
“Κόφτης” Φόροι, Ιδιωτικοποιήσεις, Πλειστηριασμοί, Εργασιακά... 

ΞΕΠΟΥΛΑΝΕ - ΚΑΤΑΣΤΡΕΦΟΥΝ ΤΑ ΠΑΝΤΑ! 





29ο Συνέδριο ΕΚΑ 

Προχωράει η κρίση 
και ο εκφυλισμός 

σελ.5 




Φοιτητικές εκλογές 

Αποτελέσματα και 
συμπεράσματα 

σελ. 6 


Βρετανία 

Δημοψήφισμα για την 
παραμονή στην Ε.Ε. 

σελ. 13 


Ιστορία 

20 χρόνια από το 
θάνατο του Μιχάλη 
Ράπτη (Παμπλο) 

σελ. 15 


14° ΑΝΤΙ ΚΑΠΙΤΑΛΙΣΤΙΚΟ ΚΑΜΠΙΝΓΚ: 30/7-7/8, Μονολίθι Πρέβεζας 


Όπως κάθε χρόνο, έτσι και φέτος, 
από τις 30 Ιουλίου ως τις 7 Αυγούστου, η 
ΟΚΔΕ, η Αντεπίθεση των Εργαζομένων, 
η Σοσιαλιστική Σπουδαστική Πάλη και 
η Μαθητική Αντεπίθεση διοργανώνουν 
για 14 11 συνεχόμενη χρονιά το Αντικαπι- 
ταλιστικό Κάμπινγκ. Ο χώρος είναι το 
κάμπινγκ «Πανόραμα» στο Μονολίθι 
Πρέβεζας, μια περιοχή με φυσική ομορ¬ 
φιά αλλά και αρχαιολογικό ενδιαφέρον. 

Κόστος συμμετοχής: 70 ευρώ για 
μαθητές-φοιτητές-άνεργους, 85 ευρώ 
για εργαζόμενους-συνταξιούχους. Πε¬ 
ριλαμβάνονται 8 διανυκτερεύσεις (με 
δική σας σκηνή) και 8 γεύματα στο 
εστιατόριο του κάμπινγκ. Για λιγότερες 
μέρες, το κόστος διαμορφώνεται αντί¬ 
στοιχα στα 9 και 11 ευρώ τη μέρα. 

Μετακίνηση: μπορείτε να επικοι¬ 
νωνήσετε μαζί μας μέχρι τις 20 Ιουλίου. 
Υπάρχει και πρόσβαση με ΚΤΕΛ μέσω 
Πρέβεζας ή Ηγουμενίτσας. 

Κεντρικές Συζητήσεις 

1. 70 Χρόνια από τον Εμφύλιο. «Νέο 

ΕΑΜ» ή επαναστατική πολιτική; 


2. Η ελληνική λογοτεχνία στον 
Μεσοπόλεμο 

3. 80 χρόνια απ’ την Ισπανική 
Επανάσταση του 1936 

4. Ο αγώνας ενάντια στη 
Διατλαντική Συμφωνία/ΤΤΙΡ. 

Παράλληλα, θα γίνουν εργαστήρια 
εργαζομένων, φοιτητών, μαθητών, εκ¬ 
παιδευτικών, για τον απολογισμό της 
δράσης και τον σχεδίασμά της επέμβα¬ 
σής μας. 

Αγωνίστριες και αγωνιστές από το 
εξωτερικό θα κάνουν παρουσιάσεις για 
την κατάσταση, τις εμπειρίες από τους 
αγώνες και τα κινή ματα στις χώρες τους 
(Γαλλία κ.ά.). Στόχος μας η συζήτηση 
και εξαγωγή συμπερασμάτων για βασι¬ 
κά ζητήματα που απασχολούν το κίνη¬ 
μα στη συγκυρία, όπου η εργατική τάξη, 
η νεολαία και τα φτωχά λαϊκά στρώμα¬ 
τα δέχονται μια τεράστια επίθεση στον 
πυρήνα των κοινωνικών και πολιτικών 
δικαιωμάτων τους, από το Κεφάλαιο 
και τους Ιμπεριαλιστές. Ταυτόχρονα, η 
ανάδειξη μιας επαναστατικής πολιτι¬ 
κής, μόνης πραγματικής διεξόδου. 


Δραστηριότητες 

Πλούσιο θα είναι και το ψυχαγωγικό 
πρόγραμμα του Κάμπινγκ, με βραδιές 
ζωντανής μουσικής, προβολές ταινιών, 
αθλητικές δραστηριότητες, επιτραπέζια 
παιχνίδια, εκδρομές, διάφορα καλλιτε¬ 
χνικά δρώμενα κ.ά. Στόχος είναι φέτος 
να αναβαθμίσουμε αυτές τις δραστηρι¬ 
ότητες, δίνοντάς τους ένα περιεχόμενο 
που να συμβαδίζει με μια επαναστατικής 
αντίληψη. Προωθώντας δηλαδή έναν 
εναλλακτικό τρόπο διασκέδασης, ψυχα¬ 
γωγίας, κοινωνικοποίησης και άθλησης, 
ενάντια στην σάπια και παρηκμασμένη 
αστική κουλτούρα. 

Επίσης, θα λειτουργήσει παιδότοπος 
με αρκετά πλούσιο και εκπαιδευτικό 
πρόγραμμα. 

Η οργάνωση του Κάμπινγκ βασιστεί 
στην αυτοοργάνωση, τη συμμετοχή 
όλων σε βάρδιες, εργασίες (προετοιμα¬ 
σία φαγητού, μπαρ κ.ά.) και δραστηριό¬ 
τητες. Σας περιμένουμε να συζητήσου¬ 
με, να χαλαρώσουμε δημιουργικά, να 
διασκεδάσουμε αλλά και να οργανώ¬ 
σουμε την αντίστασή μας. 

Ιούνιος 2016 


Να οργανώσουμε την αντίσταση 
Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του 
κεφαλαίου στα κοινωνικά και πολιτικά δικαιώματα, στις ατομικές 
ελευθερίες και την ποιότητα ζωής. Με την ιδιωτικοποίηση 
των δημόσιων υπηρεσιών και των κοινωνικών αγαθών, την 
εμπορευματοποίηση/διάλυση των συστημάτων υγείας, παιδείας 
και κοινωνικής ασφάλισης. Τις φαραωνικές ανισότητες με 
τον ανεξέλεγκτο πλουτισμό μιας δράκας καπιταλιστών και 
χρυσοδάκτυλων της αγοράς χάρη στην υπερεκμετάλλευση και 
καταπίεση της εργασίας, στην λεηλασία της δημόσιας περιουσίας 
και των λαϊκών αποταμιεύσεων.Την καταπάτηση της ανθρώπινης 
αξιοπρέπειας, τον εκφυλισμό των ηθικών, πνευματικών και 
πολιτιστικών αξιών και συνολικά την αποσύνθεση της οικονομίας 
και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν' απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον 
νεοφιλελευθερισμό, την εκμετάλλευση, την καταστολή, την 
καταστροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών 
και γενιών για μια καλύτερη ζωή, σήμερα έχουν περάσει στο 
νεοφιλελεύθερο στρατόπεδο ή αναπαλαιώνουν τις πολιτικές 
της ταξικής συνεργασίας, της «κεντροαριστεράς», της «λαϊκής 
εξουσίας», που μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσουμε το 
κακό στην ρίζα του, το κεφάλαιο, την Ε.Ε., τον καπιταλισμό και τον 
ιμπεριαλισμό. Να καταργήσουμε την εκμετάλλευση ανθρώπων 
από άνθρωπο, να κοινωνικοποιήσουμε τις επιχειρήσεις σ'όλους 
τους τομείς-κλειδιά της οικονομίας (τράπεζες, ενέργεια, μέσα 
μεταφοράςκαιεπικοινωνίας).Ναθέσουμεόλεςτιςμεγάλεςεπιλογές 
-ενέργεια, βιομηχανία, διατροφή, περιβάλλον, πολιτισμός- σ' ένα 
δημοκρατικό σχεδίασμά. Να αποδεσμεύσουμε την χώρα μας από 
την Ε.Ε. των καπιταλιστών, των κερδοσκόπων, του ρατσισμού και 
των τρομονόμων, του νεοαποικισμού και των ιμπεριαλιστικών 
επεμβάσεων. Να ανατρέψουμε την κοινοβουλευτική δικτατορία 
του κεφαλαίου, να διαχωριστούμε οριστικά από τις σταλινικές 
δικτατορίες των γκούλαγκ ή τα πρότυπα του «ανθρώπινου 
καπιταλισμού» της σοσιαλδημοκρατίας και της κεντροαριστεράς. 
Να εγκαταστήσουμε μια σοσιαλιστική κοινωνία στην χώρα μας και 
την Ε.Ε, που θα έχει στο κέντρο της τις ανάγκες του ανθρώπου, τα 
δημοκρατικά και κοινωνικά δικαιώματα, τις ατομικές ελευθερίες, 
τις ανθρώπινες, ηθικές και πολιτικές αξίες. Να εγκαθιδρύσουμε 
την εξουσία των εργαζομένων, που θα στηρίζεται σε όργανα 
άμεσης δημοκρατίας και αυτοδιαχείρισης, όπου τα δημοκρατικά, 
πολιτικά και ατομικά δικαιώματα και ελευθερίες θα ξεπερνούν 
κατά πολύ, ποσοτικά και ποιοτικά, εκείνα ακόμη και των πιο 
ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. Να 
στρατευτούμε στον αγώνα για να υπερασπιστούμε την εργασία, 
το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές 
των αστικών κομμάτων (Ν.Δ., ΠΑΣΟΚ) και του καπιταλισμού/ 
ιμπεριαλισμού. Να παλέψουμε για την ενότητα του κινήματος 
μέσα στους αγώνες στη βάση της ταξικής ανεξαρτησίας. Να 
δημιουργήσουμε και να στηρίξουμε συσπειρώσεις αντίστασης 
και επιτροπές αγώνα σε κάθε σωματείο, σύλλογο, τόπο δουλειάς, 
σχολείο, σχολή, γειτονιά και κοινότητα. Να οικοδομήσουμε 
μια ισχυρή αντικαπιταλιστική δύναμη μέσα στο εργατικό/ 
συνδικαλιστικό κίνημα και τα κοινωνικά κινήματα. Να χτίσουμε 
την δική μας μαζική εργατική, επαναστατική οργάνωση, 
πραγματικό εργαλείο στην πάλη μας για την σωτηρία από 
τους νεοφιλελεύθερους καπιταλιστές και ιμπεριαλιστές. Να 
στρατευτούμε στην υπόθεση της Ο.Κ.Δ.Ε. και του επαναστατικού 
μαρξισμού, στην οικοδόμηση του παγκόσμιου κόμματος της 
σοσιαλιστικής επανάστασης, την 4 η Διεθνή. 


2 Εργατική Πάλη 


Κυκλοφορεί από τις εκδόσεις ΕΡΓΑΤΙΚΗ ΠΑΛΗ 


Αέον 

Τρότσκι - 

Μ ΤΡΙΤΗ ΔΙΙϊΗΝΗΣ 
ΜΙ:ΤΑ Ί ΟIV ΛΓ:Ι\ΜΝ 


Ι·6οσι·ς 
ΕΡΓΑΤΙΚΗ ΠΑΛΗ 


Η τρίτη Διεθνής μετά τον 

Αένιν 

Συγγραφέας: Λέον Τρότσκι 
Χρονολογία έκδοσης: Γενάρης 2016 
Σελίδες: 351 
Τιμή: 10 ευρώ 


Οι εκδόσεις Εργατική Πάλη εκδίδουν 
το πολύ σημαντικό βιβλίο του Λ. Τρό- 
τσκι «Η Τρίτη Διεθνής μετά τον Αένιν 
(ή Ο Μεγάλος Οργανωτής των Ηττών)», 
που είναι σχεδόν εξαντλημένο. Το βιβλίο 
αποτελείται από 4 κεφάλαια: «Το Σχέδιο 
Προγράμματος της Κομμουνιστικής Διε¬ 
θνούς - Κριτική των Βασικών Θέσεων», 
«Και Τώρα; - Γράμμα στο Έκτο Συνέδριο 
της Κ.Δ.», «Το Κινέζικο Ζήτημα μετά 
το Εκτο Συνέδριο της Κ.Δ.», «Ποιοι Δι¬ 
ευθύνουν Σήμερα την Κομμουνιστική 
Διεθνή». Γράφτηκε το 1928 στην Άλμα 


Άτα, όπου ο Τρότσκι είχε εξοριστεί από 
τη σταλινική γραφειοκρατία. «Αγκαλιά¬ 
ζει», όπως γράφει ο Τρότσκι «όλους τους 
τομείς της δραστηριότητάς της: το Πρό¬ 
γραμμά της, τη στρατηγική και την τακτι¬ 
κή της, τις μορφές οργάνωσης και τις προ¬ 
σωπικότητες που αποτελούν την ηγεσία 
της... Περιλαμβάνει επίσης μία εκτίμηση 
της εσωτερικής πολιτικής του Κομμουνι¬ 
στικού Κόμματος της ΕΣΣΔ, για ολόκλη¬ 
ρη την τελευταία περίοδο, αρχίζοντας από 
την αρρώστια και το θάνατο του Αένιν». 

Από τον πρόλογο 



Πού θα βρείτε τις εκδόσεις 

ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δη μ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη” “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι "Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ο-ηιαίΙΙ 0Γ£αίΐ1άρα1ΐ@ο1«1ε.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\\τ\ν.ο1«ΐ6.§Γ, 6-ιηαΐ1: €Γ§αΙί1άρα1ί@ο1ςά6.§Γ 

Εργατική Πάλη 3 


- Η άΠΟΨΑ ΜΛΙ - 

Χρεοκοπία 

οικονομική και πολιτική 


Η άθλια κυβέρνηση ΣΥΡΙΖΑ- 
ΑΝΕΛ θριαμβολογεί γιατί 
πέρασε ένα μέρος του 3 ου 
Μνημονίου και έβαλε τις 
βάσεις με τον περίφημο «κόφτη» για το 
4° Μνημόνιο Διάρκειας. Βέβαια οι πανη¬ 
γυρισμοί της δεν έχουν καμιά σχέση με 
την πραγματικότητα, παρά μόνο με το ότι 
κατόρθωσε να μείνει στην εξουσία. Για 
πόσο διάστημα όμως; Η «σκληρή» (και 
αποκλειστική) διαπραγμάτευση του Τσί- 
πρα και της κλίκας του με τους ιμπεριαλι¬ 
στές και το ΔΝΤ για να παραμείνουν στην 
κυβέρνηση κόστισαν στους εργαζόμενους, 
τα φτωχά λαϊκά στρώματα και τη νεολαία 
5,6 δις ευρώ βάρβαρα μέτρα, την παρά¬ 
δοση όλης της δημόσιας περιουσίας στο 
Ταμείο Αποκρατικοποιήσεων (διάρκειας 
99 χρόνων) πλήρως ελεγχόμενο από τους 
δανειστές/τοκογλύφους - και βέβαια τον 
«κόφτη»/4° Μνημόνιο Διάρκειας τουλά¬ 
χιστον μέχρι το 2018 και μετά βλέπουμε. 
Οι υπόλοιπες μνημονιακές δυνάμεις, κυ¬ 
ρίως η μητσοτακική ΝΔ, για το μόνο που 
φέρνουν αντίρρηση είναι όχι για την ου¬ 
σία των μέτρων (ψήφισαν το 3° Μνημόνιο 
τον Αύγουστο του 2015) και τον «κόφτη», 
αλλά για το «μίγμα» πολιτικής και ειδικά 
τους φόρους! Τέτοια αθλιότητα και υπο¬ 
κρισία μονάχα σε τέτοιες, μνημονιακές δυ¬ 
νάμεις μπορεί να συναντήσει κάποιος. 

Χρεοκοπία οικονομική 

Το πολυαναμενόμενο Γιούρογκρουπ 
της 24/5 για την αξιολόγηση της ικανό¬ 
τητας της κυβέρνησης ΣΥΡΙΖΑ-ΑΝΕΛ 
να περνάνε στη Βουλή αντεργατικά μέτρα, 
έληξε μάλλον με μια απόφαση «θολή και 
αβέβαιη» στην ουσία της. Το μόνο βέβαιο 
είναι ότι αποφασίστηκαν νέα συμπληρω¬ 
ματικά μέτρα, προαπαιτούμενα της δόσης 
10,3 δις ευρώ, που μοιάζει ένα πολυεργα- 
λείο διαρκών εκβιασμών για να κρατηθεί 
στη «ζωή» διασωληνωμένος ο ελληνικός 
καπιταλισμός και οι μνημονιακές δυνάμεις 
παλιές και νέες. 


Φαίνεται ότι οι κρίσιμες αποφάσεις για 
την τύχη του ελληνικού καπιταλισμού (όχι 
απλά της αναλώσιμης κυβέρνησης Τσί- 
πρα) έχουν μετατεθεί και εξαρτώνται από 
σειρά άμεσων πολιτικών εξελίξεων (ισπα¬ 
νικές εκλογές, βρετανικό δημοψήφισμα, 
δύσκολες μέρες του Ολάντ στη Γαλλία, 
προσφυγική κρίση, γερμανικές εκλογές 
κ.λπ.) και σε πάθε περίπτωση την εξέλιξη 
της οξύτατης κρίσης σε ΕΕ και ιδιαίτερα 
Ευρωζώνη. 

Όσο και αν πασχίζει η κυβέρνηση και 
οι παπαγάλοι της να παρουσιάσουν τα 
πράγματα καλά ή τουλάχιστον καλύτερα 
από το παρελθόν, με το “δτκχεδδ δΐοτγ” που 
πλασάρουν («ανάπτυξη το β' εξάμηνο», 
«έξοδος στις αγορές το 2017» - καθαρά 
νεοφιλελεύθερη λογική), η πραγματικότη¬ 
τα είναι εντελώς διαφορετική και δείχνει 
την πλήρη χρεοκοπία του ελληνικού καπι¬ 
ταλισμού: 

1. Αυτή τη στιγμή το δημόσιο χρέος 
είναι περίπου 330 δις ευρώ (με αυξητική 
τάση), δηλαδή σχεδόν διπλάσιο του ΑΕΠ 
(περίπου 175 δις ευρώ) και πολύ σύντομα 
θα είναι μεγαλύτερο. Τα δε συνολικό χρέος 
του ελληνικού καπιταλισμού (δημόσιο, ιδι¬ 
ωτικό, ασφαλιστικών ταμείων κ.λπ.) είναι 
περίπου 7 ΑΕΠ και μεγαλώνει διαρκώς. 

2. Μέχρι το 2030, δηλαδή σε μόλις 14 
χρόνια από σήμερα, θα πρέπει να πληρω¬ 
θούν στους δανειστές/τοκογλύφους πε¬ 
ρίπου 350 δις ευρώ (περίπου 2 σημερινά 
ΑΕΠ) τοκοχρεολύσια - από τα οποία 158 
δις ευρώ τόκοι. Αυτά τα ποσά είναι αδύ¬ 
νατο να παραχθούν από τον διαλυμένο 
και χρεοκοπημένο ελληνικό καπιταλισμό. 
Πολύ περισσότερο που προβλέπονται από 


τα μνημόνια πρωτογενή πλεονάσματα 
3,5% από το 2018 και για τα επόμενα 15 
χρόνια, που θα αποδιαλύσουν την ελληνι¬ 
κή οικονομία. 

3. Η εξάπλωση της ανεργίας, της δυ¬ 
στυχίας, της φτώχειας και αθλιότητας, που 
σημαίνουν την αποδιάλυση της ελληνικής 
κοινωνίας. Μια αντίστροφη πορεία είναι η 
πρώτη και απαραίτητη προϋπόθεση για 
την επανεκκίνηση οποιασδήποτε οικονο¬ 
μίας αρχικά, της ανάπτυξη μετέπειτα. 

Πολιτική χρεοκοπία 

Η παραίτηση της βουλευτού Β. Κα- 
τριβάνου είναι το πρώτο σήμα κρίσης της 
κυβέρνησης Τσίπρα και του ΣΥΡΙΖΑ μετά 
τις εκλογές του Σεπτεμβρίου 2015. Είναι 
προφανές, όσο και αν προσπαθούν οι φα¬ 
νατικοί μνημονιακοί του ΣΥΡΙΖΑ να υπο¬ 
βαθμίσουν το θέμα, ότι πολύ σύντομα θα 
υπάρξουν και άλλα παρόμοια περιστατικά. 
Τα χειρότερα αντεργατικά και αντιδραστι¬ 
κά μέτρα που ψηφίζουν στη Βουλή τους 
απομονώνουν όλο και περισσότερο από 
το σύνολο της ελληνικής κοινωνίας - και 
ιδιαίτερα από τους εργαζόμενους, τα λαϊκά 
στρώματα και τη νεολαία, την υποστήριξη 
και ψήφο των οποίων υφάρπαξαν το Γε¬ 
νάρη και το Σεπτέμβρη του 2015. Αυτή η 
απομόνωση (συχνά εμφανής οργή, εχθρό¬ 
τητα, αποδοκιμασία -και έμπρακτη- των 
μαζών), όπως πάντοτε, εξαχρειώνει τον 
«πολιτικό» φορέα ΣΥΡΙΖΑ και ένα μέρος 
των μελών του το αντιδραστικοποιεί ακό¬ 
μη και στον έσχατο βαθμό. 

Η στάση ενός μέρος των βουλευτών 
του ΣΥΡΙΖΑ(σε δεύτερο βαθμό και των 
ΑΝΕΛ) δεν είναι μόνο θλιβερή, αυτό εί¬ 


ναι το λιγότερο - είναι και ενδεικτική 
της κατάστασής τους, όχι γιατί εμφανί¬ 
ζονται σαν «θρηνούσες» μωρές παρθένες 
για την πολιτική και τα μέτρα που ψηφί¬ 
ζουν, όσο για την έλλειψη οποιασδήποτε 
ιδεολογίας, πολιτικής, ηθικής κ.λπ. Το 
ίδιο ισχύσει και για ένα κομμάτι και της 
εναπομείνασας βάσης. Αυτή η κατάστα¬ 
ση δεν μπορεί να κρατήσει παρά πολύ. 
Πολύ περισσότερο που το αντιδραστικό 
κομμάτι με αρχηγό τον Τσίπρα δεν θα δι¬ 
στάσει να ξεπουλήσει τα πάντα (ακόμη και 
τους ίδιους, όπως παλαιότερα πούλησε το 
μισό περίπου κόμμα του ΣΥΡΙΖΑ) προκει- 
μένου μείνει στην εξουσία. Τα νέα μέτρα 
που πρέπει να ψηφίσει η κυβέρνηση ΣΥ- 
ΡΙΖΑ-ΑΝΕΛ το φθινόπωρο, ανάμεσα στα 
οποία και η κατάργηση της εναπομείνασας 
«εργατικής νομοθεσίας», σίγουρα θα είναι 
μια σκληρή δοκιμασία για τη συνοχή της 
άθλιας κυβέρνησης Τσίπρα και το μεταλ¬ 
λαγμένο νεοφιλελεύθερο ΣΥΡΙΖΑ. 

Να τους διώξουμε! 

Δεν πρέπει και δεν μπορούμε να τους 
ανεχτούμε άλλο! Δεν πρέπει να σταματή¬ 
σουμε τους αγώνες μας, χρειάζεται να τους 
συνεχίσουμε, να βγούμε στους δρόμους 
και τις πλατείες όπως κάναμε το 2010-12, 
όπως οι εργαζόμενοι και νέοι στη Γαλλία, 
το Βέλγιο και πολλές άλλες χώρες της ΕΕ. 
Να πάρουμε την κατάσταση στα χέρια 
μας! Να παλέψουμε παντού, σε χώρους 
δουλειάς, σωματεία, σχολεία και σχολές, 
με συνελεύσεις και επιτροπές αγώνα. Με 
ανυποχώρητους αγώνες διάρκειας, για την 
ανατροπή της άθλιας κυβέρνησης Τσίπρα 
και των άλλων μνημονιακών που καιρο- 
φυλακτούν. Να παλέψουμε για τη δική 
μας επαναστατική Κυβέρνηση των Εργα¬ 
ζομένων (όχι τις ψευδεπίγραφες «λαϊκές» 
λύσεις του ΚΚΕ και άλλων αριστερών), 
την επιβολή πραγματικών λύσεων στα 
προβλήματα των εργατικών και λαϊκών 
μαζών - που θα ανοίξει το δρόμο για τη 
μόνη πραγματική διέξοδο, το Σοσιαλισμό. 



Η καπιταλιστική βαρβαρότητα... 

με την γλώσσα των αριθμών 


Β άσει έρευνας, η άνοδος της ανεργίας και οι δημο¬ 
σιονομικές περικοπές στον τομέα της υγείας έχουν 
συμβάλει στην αύξηση της θνησιμότητας από τον 
καρκίνο κατά 500.000 ανθρώπους σε ολόκληρο τον 
κόσμο. Η οικονομική κρίση συνδέεται με 260.000 περισσότε¬ 
ρους θανάτους από καρκίνο στις χώρες του ΟΟΣΑ, κατά το 
διάστημα 2008-2010, εκ των οποίων οι 160.000 εντός των χω¬ 
ρών της Ευρωπαϊκής Ένωσης. Οι επιστήμονες διαπίστωσαν ότι 
η αύξηση της ανεργίας και οι περικοπές δαπανών για την πε¬ 
ρίθαλψη συνδέονται με την αύξηση της θνησιμότητας κυρίως 
στις ιάσιμες μορφές του καρκίνου. Σύμφωνα με την έρευνα, μία 
αύξηση κατά 1% της ανεργίας έχει σαν αποτέλεσμα να πεθαί¬ 
νουν επιπλέον 37 καρκινοπαθείς ανά 100.000 ανθρώπους. Μία 
μείωση κατά 1% του ΑΕΠ των δαπανών υγείας σημαίνει ότι 
θα πεθάνουν (ορθότερα δολοφονηθούν) επιπλέον 530 καρκι¬ 
νοπαθείς ανά 100.000 ανθρώπους. Η ανεργία είναι αιτία για 
45.000 αυτοκτονίες ετησίως σε 63 χώρες, ανάμεσά τους και 
δυτικές οικονομίες, σύμφωνα με έρευνα ελβετών ερευνητών. 
Ενώ, σύμφωνα με άλλη έρευνα του Γαλλικού Ινστιτούτου Υγεί¬ 
ας και Ιατρικής Έρευνας, η αύξηση της θνησιμότητας επί του 
πληθυσμού των ανέργων είναι σχεδόν τρεις φορές μεγαλύτερη 
από τη θνησιμότητα των απασχολούμενων. 


Σ ύμφωνα με ανακοίνωσή της η πετρελαϊκή εταιρία δΓιεΙΙ θα προχωρήσει σε 2.200 
απολύσεις, εξαιτίας (όπως ισχυρίζεται η ίδια) των πολύ χαμηλών τιμών του πε¬ 
τρελαίου, ενώ μέχρι το τέλος του έτους ο αριθμός αυτός πρόκειται να φτάσει τις 
12.500. Πέρσι, η ολλανδό-βρετανική δΐιείΐ απέλυσε 7.500 εργαζόμενους και εξω¬ 
τερικούς συνεργάτες, ενώ είχε ανακοινώσει ότι, λόγω της ενοποίησης με την ΒΌ, θα απολύ¬ 
ονταν μόνο 2.800. Η φιλανδική Νοίτία ανακοίνωσε πως καταργεί 1.032 θέσεις εργασίας στη 
Φινλανδία, στο πλαίσιο προγράμματος μείωσης του λειτουργικού της κόστους, ενώ πρόκει¬ 
ται να προχωρήσει στην περικοπή 10.000 έως 15.000 θέσεων εργασίας εντός του τρέχοντος 
έτους. Η βρετανική τράπεζα Η5ΒΌ πρόκειται να προχωρήσει στην απόλυση 850 εργαζομένων 
στη Βρετανία, που θα είναι και το πρώτο κύμα περικοπών θέσεων εργασίας από το συνολικό 
σχέδιο αναδιάρθρωσής της, καθώς συνολικά σχεδιάζει 8.000 απολύσεις, μόνο στη Βρετανία, 
έως τα τέλη του επόμενου έτους. 


Σ χεδόν οι μισοί μαθητές (ποσοστό 46%), που φοιτούν σε σχολεία απομακρυσμέ¬ 
νων και αγροτικών περιοχών της Ελλάδας, «βιώνουν επισιτιστική ανασφάλεια με 
ύπαρξη πείνας», ένας στους τρεις «αντιμετωπίζει επισιτιστική ανασφάλεια χωρίς 
ύπαρξη πείνας», ενώ μόνο ένα στα δύο παιδιά έχει φυσιολογικό βάρος. Μάλιστα, 
στο 87% των οικογενειών, τουλάχιστον ο ένας γονιός δεν έχει εισόδημα και στο 34% των 
οικογενειών δεν υπάρχει καμία πηγή εισοδήματος. Και δυστυχώς, τον τελευταίο χρόνο, στο 
17% των νοικοκυριών πραγματοποιήθηκε διακοπή ηλεκτρικού ρεύματος για περισσότερο 
από μια εβδομάδα. 






































4 Εργατική Πάλη 


ΕΡΓΑΖΟΜΕΝΟΙ 

ΟΧΙ ΣΤΗΝ ΕΝΟΧΟΠΟΙΗΣΗ, ΠΟΙΝΙΚΟΠΟΙΗΣΗ 
ΚΑΙ ΑΠΑΓΟΡΕΥΣΗ ΤΩΝ ΕΡΓΑΤΙΚΩΝ ΑΓΩΝΩΝ! 


Τ ον Σεπτέμβριο του 2011 απολύθηκε από τα φροντι¬ 
στήρια Μ.Ε. «Μπαχαράκης», ο καθηγητής Φυσικής 
Γ. Παπαγιάννης, ιδρυτικό μέλος του Σωματείου Μι¬ 
σθωτών Εκπαιδευτικών Θεσ/νίκης (ΣΜΕΘ) και επί 
χρόνια μέλος της Διοίκησής του, διότι αντιδρούσε στη σωρεία 
εργατικών παραβάσεων της εργοδοσίας. Το Σωματείο ξεκίνησε 
παραστάσεις διαμαρτυρίας έξω από τα φροντιστήρια του ομί¬ 
λου, ζητώντας την επαναπρόσληψη του συναδέλφου και την 
καταβολή των δεδουλευμένων του. Από την αρχή, η εργοδοσία 
εξαπέλυσε μια λυσσαλέα επίθεση ενάντια στον απολυμένο συ¬ 
νάδελφο, καθώς και στον τότε πρόεδρο και αντιπρόεδρο του 
σωματείου. 

Αφού απέτυχε να στρέψει τους εργαζόμενους του φροντι¬ 
στηρίου κατά του σωματείου και του απολυμένου συνάδελφου, 
ο εργοδότης επιστράτευσε τις εισαγγελικές και αστυνομικές 
αρχές, επιβαρύνοντας τα μέλη της Διοίκησης του ΣΜΕΘ με 
μηνύσεις, διώξεις και αυτόφωρα. Επιπλέον, και χωρίς να έχει 
τελεστεί καμία αξιόποινη πράξη, η εργοδοσία αποσπά μια πρω¬ 
τοφανή προσωρινή διαταγή απαγόρευσης των παραστάσεων 
διαμαρτυρίας σε απόσταση τουλάχιστον τριακοσίων (!) μέτρων 
από όλα τα παραρτήματα του φροντιστηρίου. 

Πριν από λίγες μέρες, το Τριμελές Εφετείο Θεσσαλονίκης 
εξέδωσε απόφαση η οποία αναγνωρίζει ότι η εργοδοσία των 
Φροντιστηρίων «Μπαχαράκη» υπέστη ηθική βλάβη από τις κι¬ 
νητοποιήσεις του σωματείου και επιβάλλει στο σωματείο, τον 
απολυμένο εργαζόμενο, και τα δυο μέλη τής τότε διοίκησης, τα 
εξής πρωτοφανή: 

α) Την απαγόρευση διοργάνωσης «παραστάσεων διαμαρ¬ 
τυρίας» και γενικά συναθροίσεων όταν γίνονται κατά τέτοιο 
τρόπο ώστε να διαταράσσεται και να καθίσταται αδύνατη η 
επαγγελματική λειτουργία των εγκαταστάσεων των Φροντι¬ 
στηρίων «Μπαχαράκη». 

β) Την απαγόρευση ανάρτησης στο Διαδίκτυο καταχωρή- 
σεων, τη διανομή φυλλαδίων και την επικόλληση αφισών με 
τέτοιο περιεχόμενο που να οδηγεί σε προσβολή της προσωπι¬ 
κότητας των εργοδοτών (των Φροντιστηρίων «Μπαχαράκη»), 
γ) Χρηματική ποινή ύψους διακοσίων (200) ευρώ για τον 
καθένα εκ των τριών παραπάνω μελών του Δ.Σ. του σωματείου, 
για κάθε μελλοντική παράβαση εκ μέρους τους. 

δ) Τη δημοσίευση περίληψης της απόφασης αυτής σε μια 
εφημερίδα πανελλαδικής κυκλοφορίας, καθώς και στην ιστο¬ 
σελίδα του σωματείου «\ν«αν.8Πΐ6ΐ1ι.§Γ», εντός τριάντα (30) 
ημερών από την επίδοση της τελεσίδικης απόφασης. 

ε) Την καταβολή στον εργοδότη του ποσού των 12.000 
ευρώ, ως... ηθική αποζημίωση! 


Τα στοιχεία που κυριαρχούν στο σκεπτικό της απόφασης 
του Εφετείου είναι: 

1) Η «θεοποίηση της επιχειρηματικότητας» (και όταν αυτή 
υπηρετεί την παραπαιδεία). 

2) Η παρακώλυση της εκπαιδευτικής διαδικασίας πιστοποι¬ 
είται με βάση όχι τα πραγματικά γεγονότα αλλά τις κινητοποι¬ 
ήσεις. 

3) Δεν λαμβάνονται υπ’ όψιν οι διώξεις που έχουν ασκη¬ 
θεί στην εργοδοσία για παραβάσεις της ΣΣΕ και η παράνομη 
απόλυση. 

Για αυτούς τους λόγους το Σωματείο απευθύνεται σε κάθε 
κοινωνική και πολιτική συλλογικότητα αλλά και σε κάθε ερ¬ 
γαζόμενο και νέο, και ζητεί την υλική και ηθική συμπαράστα¬ 
ση και στήριξή του. (Για επικοινωνία με το ΣΜΕΘ στο τηλ.: 
2310265730, ε-τηειίΐ: 8οτηίε]άΚ@§πιώ1χοιη,’«α\αν.8ηΐ6ΐ1ι.§Γ). 

Παρόμοια απόφαση στο καφενείο «Μυρσίνη», 
πρώην «Καφεναί» 

Στις αρχές Μαΐου, εκδόθηκε από το Πολυμελές Πρωτοδι¬ 
κείο Θεσ/κης απόφαση, με βάση μήνυση της εργοδοσίας του 
καταστήματος εστίασης με την επωνυμία «Μυρσίνη» (πρώην 
«Καφεναί») εναντίον 4 εργαζομένων και 3 συνδικαλιστών του 
Συνδικάτου Επισιτισμού - Τουρισμού Θεσ/κης, Πιερίας, Χαλ¬ 
κιδικής (δύο μελών του Δ.Σ. και ενός μέλους του σωματείου), 
με την οποία καταδίκασε τους αγωνιστές να καταβάλουν 2.000 
ευρώ ο καθένας (και συνολικά 14.000 ευρώ) και την πληρωμή 
μέρους των δικαστικών εξόδων ύψους 700 ευρώ, γιατί η εργο¬ 
δοσία υπέστη... ηθική βλάβη από τις κινητοποιήσεις του σω¬ 
ματείου! Ο αγώνας των εργαζομένων στον Καφεναί-Μυρσίνη 
είχε ξεκινήσει τον Αύγουστο του 2013, όταν τρεις εργαζόμενοι 
διεκδίκησαν δεδουλευμένα και τελικά απολύθηκαν. Έτσι, ξε¬ 
κίνησαν παραστάσεις διαμαρτυρίας έξω από το μαγαζί, με τις 
οποίες οι εργαζόμενοι ζητούσαν την επαναπρόσληψή τους και 
την καταβολή των δεδουλευμένων τους. Η τακτική αυτή είναι 
γνωστή για την συγκεκριμένη εργοδοσία, αφού και το 2010 
άλλοι 7 εργαζόμενοι είχαν διεκδικήσει με κινητοποιήσεις δε¬ 
δουλευμένα (στο σύνολο 38.000€ τα οποία και πήραν) και συμ¬ 
βάσεις εργασίας που να ανταποκρίνονται στην πραγματικότη¬ 
τα. (Διαβάστε τις ανακοινώσεις στο Μο§ της Αντεπίθεσης των 
Εργαζομένων: 1ιΙΙρ://αηΐ6ρίΐ1ΐ68ίΙοηεΓ§ειζοηΐ6ηοη.ΐ3ΐο§8ροΙ.§Γ). 

Οι αποφάσεις αυτές δεν είναι τυχαίες Για την εφαρμογή των 
μνημονίων και των νεοφιλελεύθερων μέτρων, απαιτείται η επα¬ 
ναφορά ενός «Κράτους Έκτακτης Ανάγκης» αναβαθμισμένου, 
για να καταστείλει το εργατικό κίνημα, να εξοντώσει τα όργανά 
του, να τρομοκρατήσει και να καθυποτάξει τους εργαζόμενους. 


Δικαιώθηκε η συνάδελφος Ε.Π., 
απολυμένη από το καφέ-μπαρ «Ποτοπωλείον» 


Σ τις 8 Δεκεμβρίου 2014 η συνάδελφος Ε.Π., εργα¬ 
ζόμενη επί δυόμιση χρόνια στο καφέ-μπαρ «Πο¬ 
τοπωλείον» στην Πανόρμου, απολύθηκε επειδή 
διεκδίκησε τα δεδουλευμένα και τα ένσημα που 
της χρωστούσε ο εργοδότης. 

Η συνάδελφος δεν αποδέχτηκε την απόλυση της και μαζί 
με την επιτροπή αλληλεγγύης που συγκροτήθηκε για τη στή¬ 
ριξή της, ξεκίνησε έναν πολύμορφο αγώνα διάρκειας για την 
υπεράσπιση των δίκαιων αιτημάτων της. Προχώρησε σε κα¬ 
ταγγελία στην Επιθεώρηση Εργασίας όπου δικαιώθηκε και 
υποβολή αγωγής ζητώντας την ακύρωση της απόλυσης και 
την πληρωμή των δεδουλευμένων. Παράλληλα η επιτροπή 
αλληλεγγύης και συνδικαλιστές που συμπαραστάθηκαν στον 
αγώνα της, πραγματοποιούσαν παραστάσεις διαμαρτυρίας 
έξω από το κατάστημα επί 4 μήνες. 

Στις 11 Μαΐου βγήκε και η απόφαση του εργατικού δικα¬ 
στηρίου, που δικαιώνει πλήρως τη συνάδελφο και την επιτρο¬ 
πή αλληλεγγύης: 

α) αναγνωρίζεται όλο το χρηματικό ποσό που διεκδικούσαν: 
14.000 ευρώ που προκύπτουν από μη καταβολή επιδομάτων, 
δώρων, προσαυξήσεων Κυριακών-αργιών, νυχτερινής εργα¬ 
σίας και αποζημιώσεων αδείας. Από το ποσό αυτό, τα 10.000 
χιλιάδες ευρώ πρέπει να καταβληθούν άμεσα, 
β) ακυρώνεται η απόλυση 

Παράλληλα με την αγωγή για την πληρωμή των δεδου¬ 
λευμένων, ο εργοδότης σε μία προσπάθεια κάμψης της αντί¬ 
στασης της επιτροπής και της συναδέλφου, προχώρησε σε 
μήνυση για συκοφαντική δυσφήμιση, ισχυριζόμενος πως αυτά 
που υποστήριζαν συνάδελφος και επιτροπή, ήταν ανυπό¬ 
στατα ψεύδη και συκοφαντίες με στόχο να πλήξουν την επι¬ 
χείρησή του. Μετά από μία δίκη φαρσοκωμωδία, όπου μέχρι 


και οι μάρτυρες κατηγορίες αλλά και ο ίδιος(!) επιβεβαίωσαν 
την καταπάτηση της εργατικής νομοθεσίας στο κατάστημα, 
η έδρα καταδίκασε πρωτόδικα τη συνάδελφο για δυσφήμιση, 
επιβάλλοντάς της 6 μήνες φυλάκιση με τριετή αναστολή. Στη- 
ριζόμενη στο γεγονός ότι στο κείμενο που μοίραζε η επιτροπή 
αλληλεγγύης, χρησιμοποιούνταν η λέξη «εργασιακό κάτεργο» 
για το κατάστημα. 

Με την απόφαση όμως του εργατικού δικαστηρίου καταρ¬ 
ρέουν πλήρως οι παραπάνω ανυπόστατες κατηγορίες και φαί¬ 
νεται το παράλογο και το άδικο της απόφασης. Η συνάδελφος 
έχει καταθέσει έφεση που θα εκδικαστεί στις 15 Ιουνίου. 

Παρ ολα’αυτά δεν επαναπαυόμαστε, καθώς οι εργαζόμε¬ 
νοι βρισκόμαστε αντιμέτωποι με μια συνολική επίθεση από το 
κεφάλαιο και τις μνημονιακές κυβερνήσεις κτλ. Με την κυρι¬ 
αρχία των μνημονίων και των νεοφιλελεύθερων πολιτικών βι- 
ώνουμε το συνεχή περιορισμό και την κατάργηση των εργατι- 
κών/κοινωνικών κατακτήσεων, καθώς και την ποινικοποίηση 
των διεκδικήσεων και των αγώνων μας. Δεκάδες ανεκδιήγητες 
και ξώφθαλμα άδικες αποφάσεις που επιβάλουν στη πράξη το 
«νόμος είναι το δίκιο του εργοδότη» έχουν βγει το τελευταίο 
διάστημα, σε βάρος εργαζομένων και εργατικών Σωματείων 
(αποφάσεις Αρείου Πάγου για εργατικά ατυχήματα, ΣΜΕΘ, 
εργαζόμενοι «ΚΑΦΕΝΑΙ/ΜΥΡΣΙΝΗ κ.ά.). Δεν υποχωρούμε, 
συνεχίζουμε στο δρόμο του αγώνα. 

Διεκδικούμε: 

► Τη συμμόρφωση του εργοδότη με την 
δικαστική απόφαση και την άμεση καταβολή των 
δεδουλευμένων 

► Να προχωρήσει στην επαναπρόσληψη της 
συναδέλφου 


/ επίκαιρα... 

Εργατικό «ατύχημα» στο ΕΚΠΑ 
και απόλυση του εργαζόμενου 

Ο Σύλλογος Διοικητικού Προσωπικού στο Καποδι- 
στριακό Πανεπιστήμιο των Αθηνών, δημοσιοποίησε το 
ζήτημα του Οδυσσέα Βογιατζή, συμβασιούχου εργαζομέ¬ 
νου για 12 χρόνια στο τμήμα της Ιατρικής, ο οποίος έπα- 
θε σοβαρό εργατικό ατύχημα και παραλίγο να χάσει την 
ζωή του. Το ατύχημα συνέβη τον περασμένο Δεκέμβρη 
και το ΕΚΠΑ αποφάσισε να τον απολύσει, δίχως καν να 
καταβάλει τον μισθό που αντιστοιχεί στις μέρες του Δε¬ 
κεμβρίου που εργάστηκε. Η συνάντηση που ορίστηκε με 
την Σύγκλητο ακυρώθηκε από το τμήμα Ιατρικής, με την 
άθλια δικαιολογία ότι ο Οδυσσέας έχει υποβάλει αγωγή. 
Σαν να μην έφτανε αυτό, ξαναδιόρισαν στο ταριχευτήριο 
(όπου συνέβη το ατύχημα) τον προηγούμενο Διευθυντή 
(βρίσκεται ήδη υπό Ένορκη Διοικητική Εξέταση — ΕΔΕ) 
ο οποίος έχει ξεκινήσει διαδικασία δίωξης εναντίον του 
Οδυσσέα, διαστρεβλώνοντας τα πραγματικά περιστατικά 
και προσπαθώντας να εμφανίσει τον εργαζόμενο ως ένοχο. 

Τα ανύπαρκτα μέτρα προστασίας των εργαζομένων 
στο ταριχευτήριο, συμπληρώνονταν από την έλλειψη προ¬ 
σωπικού. Οι περικοπές στο προσωπικό συνοδεύονται από 
περικοπές στα κονδύλια για συντήρηση και καθαριότητα, 
με συνέπεια άλλες δεξαμενές ταρίχευσης να είναι εκτός λει¬ 
τουργίας και άλλες να υπολειτουργούν, ενώ ο όγκος εργα¬ 
σίας συνεχώς αυξάνεται. Επιπλέον, η Διοίκηση του ΕΚΠΑ 
«κάλυπτε» την έλλειψη προσωπικού με μη εκπαιδευμένους 
«εθελοντές» και με τη χρήση ακατάλληλων εργαλείων. Σε 
αυτή την γενική διαλυτική κατάσταση που δημιουργείται 
από τις μνημονιακές πολιτικές, τέτοιου είδους ατυχήματα 
είναι αναπόφευκτα τόσο για τους εργαζομένους όσο και 
για τους ίδιους τους φοιτητές. 

Συνεχίζεται ο αγώνας των καθαριστριών 
στον ΟΣΥ 

Οι καθαρίστριες στα λεωφορεία του Οργανισμού Συ¬ 
γκοινωνιών (Ο.ΣΥ.), βρίσκονται εδώ και μήνες σε συνεχείς 
κινητοποιήσεις. Οι καθαρίστριες δουλεύουν στην εργολα¬ 
βική εταιρεία Λινκ-Απ. Όπως καταγγέλλουν, η εργολαβική 
εταιρεία παραβιάζει συστηματικά την εργατική νομοθεσία, 
ενώ ήδη είχε προχωρήσει και σε μία απόλυση. 

Οι εργαζόμενες δεν πήραν ποτέ δώρα Χριστουγέννων 
και Πάσχα, ούτε επίδομα αδείας, ενώ δεν τους έχουν κατα¬ 
βληθεί μισθοί αρκετών μηνών. Δεν πληρώθηκαν ποτέ τις 
προσαυξήσεις για νυχτερινή εργασία, για εργασία Σαββά¬ 
των, Κυριακών, Αργιών, δεν τους παρέχονται στοιχειώδη 
μέσα ατομικής προστασίας, ενώ αναγκάζονται να αγορά¬ 
ζουν οι ίδιες πολλά από τα καθαριστικά και να καθαρίζουν 
περισσότερα λεωφορεία, από όσα προβλέπει η σύμβαση. 
Επιπρόσθετα, οι απειλές, ο εκφοβισμός, και η εκδικητική 
συμπεριφορά είναι καθημερινή πρακτική. Συνεχείς είναι 
οι απειλές για απόλυση, μονομερή και αιφνίδια χορήγηση 
άδειας και ρεπό (που δεν πληρώνονται), απόκρυψη του 
εβδομαδιαίου προγράμματος εργασίας και ρεπό, κ.α. 

Τον Φεβρουάριο του 2015, οι καθαρίστριες στο αμα¬ 
ξοστάσιο του Ελληνικού, έπειτα από απεργιακές κινητο¬ 
ποιήσεις μία εβδομάδας, κατάφεραν να πάρουν μέρος των 
χρωστούμενων δεδουλευμένων. Το παράδειγμα τους ακο¬ 
λούθησαν και οι εργαζόμενες σε άλλα τέσσερα αμαξοστά¬ 
σια. Κατάφεραν να τους καταβληθεί το δώρο του Πάσχα 
έπειτα από διήμερη απεργία, στις 25-26 Απρίλη. Συμμετεί¬ 
χαν στην τριήμερη γενική απεργία και κατόπιν προχώρη¬ 
σαν σε νέα 5ήμερη απεργία (11-16 Μάη). Στις 20/5 φάνηκε 
ότι ο αγώνας δικαιώθηκε και ότι ο εργολάβος θα επέστρεφε 
τα χρήματα της εργολαβίας στην ΟΣΥ, για να πληρωθούν 
απευθείας από την τελευταία, όμως αποδείχτηκε ότι τα 
είχε υποθηκευμένα σε τράπεζα για δάνειο και συνεπώς δεν 
μπορούσαν να καταβληθούν. Οι εργαζόμενες από τις 27/5 
έχουν προχωρήσει σε επίσχεση εργασίας. Ο αγώνας, πλέον, 
έχει εξαπλωθεί σε 6 από τα 7 συνολικά αμαξοστάσια. 

Οι εργαζόμενοι/ες παλεύουν για: Άμεση ανάκληση της 
απόλυσης μίας συναδέλφου τους. Αμεση εξόφληση όλων 
των δεδουλευμένων τους, μισθών, δώρων και επιδομάτων. 
Άμεση διακοπή των εκφοβιστικών ενεργειών της εργοδο¬ 
σίας απέναντι τους. Τήρηση της εθνικής γενικής συλλο¬ 
γικής σύμβασης εργασίας, της εργατικής νομοθεσίας και 
όλων των κανόνων υγιεινής και ασφάλειας στους χώρους 
εργασίας. 


ΑΝΤΕΠΙΘΕΣΗ ΤΩΝ ΕΡΓΑΖΟΜΕΝΩΝ 

Εργατική Πάλη 5 


29ο Συνέδριο ΕΚΑ 

Προχωράει η κρίση και ο εκφυλισμός 




Σ τις 22 Μαΐου ξεκίνησε το 29° συνέ¬ 
δριο του Εργατικού Κέντρου Αθή¬ 
νας (ΕΚΑ), σε μια περίοδο που κυο¬ 
φορεί μεγάλες εξελίξεις. Οι εργαζό¬ 
μενοι δέχονται μια κολοσσιαία επίθεση στον 
πυρήνα των δικαιωμάτων τους (ασφαλιστι¬ 
κό, εργασιακό, φορολογικό, δραματικός πε¬ 
ριορισμός δημοκρατικών και συνδικαλιστι¬ 
κών δικαιωμάτων κ.ά.). Στην τετραετία από 
το τελευταίο συνέδριο, συνέβησαν μεγάλες 
αλλαγές: δραματική μείωση μισθών, αύξηση 
ανεργίας, άνοδος ΣΥΡΙΖΑ στην εξουσία, το 
μεγαλειώδες και ταξικό ΟΧΙ στο δημοψήφι¬ 
σμα, προδοσία και μετάλλαξη του ΣΥΡΙΖΑ, 
υπογραφή του 3ου Μνημονίου κ.ά. Αυτά θα 
απαιτούσαν έναν σοβαρό απολογισμό, χάρα¬ 
ξη μιας στρατηγικής και τακτικής. Αντίθετα, 
αποτυπώθηκε ξανά η βαθιά κρίση του οργα¬ 
νωμένου συνδικαλιστικού κινήματος, στα 
όρια της διάλυσης, η παρακμή και ο εκφυλι¬ 
σμός των «παραδοσιακών» και μη συνδικα¬ 
λιστικών γραφειοκρατικών δυνάμεων, που 
μετατρέπουν το ΕΚΑ σε όργανο μακριά και 
πολλές φορές ενάντια στα προβλήματα και 
τις ανάγκες της εργατικής τάξης. 

Το ΔΣ του ΕΚΑ απαρτίζεται από τις δυ¬ 
νάμεις: ΔΑΣ (ΠΑΜΕ/ΚΚΕ), ΔΑΚΕ (ΝΔ), 
ΠΑΣΚΕ (ΠΑΣΟΚ), Νέα Πορεία (διάσπαση 
της ΔΑΚΕ), ΕΜΕΙΣ, (διάσπαση της ΠΑΣ¬ 
ΚΕ), ΜΕΤΑ (με τρεις διασπάσεις) και ΑΤΕ 
(ΑΝΤΑΡΣΥΑ). Στο συνέδριο συμμετείχαν 
1.147 σύνεδροι, 20% λιγότεροι από το προ¬ 
ηγούμενο. Σημαντική πτώση, που οφείλεται 
στην χρεοκοπία της οικονομίας, τη συρρί¬ 
κνωση της παραγωγικής βάσης, τα λουκέτα, 
τις απολύσεις, την ανεργία κ.λπ. Αλλά και 
στις γραφειοκρατικές συνδικαλιστικές ηγε¬ 
σίες όλων των αποχρώσεων, που έχουν μετα¬ 
τρέψει το ΕΚΑ σε κομματικό «χωράφι» (δια 
μέσου της εκκαθάρισης συνδικάτων/σωμα¬ 
τείων που δεν ελέγχουν) ή απλά αδιαφορούν 
να οργανώσουν τους εργαζόμενους. 

Στην έναρξη του Συνεδρίου, οι ΠΑΣΚΕ, 
ΔΑΚΕ, Νέα Πορεία μαζί με την Ενωτική 
Αγωνιστική Κίνηση (ΜΕΤΑ και τμήμα του 
ΕΜΕΙΣ) αποχώρησαν, μη μπαίνοντας στον 
κόπο να τοποθετηθούν, μη φέρνοντας καν 
τους αντιπροσώπους τους. Με ευθύνη όλων 
των παρατάξεων (πλην της ΑΤΕ) η απερχό¬ 
μενη διοίκηση (ΠΑΣΚΕ πρόεδρος, ΣΥΡΙΖΑ 
γραμματέας) δεν παρουσίασε απολογισμό 
πεπραγμένων, απαξίωσε κάθε διαδικασία, 
προσπάθησε να μη γίνει καμία πολιτική συ¬ 
ζήτηση. Η «συζήτηση» ξεκίνησε απευθείας 
με την επικύρωση των εγγεγραμμένων σω¬ 
ματείων και αντιπροσώπων, όπου ξεδιπλώ¬ 
θηκε ένα όργιο αντιδημοκρατικών διαδικα¬ 
σιών και κομματικών «κομπρεμί». 

Με πρωτοβουλία της ΔΑΣ, εντελώς πρα¬ 
ξικοπηματικά και με διαδικασίες που αντιβαί¬ 
νουν σε κάθε ίχνος εργατικής δημοκρατίας, 
απορρίφθηκαν αιτήσεις για εγγραφή αρκε¬ 
τών σωματείων (ενιαίο Σωματείο ΥοίΜοηο- 
λΥίηά-Υίοΐυχ, ΦΑΜΑΡ κ.ά.). Αντίστοιχα 
κόπηκαν αντιπρόσωποι πάνω από είκοσι σω¬ 
ματείων. Οι προφάσεις διάφορες (π.χ. πρό¬ 
βλεψη επιστολικής ψήφου στο καταστατικό 
σωματείων), που πολλές αντιβαίνουν και το 
ίδιο το καταστατικό του ΕΚΑ. 

Σε κάθε περίπτωση, είναι μια στάση βαθιά 
υποκριτική. Δεν μπορούν οι υπεύθυνοι για 
τα χάλια του συνδικαλιστικού κινήματος 
να εμφανίζονται ως αρχάγγελοι της κάθαρ¬ 
σής του, υπέρμαχοι της ενεργούς συμμετο¬ 
χής των εργαζομένων! Στην πραγματικότη¬ 
τα, γύρω απ’ αυτό το «παιχνίδι», κάθε φράξια 
της συνδικαλιστικής γραφειοκρατίας προ¬ 
σπαθεί να αναπαράγει/διευρύνει τα «κουκιά» 
της όσο το δυνατόν περισσότερο: σωματεία 
φαντάσματα ή στην καλύτερη σφραγίδες, 
που στήνονται με διαδικασίες εξπρές μόνο 
για να εκλέξουν συνέδρους - εκλεγμένοι 
«συνδικαλιστές» των ίδιων παρατάξεων που 



παζαρεύουν με την εργοδοσία στις πλάτες 
των εργαζομένων, για την ικανοποίηση δι¬ 
κών τους συμφερόντων κ.ο.κ. 

Η διασπαστική και άκρα σταλινική πο¬ 
λιτική της ΔΑΣ έχει πρακτικά επιβληθεί στο 
ΔΣ του ΕΚΑ, μετατρέποντάς το σε εκτελε¬ 
στικό όργανο του ΠΑΜΕ/ΚΚΕ. Χαρακτηρι¬ 
στικά, στα «κομμένα» σωματεία και αντιπρο¬ 
σώπους υπάρχουν περιπτώσεις νέες και μα¬ 
χητικές, που έχουν παίξει ενεργό ρόλο στην 
οργάνωση εργαζομένων σε «μαύρους» κλά¬ 
δους/χώρους (πχ. Ιοπρ), αλλά είναι «ανταγω¬ 
νιστικά» στο ΠΑΜΕ. 

Η ΔΑΚΕ έφερε προς νομιμοποίηση γνω¬ 
στό χρυσαυγίτικο «σωματείο» (σεκιούριτι), 
που ενώ απορρίφθηκε με μεγάλη πλειοψη- 
φία από το Συνέδριο, γράφτηκε τελικά αφού 
προσέφυγε στα δικαστήρια. Η αστική δικαι¬ 
οσύνη για άλλη μια φορά έδειξε το ταξικό 
της πρόσωπο! Επιβάλει εξοντωτικές ποινές 
σε σωματεία και αγωνιστές, ενώ δίνει συνδι¬ 
καλιστικό βήμα στους φασίστες. 

Οι «παραδοσιακές» γραφειοκρατικές 
παρατάξεις ΠΑΣΚΕ, ΔΑΚΕ, ΕΜΕΙΣ, ΝΕΑ 
ΠΟΡΕΙΑ αλλά και το ΜΕΤΑ, μη έχοντας συ¬ 
σχετισμούς να «παρακάμψουν» τη ΔΑΣ, είτε 
συχνά συμπράττουν/υπερψηφίζουν ανοιχτά 
μαζί της, προσπαθώντας να επιβιώσουν πο¬ 
λιτικά, είτε αποχωρούν διαμαρτυρόμενοι. 

Στη στάση της ΑΤΕ εκδηλώθηκε για μια 
ακόμη φορά ένας ακολουθητισμός προς το 
ΠΑΜΕ/ΚΚΕ, καθώς συμφωνούσε/υπερψή¬ 
φιζε αρκετές προτάσεις, εξετάζοντας τα ζη¬ 
τήματα περισσότερο τυπικά και μονομερώς 
(πχ. αν όντως πληρούνται ή όχι κάποιες δι¬ 
αδικαστικές προϋποθέσεις εγγραφής σωμα¬ 
τείων/αναγνώρισης αντιπροσώπων) και όχι 
βλέποντας την ουσία: ότι δηλαδή -για δυ¬ 
νάμεις που αυτοπροσδιορίζονται ως «αντι- 
καπιταλιστικές»- θα έπρεπε, το λιγότερο, 
να κρατηθούν έμπρακτες, διακριτές αποστά¬ 
σεις από τη διαχείριση που κάνει το ΚΚΕ, με 
οποιοδήποτε πρόσχημα, για να φέρει το ΕΚΑ 
απόλυτα στα μέτρα του. 

Οι εκλογές για την ανάδειξη νέου ΔΣ έγι¬ 
ναν στις 28 & 29 Μαΐου. 

Αποτελέσματα (σε παρένθεση αυτά του 
προηγούμενου συνεδρίου): 

Ψήφισαν 1.147 (1.422) 

Έγκυρα 1.415 / Άκυρα 5 / Λευκά 2 
ΔΑΣ (ΠΑΜΕ) 315 ψήφοι, 9 έδρες (από 
399-9 έδρες) 

ΕΑΚ (προερχόμενοι από ΜΕΤΑ & ΕΜΕΙΣ) 

269 ψήφοι, 7 έδρες 

ΠΑΣΚΕ 198 ψήφοι, 5 έδρες (221-5) 

ΔΑΚΕ 124 ψήφοι, 2 έδρες (156-3) 

Νέα Πορεία (διάσπαση ΔΑΚΕ) 92 ψήφοι, 3 
έδρες(187-4) 

ΕΜΕΙΣ 68 ψήφοι, 2 έδρες 

ΑΤΕ (ΑΝΤΑΡΣΥΑ) 52 ψήφοι, 2 έδρες 

(71-2) 

Ρεσάλτο στη γαλέρα (ΜΕΤΑ + 
συνεργαζόμενοι) 17 ψήφοι, 0 έδρες 
ΑΡΠΕ 12 ψήφοι, 0 έδρες 

*Στο προηγούμενο Συνέδριο η ΠΑΣΚΕ 
Συνεργ. είχε 160-3 έδρες και η Αυτόνομη 
Παρέμβαση 216 -5 έδρες 


Από την δράση μψ 


Τηλεπικοινωνίες 

Ενιαίο Σωματείο Εργαζομένων 
νΟϋΑΡΟΝΕ-λνίΝΟ-νίΟΤυδ 



ΚΑΤΑΓΓΕΛΙΑ 

ενάντια στους γραφειοκράτες της 
Διοίκησης του ΕΚΑ 

Σ τις 8-10 Μάρτη 2016 πραγματοποιήσαμε τις ετήσιες 
αρχαιρεσίες μας και λίγες μέρες μετά καταθέσαμε όλα τα 
προβλεπόμενα δικαιολογητικά εγγραφής στο ΕΚΑ. Μετά 
από δύο μήνες (το καταστατικό του ΕΚΑ ορίζει ενημέρωση 
εντός μήνα) με πρόταση της ΔΑΣ (παράταξη του ΚΚΕ) και σύμφωνη 
γνώμη των ΠΑΣΚΕ (ΠΑΣΟΚ), ΔΑΚΕ (ΝΔ), ΜΕΤΑ (προερχόμενοι 
από ΣΥΡΙΖΑ/ΛΑΕ), ΕΜΕΙΣ (διάσπαση ΠΑΣΚΕ) και Νέας Πορείας 
(διάσπαση ΔΑΚΕ), αρνήθηκαν την εγγραφή μας. 

Οι ίδιες συνδικαλιστικές ηγεσίες που φέρουν κύρια την ευθύνη για 
την κρίση του εργατικού κινήματος. Που ενώ κατέβαιναν προς ψήφιση 
δύο πολύ σκληρά νομοσχέδια (φοροεπιδρομή, κατασχέσεις, «κόφτης») 
δεν έκαναν την παραμικρή προσπάθεια οργάνωσης της αντίστασης. 
Αυτές αποκλείουν πραξικοπηματικά ένα Σωματείο που δεν έλειψε 
από καμία Γενική Απεργία και έχει οργανώσει δικές του απεργίες 
(τις περισσότερες φορές με περιφρούρηση), για την υπεράσπιση των 
θέσεων εργασίας, συλλογικών συμβάσεων, εργασιακών σχέσεων - 
και συμμετείχε σε όλες τις απεργιακές διαδηλώσεις, κινητοποιήσεις 
κ.ά. 

Όπως μας είπαν, μετά από επίμονη απαίτηση να τοποθετηθούν, «το 
προηγούμενο Συνέδριο του ΕΚΑ αποφάσισε να μην εγγράφονται στο 
ΕΚΑ σωματεία, που στο καταστατικό τους προβλέπουν τη δυνατότητα 
συμμετοχής στις αρχαιρεσίες τους με επιστολική ψήφο». 

Καταγγέλλουμε τη Διοίκηση του ΕΚΑ, γιατί έτσι κάνει 
κουρελόχαρτο το ίδιο το καταστατικό του (δεν προβλέπει πουθενά 
αποκλεισμό σωματείου λόγω μερικών επιστολικών ψήφων), 
καταστρατηγεί την βασική υποχρέωση για τη συνένωση των 
Πρωτοβάθμιων Σωματείων. 

Το Σωματείο μας «απειλεί» με τη λογική ενός μαχητικού 
συνδικαλισμού ένα ΕΚΑ απολιθωμένο, ακόλουθο της αναξιόπιστης 
και ανεκδιήγητης ΓΣΕΕ. Γιατί δεν είναι διατεθειμένο να κλείσει τα μάτια 
και τα αυτιά, να κουκουλώσει τα εγκλήματά τους! Γιατί δεν παζάρεψε 
το στοιχειώδες, την εγγραφή του στο ΕΚΑ, δίνοντας ανταλλάγματα 
ποιον θα ψηφίσει στο α’ ή β' όργανο. Η απόρριψη της εγγραφής του 
Σωματείου μας είναι ΚΥΝΙΚΟΣ ΑΠΟΚΛΕΙΣΜΟΣ ενός μαζικού, 
μαχητικού πρωτοβάθμιου Σωματείου, επειδή δεν ελέγχεται ούτε 
χειραγωγείται από καμία από τις παρατάξεις της συνδικαλιστικής 
γραφειοκρατίας. Ειδικά από τη ΔΑΣ (ΠΑΜΕ) είναι προφανές το 
σχέδιο διάσωσης/προώθησης του απόλυτα ελεγχόμενου ΣΕΤΗΠ 
διαμέσου της εκκαθάρισης κάθε διαφορετικής συνδικαλιστικής φωνής 
στον κλάδο των τηλεπικοινωνιών. Αυτή είναι η αλήθεια, που οι φτηνές 
προφάσεις δεν μπορούν να κρύψουν. 

Η απόρριψη της εγγραφής μας είναι χτύπημα σε βάρος της 
εργατικής δημοκρατίας, του εργατικού και συνδικαλιστικού 
κινήματος. Σαν τέτοιο το καταγγέλλουμε στο σύνολο των 
εργαζομένων και τους καλούμε να παλέψουμε με όλες μας τις δυνάμεις 
- για να ξαναπάρουμε στα χέρια μας τα όργανα του κινήματος, να τους 
δώσουμε ζωή και δύναμη, να τα ξανακάνουμε όπλα για νικηφόρους 
αγώνες, όχι μέσα συναίνεσης και υποταγής, εργαλεία συναλλαγής που 
τα κατάντησαν οι γραφειοκράτες! 

Το Δ.Σ. 

(βλ. ολόκληρη την καταγγελία στην ιστοσελίδα του σωματείου 

\ν\ν\ν. εηίαίο$\νηιαΙείο.£ΐ ) 

6 Εργατική Πάλη 


ΕΚΠΑΙΔΕΥΣΗ & ΝΕΟΛΑΙΑ 


Ιούνιος 2016 


Φοιτητικές εκλογές: αποτελέσματα και συμπεράσματα 


Ο ι φετινές φοιτητικές εκλο¬ 
γές διεξήχθησαν σε κλίμα 
σύγχυσης για το εργατικό 
κίνημα, τα φτωχά λαϊκά 
στρώματα και τη νεολαία - ειδικά μετά το 
δημοψήφισμα, την προδοσία του ΣΥΡΙΖΑ 
με την υπογραφή του 3 ου μνημονίου και 
την επίθεση να συνεχίζεται ασταμάτητη 
(ασφαλιστικό, φορολογικό, νέα βάρβαρα 
μέτρα). Επιπλέον, το φοιτητικό κίνημα δεν 
έδωσε κανένα μεγάλο αγώνα την περα¬ 
σμένη χρονιά - και συνολικά η συμμετοχή 
στις συνελεύσεις και κινητοποιήσεις ήταν 
αρκετά μειωμένη. 

Η αποχή αυξήθηκε: ψήφισαν περίπου 
15.000 λιγότεροι από το 2015 σε ΑΕΙ και 
ΤΕΙ. Ο συνολικός αριθμός ψηφισάντων 
έφτασε τους 74.000. Συσσωρευτικά από 
το 2008 η συμμετοχή έχει πέσει πάνω από 
50%. Αυτό βέβαια οφείλεται και στη μεί¬ 
ωση του ενεργού φοιτητικού πληθυσμού 
λόγω της οικονομικής κρίσης. Η σημα¬ 
ντική επιπλέον αύξηση της αποχής φέτος 
(μετά και από την αποχή στις βουλευτικές 
εκλογές του Σεπτέμβρη) δημιουργεί έντο¬ 
νο προβληματισμό. Πρέπει να είμαστε ξε¬ 
κάθαροι, ότι δεν είναι λύση η λογική της 
αποχής, της αποπολιτικοποίησης και της 

ΑΕΙ σε 192 συλλόγους 


αποστασιοποίησης. Πρέπει να παλέψου¬ 
με για την ενεργοποίηση των φοιτητικών 
συλλόγων ως πραγματικών οργάνωση 
των φοιτητών και των αγώνων τους. 

Η φθορά των αστικών/μνημονιακών 
δυνάμεων ΔΑΠ και ΠΑΣΠ συνεχίζεται: 
πληρώνουν σε ψήφους το μεγάλο τίμημα 
της αποχής. Παρόλα αυτά, λόγω της πτώ¬ 
σης της συμμετοχής και τους μηχανισμούς 
που διατηρούν σε μεγάλες σχολές (ΠΑ- 
ΜΑΚ, ΠΑΠΕΙ, ΑΣΟΕΕ κ.ά.) αυξάνουν τα 
ποσοστά τους σε αθροιστικά λίγο πάνω 
από 50% στα ΑΕΙ. 

Η ΔΑΠ-ΝΔΦΚ παραμένει πρώτη, χά¬ 
νοντας πάνω από 3.000 ψήφους. Οι εσω¬ 
τερικές διαφορές και διαγραφές (διάλυση 
ΟΝΝΕΔ από Μητσοτάκη) οδήγησαν στην 
ξεχωριστή καταγραφή δύο διαφορετικών 
ΔΑΠ, με τη διάσπαση να παίρνει το Ά των 
ψήφων στα ΑΕΙ και πάνω από τους μισούς 
στα ΤΕΙ. Η ξεχωριστή καταγραφή δείχνει 
τον θρυμματισμό και κρίση στο εσωτερικό 
τους. Μια νέα ισχυρή άνοδος των αγώνων 
του φοιτητικού κινήματος θα σάρωνε μια 
και καλή αυτά τα νεοφιλελεύθερα κατα¬ 
κάθια. 

Η ΠΑΣΠ καταφέρνει να κρατήσει τις 
ψήφους της, χάρη στην πραγματοποίηση 


(Τα περσινά αποτελέσματα σε 196 συλλόγους) 


Παράταξη 

Ψήφοι 

% 

ΔΑΠ 

20442(23825) 

39 (37,77) 

ΠΚΣ 

10308(12169) 

19,67(19,30) 

ΕΑΑΚ-ΑΡΕΝ -ΑΡΔΙΝ 

8346 

15,93 

ΠΑΣΠ 

6921(7050) 

13,20(11,18) 

ΒΕΟΟΟ 

486 

0,93 

ΑΓ. ΚΙΝΗΣΕΙΣ 

475(603) 

0,91(0,96) 

ΣΣΠ 

177(186) 

0,34(0,30) 

ΔΙΑΦΟΡΑ 

4012(4292) 

7,66(6,86) 

ΛΕΥΚΑ 

1237(1363) 

2,36(2,16) 

ΑΚΥΡΑ 

1932(2313) 

— 

ΕΓΚΥΡΑ 

52404(63063) 

— 


ΤΕΙ 

(Σε 59 συλλόγους χωρίς το ΤΕΙ Θεσσαλονίκης) 


Παράταξη 

Ψήφοι 

% 

ΔΑΠ 

6720 

45,52 

ΠΚΣ 

3429 

22,80 

ΕΑΑΚ-ΑΡΕΝ -ΑΡΔΙΝ 

292 

1,96 

ΠΑΣΠ 

3058 

20,40 

ΒΕΟΟΟ 

75 

0,50 

ΑΓ. ΚΙΝΗΣΕΙΣ 

85 

0,57 

ΣΣΠ 

7 

0,05 

ΔΙΑΦΟΡΑ 

998 

6,70 

ΛΕΥΚΑ 

217 

1,46 

ΑΚΥΡΑ 

620 

— 

ΕΓΚΥΡΑ 

14914 

— 


των εκλογών φέτος στην ΑΣΟΕΕ (25% 
των συνολικών της ψήφων). Η οργανω¬ 
τική της διάλυση συνεχίζεται, αφού κατα¬ 
γράφεται σε λιγότερους συλλόγους από το 
2015. 

Η ΠΚΣ διατηρεί τη δεύτερη θέση, με 
σημαντική μείωση σε ψήφους (1.600). 
Πληρώνει τη γενικότερη διασπαστική 
στάση του ΚΚΕ απέναντι στους αγώνες, 
αλλά και την προδοτική στάση του στο 
δημοψήφισμα. 

Η εκλογική συνεργασία ΕΑΑΚ, ΑΡΕΝ 
και ΑΡΔΙΝ (Αριστερή Ανατρεπτική Συ¬ 
νεργασία) σημειώνει αρκετά μεγάλη πτώ¬ 
ση σε σχέση με το άθροισμα αυτών των 
δυνάμεων πέρυσι. Το 2015 αθροιστικά 
πήραν 13.571 ψήφους (21,52%), ενώ φέ¬ 
τος με όποιο όνομα και αν κατέβηκαν πή¬ 
ραν αθροιστικά 8.346 (15,93%) - απώλεια 
πάνω από 5.000 ψήφους. Είναι χαρακτηρι¬ 
στικό ότι δεν ξεπερνούν σε ψήφους ούτε 
το περσινό αποτέλεσμα μόνο των ΕΑΑΚ 
(8.392 ψήφοι). Η ρεφορμιστική μετατόπι¬ 
ση των ΕΑΑΚ και γενικά της (πάλαι ποτέ;) 
«άκρας αριστεράς» συνεχίζεται. Η ένταξη 
μεγάλου κομματιού των ΕΑΑΚ στη ΛΑΕ, 
σε συνδυασμό με την κοινή εκλογική κά¬ 
θοδο με ΑΡΕΝ και ΑΡΔΙΝ κάνει τις καθα¬ 
ρά ρεφορμιστικές δυνάμεις μεγάλη πλειο- 
ψηφία στον νέο «σχηματισμό». Αποτελεί 
ένα ακόμα βήμα προς τον ρεφορμισμό, 
αφού στο όνομα της ενότητας επιβάλλεται 
η υποβάθμιση του έστω και λειψού «αντι- 
καπιταλιστικού» προγράμματος τους. 
Πλέον χρησιμοποιούν συνθήματα «μετω¬ 
πικής αριστεράς», αντί για επαναστατικής 
ή αντικαπιταλιστικής, αντικαθιστώντας 
παράλληλα την εξωκοινοβουλευτική πάλη 
με την κοινοβουλευτική. 

Η θλιβερή κυβερνητική παράταξη 
του ΣΥΡΙΖΑ, «ΒΕΟΌΟ» καταγράφει 486 
(0,93%) ψήφους στα ΑΕΙ, δείχνοντας την 
αποστροφή της νεολαίας προς τον ΣΥΡΙ- 
ΖΑ. 

Στα ΤΕΙ, η μικρή δύναμη ως ανυπαρξία 
αγωνιστικών και αριστερών δυνάμεων, οι 
πελατειακές σχέσεις, οι τεράστιοι μηχα¬ 
νισμοί των ΔΑΠ και ΠΑΣΠ και τα όργια 
νοθείας τους επιτρέπουν να διατηρούν 
σημαντικές δυνάμεις (αθροιστικά περίπου 
70%), παρόλο που και εκεί πέφτουν σταθε¬ 
ρά σε ψήφους. Τη δυσαρέσκεια προς αυτές 
τις παρατάξεις καρπώνεται κυρίως η ΠΚΣ 
(περίπου 20%). Τα ΕΑΑΚ υποχωρούν ση¬ 
μαντικά σε ψήφους και ποσοστά, παρά τη 
σύμπραξη με ΑΡΕΝ και ΑΡΔΙΝ. 

Στις φετινές φοιτητικές εκλογές πα¬ 
ρουσιάστηκαν για ακόμη μια φορά επι¬ 
θέσεις ομάδων του αναρχικού χώρου, 
κυρίως ενάντια στη ΔΑΠ, με αποτέλεσμα 
να ακυρωθούν οι εκλογές σε Πάντειο και 
Πολιτικό ΕΚΠΑ. Αυτές οι επιθέσεις είναι 
ξένες προς το κίνημα. Ουσιαστικό χτύπη¬ 
μα μπορεί να γίνει αντιμετωπίζοντας και 
διαλύοντας την πολιτική τους μέσα από 
την ανασυγκρότηση του φοιτητικού κινή¬ 
ματος σε αγωνιστική κατεύθυνση - όχι με 
λογικές «βεντέτας», αδιαφορώντας ή και 
χλευάζοντας το επίπεδο συνείδησης του 
κινήματος. Πρέπει να γίνει κατανοητό ότι 
η τυφλή βία, όπου στρέφεται ένα όχι αμε¬ 
λητέο κομμάτι της νεολαίας, έχει ρίζες στις 
ίδιες τις αδυναμίες του φοιτητικού κινήμα¬ 
τος, κυρίως των επαναστατικών δυνάμεων 
να έλξουν νέους αγωνιστές. Ο βρώμικος 
ρόλος και οι πρακτικές της ΔΑΠ, βέβαια, 
δεν μπορούν να μπαίνουν στο ίδιο τσου¬ 
βάλι με οποιαδήποτε φυσική επίθεση ενα¬ 
ντίον της. Ακόμα, οι κοινές αποφάσεις 

Πάλη @ 


Όχ; σι δίδακτρα & ιδ.ώτις ιχινδντίς 
Αύζηση των δαπανάν για την κανδιία 
Κατάργηση του ν. Λιαμαντοζουλου 
Οχι στον Διάλογο - Κοροϊδία 


Διαγραφή του χρέους 
Εζω από ευρώ και ΕΕ 
Όχι στον κόλιμο - Εξω το ΝΑΤΟ 
Αλληλεγγύη στους πρόσφνγις 


(σε αρκετές σχολές) από ΠΚΣ και ΕΑΑΚ 
μαζί με τη ΔΑΠ, για εκλογικές διαδικασίες 
«κλειστές» ή σε χώρο εκτός σχολής (π.χ. 
ΑΣΟΕΕ), δεν είναι μόνο υπόκλιση στην 
αστική νομιμότητα, αλλά και μια στεβλή 
λογική για την προστασία των εκλογικών 
διαδικασιών. 

Η Σοσιαλιστική Σπουδαστική Πάλη 

(ΣΣΠ) καταγράφεται φέτος σε 19 συλλό¬ 
γους σε 5 πόλεις συγκεντρώνοντας 184 
ψήφους. Σημειώνει μάλιστα κάποια πολύ 
καλά αποτελέσματα σε επιμέρους σχολές. 
Κερδίζει σε έναν σύλλογο (Πληροφορική 
ΑΠΘ) την πρώτη θέση και την πλειοψη- 
φία των εδρών του ΔΣ, με ποσοστό 62% 
ενώ σε δύο ακόμα συλλόγους παίρνει τη 
δεύτερη θέση με υψηλά ποσοστά. Συνολι¬ 
κά η ΣΣΠ καταλαμβάνει 12 έδρες στα νέα 
Διοικητικά συμβούλια. Χαιρετίζουμε και 
ευχαριστούμε όλους τους συναδέλφους 
που μας στήριξαν με τη συμμετοχή τους 
στα ψηφοδέλτια και την ψήφο τους. 

Όλη την προεκλογική περίοδο, η ΣΣΠ 
ανέδειξε τη σημασία της προετοιμασίας 
του φοιτητικού κινήματος μέσα από κι¬ 
νητοποιήσεις ενάντια στα μνημόνια, τα 
δίδακτρα και την υποχρηματοδότηση, το 
αντι-ασφαλιστικό έκτρωμα, μέσα από την 
αυτοοργάνωση και ριζοσπαστικοποίηση 
των φοιτητών. Προωθούσαμε την αλλη¬ 
λεγγύη στους πρόσφυγες, αλλά και την 
πολιτική που πρέπει να ακολουθήσει το 
κίνημα στο προσφυγικό, μην ξεχνώντας 
ότι εντάσσεται στην πάλη ενάντια στα 
μνημόνια και τους ιμπεριαλιστικούς πο¬ 
λέμους. Μπροστά στην τεράστια επίθεση 
που δεχόμαστε, με την κυβέρνηση Τσίπρα 
πλήρως υποταγμένη και συνολικά τους 
μνημονιακούς να προετοιμάζουν μεγαλύ¬ 
τερες επιθέσεις, τον δρόμο δείχνει η γαλλι¬ 
κή νεολαία, που με μαχητικές κινητοποιή¬ 
σεις, συμπαρασύρει ολόκληρη τη γαλλική 
κοινωνία. Αυτός ο ρόλος αναλογεί και 
στο φοιτητικό κίνημα σήμερα, να γίνει ο 
πυροδότης μιας γενικευμένης εξέγερσης 
ενάντια στην μνημονιακή χούντα και την 
αντιδραστική ΕΕ. 

Γνωρίζουμε ότι έχουμε πολύ δρόμο 
μπροστά μας, πιστεύουμε όμως ότι το 
πρόγραμμα, η πολιτική και η πρακτική 
μας περιέχουν όλες τις απαραίτητες προ¬ 
ϋποθέσεις για τη νίκη. Θα δώσουμε όλες 
μας τις δυνάμεις για να ριζώσουμε ακόμα 
περισσότερο στις σχολές που παρεμβαί¬ 
νουμε και να ξεκινήσουμε παρέμβαση σε 
νέες σχολές και πόλεις. Η ΣΣΠ δεν κάνει 
συμβόλαιο με τη νίκη, αλλά με τον αγώνα. 

ΕΚΠΑΙΔΕΥΣΗ & ΝΕΟΛΑΙΑ 


Εργατική Πάλη 7 


Η εφαρμογή του 3ου Μνημονίου στην εκπαίδευση ξεκίνησε 



Σ ε σαρωτικές αλλαγές έχει ήδη προχωρήσει το 
υπουργείο Παιδείας, με ξεκάθαρο στόχο την 
εξοικονόμηση πόρων και όχι μια καλύτερη Παι¬ 
δεία, όπως διατυμπανίζει με κάθε τρόπο, 
α) Εκατοντάδες νηπιαγωγεία κλείνουν ή υποβιβάζο¬ 
νται αφού, για να λειτουργήσουν, τα τμήματα θα πρέπει 
να έχουν τουλάχιστον 14 νήπια, από 7 που ίσχυε μέχρι 
σήμερα (ενδεικτικά από τα 1.466 διθέσια νηπιαγωγεία της 
χώρας, στα 744 κλείνει άμεσα το ένα τμήμα). 

β) Περίπου 6.500 λιγότεροι θα είναι οι εκπαιδευτικοί 
στα Δημοτικά Σχολεία για την επόμενη χρονιά με τον 
«Ενιαίο Τύπο Ολοήμερου Σχολείου» λόγω περικοπών που 
επιφέρει στην Πρωινή Ζώνη, στις ώρες του Ολοήμερου, 
στις ώρες των ειδικοτήτων και στον αριθμό των τμημά¬ 
των, αφού για τη δημιουργία τμήματος ολοήμερου προ¬ 
γράμματος απαιτείται ελάχιστος αριθμός 14 μαθητών των 
οποίων και οι δύο γονείς θα πρέπει να εργάζονται. 

γ) Θα υπάρχουν λιγότερα τμήματα ένταξης και ειδικά 
σχολεία την επόμενη χρονιά, με αντίστοιχες περικοπές 
εκπαιδευτικών στην παράλληλη στήριξη. 

δ) Θα πραγματοποιηθεί «εξοικονόμηση» εκπαιδευτι¬ 
κών ειδικοτήτων Φυσικών Επιστημών και Πληροφορικής 
με την αύξηση του διδακτικού ωραρίου κατά τρεις ώρες 
των υπευθύνων εργαστηρίων, αφού αφαιρείται από το 
διδακτικό ωράριο η προετοιμασία των εργαστηριακών 
μαθημάτων και δίνεται στους εκπαιδευτικούς σαν εξωδι- 
δακτική απασχόληση. 

ε) Νέα δομή αποκτούν τα ΕΠΑΛ από τη νέα σχολι¬ 
κή χρονιά με «Μεταλυκειακό 4ο έτος - τάξη μαθητείας». 
Αυτό θα είναι μεν εθελοντικό, όπως λέει το Υπουργείο, 
αλλά θα είναι απαραίτητο για τη συμμετοχή σε εξετάσεις 
πιστοποίησης προσόντων, απόκτησης Πτυχίου Επαγγελ¬ 
ματικής Ειδικότητας Εκπαίδευσης και Κατάρτισης επι¬ 
πέδου 5. «Λύνεται» επομένως με αυτόν τον τρόπο και η 
έλλειψη βοηθητικού προσωπικού στα νοσοκομεία, την 
τοπική αυτοδιοίκηση κ.ά. Θα στέλνουμε τους μαθητές μας 
να δουλεύουν τζάμπα! 

Αυτά είναι μόνο η αρχή. Ενόψει της μνημονιακής δέ¬ 
σμευσης για παράδοση εκπαιδευτικής μεταρρύθμισης 
πριν το καλοκαίρι, διεξάγεται υποτίθεται από τα τέλη Δε¬ 
κέμβρη «Εθνικός και Κοινωνικός Διάλογος για την Παι¬ 
δεία». Όλοι οι συμμετέχοντες στον «διάλογο» ανακοινώ¬ 
νουν τα πορίσματά τους και στην ουσία προαναγγέλλουν 
την μεταρρύθμιση την οποία, στις κατευθύνσεις τουλάχι¬ 
στον, έχει ήδη αποφασίσει το υπουργείο Παιδείας, μετά 
από διάλογο με τον ΟΟΣΑ και την ΕΕ. 

Τα βασικά σημεία είναι: 

Αυτονομία: Η έννοια της αυτονομίας (παιδαγωγική, 
διοικητική, οικονομική) της σχολικής μονάδας αποτελεί 
βασική αρχή της εκπαιδευτικής μεταρρύθμισης, κεντρική 
πολιτική επιλογή και πρόταση του ΟΟΣΑ στην έκθεση 
για το ελληνικό εκπαιδευτικό σύστημα ήδη από το 2011. 
Σύμφωνα με τον ΟΟΣΑ, «το ελληνικό εκπαιδευτικό σύ¬ 
στημα είναι από τα πιο συγκεντρωτικά στην Ευρώπη. Οι 
περισσότερες χώρες της Ευρώπης και οι χώρες με τις υψη¬ 
λότερες αποδόσεις ΡΙ3Α έχουν αποκεντρώσει την ευθύνη 
και τη λογοδοσία για τη μάθηση των παιδιών στο επίπε¬ 
δο της σχολικής μονάδας». Εδώ προωθείται το διαφορο¬ 
ποιημένο σχολείο, αποκεντρωμένο διοικητικά, το οποίο 
θα πρέπει να βρίσκει μέσα και πόρους για να λειτουργεί. 
Μιλάμε για ένα σχολείο απόλυτα εξαρτημένο από τις οι¬ 
κονομικές και κοινωνικές συνθήκες της περιοχής του. Ο 
εκπαιδευτικός σε ένα τέτοιο σχολείο θα χάσει εντελώς 


τον ρόλο του. Για να εξασφαλίσει τη θέση του, η οποία 
θα εξαρτάται από τη βιωσιμότητα του σχολείου, θα τρέχει 
για «δράσεις», θα κάνει δημόσιες σχέσεις για να βρίσκει 
μαθητές και χορηγούς, κ.ο.κ. 

Αξιολόγηση: Οι προτάσεις για αυτοαξιολόγηση της 
σχολικής μονάδας έρχονται από το παρελθόν. Είναι συ¬ 
νέχεια της πρότασης Διαμαντοπούλου και Αρβανιτόπου- 
λου και έχουν το ίδιο σκεπτικό. Σύμφωνα με την εισήγηση 
του προέδρου της επιτροπής του «Εθνικού Διαλόγου», 
Α. Λιάκου, η αξιολόγηση «είναι κάτι το οποίο χρειάζεται 
στην ελληνική εκπαίδευση σε όλες τις βαθμίδες της για 
τη βελτίωσή της». Η εισήγηση αναφέρει επίσης ότι «το 
σύστημα αξιολόγησης-αποτίμησης του εκπαιδευτικού 
έργου δεν μπορεί να διαμορφωθεί άσχετα από το ίδιο το 
εκπαιδευτικό σύστημα, αφού μαζί με τον προσδιορισμό 
των στόχων του εκπαιδευτικού συστήματος καθορίζονται 
και περιγράφονται λεπτομερώς οι δείκτες αξιολόγησης». 
Είναι φανερό ότι η σχολική μονάδα και οι εκπαιδευτικοί 
θα αξιολογούνται με βάση το κατά πόσο υλοποιούν τους 
στόχους του εκπαιδευτικού συστήματος, οι οποίοι δεν 
είναι άλλοι από τους μνημονιακούς στόχους στην εκπαί¬ 
δευση. 

Εκπαίδευση/Μετεκπαίδευση Εκπαιδευτικών: Σε 

συνέχεια των δύο βασικών σχετικών νόμων (ν. 3848/2010 
της Διαμαντοπούλου και ν. 4186/2013 του Αρβανιτό- 
πουλου), προτείνεται να θεσμοθετηθεί το «πιστοποιητι¬ 
κό παιδαγωγικής και διδακτικής επάρκειας» σαν εξειδί- 
κευση, μετά τη λήψη του βασικού τίτλου σπουδών για 
υποψηφίους εκπαιδευτικούς, ενώ η πρακτική διδακτική 
άσκηση σε αυθεντικές συνθήκες τάξης θεωρείται βασική 
προϋπόθεση επιτυχίας του προγράμματος. Συστηματική 
και διαρκής πρέπει να είναι η επιμόρφωση των ήδη διο¬ 
ρισμένων εκπαιδευτικών. Μια μεγάλη αγορά εκπαιδευ¬ 
τικών προγραμμάτων έχει ήδη ανοίξει ανάλογα με τις 
απαιτήσεις και την οικονομική δυνατότητα του καθενός 
(Ετήσιο Πρόγραμμα Παιδαγωγικής Κατάρτισης στην 


Ε ίναι γεγονός ότι η περίοδος που διανύουμε εί¬ 
ναι μια συνεχόμενη επίθεση σε όποιο δικαίωμα 
ή όποια κατάκτηση μάς έχει απομείνει, οδηγώ¬ 
ντας στην πλήρη φτωχοποίηση και εξαθλίωση 
της κοινωνίας. Μέσα σε όλα αυτά, η άθλια συγκυβέρνη¬ 
ση των ΣΥΡΙΖΑ-ΑΝΕΛ (πιο μνημονιακή και από τους 
μνημονιακούς) θέλει να αποτελειώσει και την εκπαίδευ¬ 
ση, εφαρμόζοντας πλήρως τις ακραία νεοφιλελεύθερες 
πολιτικές του 3ου Μνημονίου. 

Πιο συγκεκριμένα, όσον αφορά την εκπαίδευση και 
τις εξετάσεις για την εισαγωγή στην τριτοβάθμια, ο υπ. 
Παιδείας Ν. Φίλης κατεβάζει τις εξής προτάσεις: 

Καταρχάς, για την εισαγωγή στην τριτοβάθμια εκ¬ 
παίδευση θα μετρά ένα Εθνικό Απολυτήριο και όχι οι 
Πανελλήνιες, ενώ θα εισαχθεί ο συντελεστής βαρύτητας 
των επιλογών του υποψηφίου, που θα επιβραβεύει τις 
10 πρώτες επιλογές υποψηφίων. Να πως το διευκρινίζει 
η έκθεση: «Αν ένας φοιτητής επιλέξει μόνο ένα τμήμα 
ΑΕΙ/ΤΕΙ, θα επιβραβεύεται με τον μέγιστο συντελε¬ 
στή βαρύτητας (100%) για την επιλογή του και αποκτά 
ισχυρό προβάδισμα έναντι όλων των άλλων. Αν επιλέξει 
δύο τμήματα, τότε οι συντελεστές διαφοροποιούνται σε 
65% για την πρώτη επιλογή του και 35% για τη δεύτε¬ 
ρη, αν επιλέξει τρία τμήματα τότε επιμερίζεται σε 55% 
για την πρώτη επιλογή, 30% για τη δεύτερη και 15% για 
την τρίτη. Ο συντελεστής βαρύτητας συνεχίζει να δίνει 
φθίνουσες τιμές ακόμη και για τον φοιτητή που θέλει να 
περιλάβει 10 επιλογές τμημάτων, μετά τις οποίες γίνεται 
μηδενικός». 

Επομένως, ανάμεσα σε δύο υποψηφίους που έχουν 
ένα τμήμα ως πρώτη επιλογή, θα ισχύει: ο συντελεστής 
της πρώτης επιλογής εκείνου που δηλώνει λιγότερες 
επιλογές θα είναι μεγαλύτερος από εκείνον που δηλώ¬ 
νει περισσότερες επιλογές. Αυτό στην πραγματικότητα 
υποδηλώνει πως αν κάποιος δεν είναι σίγουρος για το τί 
θέλει να βάλει σαν πρώτη επιλογή ή δεύτερη, τρίτη κ.λπ. 
και δεν περιορίζεται μόνο σε 5,6 αλλά 10 και παραπάνω, 


Α.Σ.ΠΑΙ.Τ.Ε. με 600 ευρώ, Πιστοποιητικό Παιδαγωγικής 
και Διδακτικής Επάρκειας στο Ε.Κ.Π.Α. με 900 ευρώ για 
ένα χρόνο, ειδικά σεμινάρια που διοργανώνονται από με¬ 
γάλους φροντιστηριακούς ομίλους για την εκπαίδευση 
και την κατάρτιση νέων εκπαιδευτικών ανά μάθημα για 
20-40 ώρες με 150-350 ευρώ). 

Πρόταση για νέο Λύκειο: Αναδιοργάνωση της 
Μέσης Εκπαίδευσης σε τετραετές Γυμνάσιο και διετές Λύ¬ 
κειο, πλήρως αποσυνδεδεμένο από τις εισαγωγικές εξε¬ 
τάσεις για την τριτοβάθμια εκπαίδευση. Η ολοκλήρωση 
των σπουδών στο Λύκειο θα πιστοποιείται με το Εθνικό 
Απολυτήριο. Για να αποκτήσει ο μαθητής το Εθνικό Απο¬ 
λυτήριο θα πρέπει να ανταποκριθεί θετικά σε δύο μόνο 
υποχρεωτικά μαθήματα (Αγγλικά και Ελληνική Γλώσσα- 
Λογοτεχνία) και τέσσερα επιλεγόμενα. Θα πρέπει επίσης 
να ολοκληρώσει με επιτυχία: α) Πρόγραμμα Φυσικής 
Αγωγής, β) Πρόγραμμα Κοινωνικής Εργασίας (προτείνε- 
ται η προσφορά εργασίας σε δομές της τοπικής αυτοδιοί¬ 
κησης, συμμετοχή σε εκπαιδευτικά προγράμματα ειδικής 
αγωγής ή προσφυγικών ομάδων, βοήθεια σε κατ’ οίκον 
προγράμματα για ηλικιωμένους, τραυματίες κ.λπ.) και γ) 
Εκτεταμένο Δοκίμιο, σε κάποιο θέμα της επιλογής τους, 
με τη βοήθεια επιμορφωμένου καθηγητή του σχολείου. 

Η ουσία του νέου Λυκείου πέρα από τον υποχρεωτικό 
εθελοντισμό (απλήρωτη δουλειά των μαθητών μας που 
είναι και ανήλικοι) είναι ότι για να δημιουργηθούν τμήμα¬ 
τα με επιλογές μαθημάτων, θα πρέπει τα σχολεία να είναι 
πολυπληθέστερα των ήδη υπαρχόντων και αυτά μπορούν 
να προκύψουν μόνο μετά από συγχωνεύσεις. 

Καμία παιδαγωγική και μορφωτική ανάγκη των μαθη¬ 
τών δεν ικανοποιείται με αυτά τα μέτρα. Οι μόνοι που ικα¬ 
νοποιούνται είναι οι δανειστές για τις περικοπές δαπανών 
στην εκπαίδευση. 

■ Ισαβέλλα Ζαγκλαβάρα 
ΑΝΤΕΠΙΘΕΣΗ ΤΩΝ 
ΕΚΠΑΙΔΕΥΤΙΚΩΝ 


θα έχει λιγότερες πιθανότητες να περάσει στις πρώτες 
του επιλογές. 

Δεύτερον, θέλοντας να αποσυνδέσουν πλήρως το Γε¬ 
νικό Λύκειο από τις Πανελλήνιες, συνδέοντας τα πάντα 
με την «αγορά», προτείνουν για την εισαγωγή σε τμή¬ 
ματα υψηλής ζήτησης, πέρα από τις εξετάσεις, να μπουν 
και κριτήρια με βάση την πιστοποιημένη γλωσσομάθεια, 
τις γνώσεις Ηλεκτρονικού Υπολογιστή, κ.ά. Επιπρόσθε¬ 
τα, τα κριτήρια θα μπορούν να συμπεριλαμβάνουν και 
εργασίες/εξετάσεις του κατά «πόσο είσαι καλός πολί- 
της»(;)(!), ακαδημαϊκής αντίληψης ή ακαδημαϊκής από¬ 
δοσης τύπου ΡΙ5Α (πρόγραμμα αξιολόγησης μαθητών). 
Όσον αφορά τμήματα που δεν έχουν υψηλό βαθμό ζή¬ 
τησης, οι εισαγόμενοι θα επιλέγονται με συγκεκριμένα 
κριτήρια και χωρίς οποιουδήποτε τύπου εξετάσεις. 

Βέβαια, πίσω απ’ όλες αυτές τις «πρωτοποριακές» 
καινοτομίες, κρύβεται η επιθυμία των δανειστών και της 
κυβέρνησης να αυτονομήσουν το Λύκειο, ώστε και να 
είναι δύσκολη η εισαγωγή σε αυτό, αλλά κυρίως για να 
λειτουργήσει ως κυματοθραύστης της προσπάθειας των 
νέων να περάσουν σε ΑΕΙ/ΤΕΙ. Με άλλα λόγια, θέλουν 
να καταργήσουν ή να περιορίσουν στο μέγιστο βαθμό 
το δικαίωμα στην εκπαίδευση, απελευθερώνοντας λε¬ 
φτά για την αποπληρωμή του χρέους. 

Έτσι, η εκπαίδευση ως κοινωνικό αγαθό καταργείται 
και μπαίνει, μαζί με όλα τα κοινωνικά αγαθά και δομές, 
στο τσουβάλι των ιδιωτικοποιήσεων και της εμπορευ- 
ματοποίησης. Πρέπει να γίνει κατανοητό πως αυτό δεν 
αφορά μόνο τους εκπαιδευτικούς, τα σχολεία και τους 
μαθητές ή τους γονείς, αλλά όλους τους εργαζόμενους 
και την κοινωνία. Και όλοι μαζί πρέπει να πάρουμε την 
υπόθεση στα χέρια μας, για να σωθεί η δημόσια δωρεάν 
εκπαίδευση, να καταργηθούν τα μνημόνια στην πράξη, 
να μην αφήσουμε τίποτα στα χέρια των εγχώριων αλλά 
και των ευρωπαίων καπιταλιστών-αρπακτικών, που το 
μόνο που θέλουν είναι η πλήρης αφαίμαξη της κοινω¬ 
νίας. 


Γ' βάθμια εκπαίδευση 

Μνημονιακές αλλαγές στον τρόπο εισαγωγής 

Απόφαση Γιούρογκρουπ 24 Μάη 

Ταπεινωτική και ολέθρια για τους εργαζόμενους 

■ Σταύρος Σκεύος 



Σ το Γιούρογκρουπ της 24ΐ ς Μάη, οι δανει¬ 
στές εμφανίστηκαν «πεινασμένοι», ζητώντας 
(προτού δώσουν τη δόση των 10,3 δις) να δο¬ 
θούν επιπλέον στους «γύπες» τα στεγαστικά 
και επιχειρηματικά δάνεια με εγγύηση του δημοσίου 
(συνολικά 5 δις), να πωληθεί ο ΑΔΜΗΕ και να ιδιωτι- 
κοποιηθεί πλήρως η ΔΕΗ, να μπουν «κόφτες» στις «συ¬ 
ντάξεις» (που κατάντησαν πια προνοιακά επιδόματα), 
να επιστραφεί αναδρομικά το ΕΚΑΣ που δόθηκε φέτος 
στους συνταξιούχους, να πωληθεί μέσα στον Ιούνιο το 
Ελληνικό, να ενταχθούν τα διόδια της Εγνατίας Οδού 
(πάνω από 65 εκ. ευρώ τον χρόνο) στο Υπερταμείο Ιδι- 
ωτικοποιήσεων... Απαιτούν και βέβαια η άθλια κυβέρ¬ 
νηση ΣΥΡΙΖΑ-ΑΝΕλ δίνει, δίνει, δίνει! 

Και όσο δίνει, τόσο αποθρασύνονται οι δανειστές, 
απαιτώντας περισσότερα, ακόμα και αλλαγές στα ήδη 
ψηφισμένα μέτρα, για την «τυπική ολοκλήρωση» της 
πρώτης αξιολόγησης! Συνολικά έχουν ζητήσει περίπου 
15 τέτοιες αλλαγές. Η κυβέρνηση εκφράζει τη «δυσφο¬ 
ρία» της, αλλά είναι σίγουρο ότι και πάλι θα τους ικα¬ 
νοποιήσει! 

Σε αντάλλαγμα, οι δανειστές υποσχέθηκαν τη 2 η 
δόση (όταν, αν και όπως ολοκληρωθεί το ραφινάρισμα 
της πρώτης «αξιολόγησης») σε δύο υποδόσεις: μία στα 
μέσα Ιούνη (7,5 δις) και μία τον Σεπτέμβρη (2,8 δις). Απ’ 
αυτά τα ποσά, 8 δις θα πάνε στην αποπληρωμή χρεών 
που λήγουν μέσα στο 2016: από τη μια τσέπη θα βγά¬ 
λουν τα λεφτά, στην άλλη τσέπη θα τα βάλουν! 

Το Σεπτέμβρη ξεκινάει η δεύτερη αξιολόγηση, που 
περιλαμβάνει κατάργηση των εργασιακών σχέσεων 
(απελευθέρωση ομαδικών απολύσεων, ωράρια, συλλο¬ 
γικές συμβάσεις κ.ά.) και ουσιαστική απαγόρευση των 
απεργιών και του συνδικαλισμού. Αυτή η κατάργηση 
των εργατικών και συνδικαλιστικών δικαιωμάτων (της 
βάσης των ανθρωπίνων δικαιωμάτων) θα οδηγήσει 
στην κατάρρευση κάθε πολιτικού, δημοκρατικού δικαι¬ 
ώματος και ελευθερίας. 

Για να συγκαλύψει αυτό το έγκλημα, η κυβέρνηση 
χρησιμοποιεί το φύλλο συκής της «ελάφρυνσης του 
χρέους», ως αφετηρία του δικού της “δίκχεκε δΐοτγ”. 
Πρόκειται για βρωμερά ψέματα ανθρώπων που έχουν 
αποτρελαθεί βουτηγμένοι στην προδοσία τους. Δεν 
αποφασίστηκε καμία ελάφρυνση - αλλά μόνο «τακτο¬ 
ποίηση» στην αποπληρωμή του χρέους μέχρι το 2018.0 
Ευρωπαϊκός Μηχανισμός Στήριξης (και οι κυβερνήσεις 
της Ευρωζώνης από πίσω του) θα δανείζει, αν χρειαστεί, 
τις ελληνικές κυβερνήσεις ώστε να ξεπληρώνουν προς 
το ΔΝΤ, τα ευρωπαϊκά κράτη, τους ευρωπαίους τρα¬ 
πεζίτες, τους τοκογλύφους, την ΕΚΤ, όσα χρέη λήγουν 
μέχρι το τέλος του 2018. 

«Είναι μια καλή λύση, αλλά λύνει το πρόβλημα 
μόνο προσωρινά», δήλωσε ο Ομπάμα. Το ΔΝΤ (δηλ. 
κύρια οι αμερικάνοι ιμπεριαλιστές) μένουν ικανοποιη¬ 
μένοι, γιατί τουλάχιστον μέχρι τα μέσα του 2018 ο χρε¬ 
οκοπημένος ελληνικός καπιταλισμός δεν θα κινδυνεύ¬ 
ει να πυροδοτήσει μια παγκόσμια χρηματοπιστωτική 
κρίση, ειδικά με το παγκόσμιο χρηματοπιστωτικό και 
καπιταλιστικό σύστημα εξαιρετικά ευάλωτο. Επίσης 
γιατί προσβλέπουν η κυβέρνηση Τσίπρα (ή όποια διά¬ 
δοχή της) και η ελληνική αστική τάξη, ευγνωμονούσες 
θα συμμετάσχουν πρόθυμα στη συνέχιση των σχεδίων 
του ΝΑΤΟ για περικύκλωση της Ρωσίας (ειδικά στο Αι¬ 
γαίο), επεμβάσεις σε Συρία, Λιβύη κ.ο.κ. 

Οι ευρωπαίοι ιμπεριαλιστές μένουν επίσης ικανο¬ 
ποιημένοι - για τους ίδιους λόγους, αλλά και γιατί δεν 
κινδυνεύουν με «ατυχήματα» στην προσεχή δύσκολη 
διετία (βρετανικό δημοψήφισμα και ισπανικές εκλογές 
τον Ιούνη, κινητοποιήσεις και εργατικοί αγώνες σε Γαλ¬ 
λία και Βέλγιο, εκλογές στη Γερμανία το 2017 κ.ά.). Θα 
είναι σίγουροι (ειδικά οι Μέρκελ και Σόιμπλε) ότι μέχρι 
το 2018 δεν θα αποκαλυφθεί η πολιτική τους απέναντι 
στην ελληνική χρεοκοπία (όπως και στις άλλες): ότι δεν 


ήταν τίποτε άλλο από μια προσπάθεια 
να σώσουν τις χρεοκοπημένες γερμα¬ 
νικές, γαλλικές, ιταλικές κ.ά. τράπεζες 
από τα δάνεια που είχαν δώσει στο 
ελληνικό δημόσιο - ότι στοχεύουν να 
βυθίσουν τη γερμανική, γαλλική, ελλη¬ 
νική κ.ά. εργατική τάξη στην απύθμενη 
βαρβαρότητα των μνημονίων και των 
πολέμων, για να διαχειριστούν τη δομι¬ 
κή κρίση του καπιταλιστικού συστήμα¬ 
τος (ειδικά στην Ευρωζώνη/ΕΕ). 

Ταυτόχρονα, οι ευρωπαίοι δανει¬ 
στές είναι ικανοποιημένοι, γιατί δεν 
χαρίζουν τίποτε από το ελληνικό χρέ¬ 
ος (όπως πίεζαν οι αμερικάνοι ιμπερι¬ 
αλιστές). Απλώς υπόσχονται ότι μετά 
το 2018, αφού εφαρμοστεί πλήρως το 
3°/4° Μνημόνιο, θα ξεκινήσουν μια «συζήτηση» γι’ αυτό. 
Έχοντας υπόψη πώς οι ιμπεριαλιστές διαχειρίζονται 
χρεοκοπημένες χώρες τους τελευταίους δύο αιώνες - 
ειδικά με το ΔΝΤ τα τελευταία 50 χρόνια-, μπορούμε 
με ακρίβεια να προδιαγράψουμε ότι το 2018: α) Δεν 
πρόκειται να σβήσουν κανένα χρέος, δεν πρόκειται να 
χαρίσουν λεφτά. Αυτό αναφέρεται ρητά και στην από¬ 
φαση του Γιούρογκρουπ της 24 ης Μάη. β) Θα επιμηκύ¬ 
νουν την αποπληρωμή του χρέους, στον όποιο βαθμό 
χρειαστεί, όχι μόνο για να παραμένει διασωληνωμένος 
ο ελληνικός καπιταλισμός, αλλά για να μπορούν να τον 
απομυζούν χωρίς να τους μείνει στα χέρια. 

Η δήθεν «ανάκαμψη» που έρχεται ή μπορεί να έρθει 
(σύμφωνα είτε με την κυβέρνηση και τον ΣΥΡΙΖΑ, είτε 
κάποια ΜΜΕ, που όλοι καλλιεργούν την γνωστή αυτή 
φιλομνημονιακή προπαγάνδα), αυτό είναι το πιο κακό¬ 
γουστο αστείο. Πώς είναι δυνατόν, όταν η εφαρμογή 
του 3 ου Μνημονίου θα αφαιρέσει 5,4 δις; Όταν τράπεζες, 
δημόσιες επιχειρήσεις και περιουσία χαρίζονται στους 
διεθνείς τοκογλύφους, στους ντόπιους καπιταλιστές 


Σ τις 22 Μαΐου ψηφίστηκε στη Βουλή το πολυ- 
νομοσχέδιο των προαπαιτούμενων για την 
πρώτη αξιολόγηση και, με μορφή τροπολο¬ 
γίας, ο Αυτόματος Μηχανισμός Δημοσιονο¬ 
μικής Προσαρμογής («κόφτης»). Το πολυνομοσχέδιο 
7.500 σελίδων κατατέθηκε στη Βουλή την Τετάρτη 18 
Μαΐου και (αφού βέβαια δεν διαβάστηκε) ψηφίστηκε με 
τη γνωστή πια διαδικασία του «επείγοντος», από τους 
βουλευτές της συγκυβέρνησης, με μία παραίτηση (Κα- 
τριβάνου). 

Το πολυνομοσχέδιο έρχεται να συμπληρώσει τους 
δύο πρώτους νόμους για το ασφαλιστικό και το φορο¬ 
λογικό, που ψηφίστηκαν στη Βουλή το Σαββατοκύρια¬ 
κο 7-8 Μαΐου, και να ικανοποιήσει τις απαιτήσεις των 
δανειστών. Αυτοί οι τελευταίοι, στο μεταξύ, «ανακάλυ¬ 
ψαν» ότι το 3ο μνημόνιο δεν αρκεί και απαίτησαν ένα 
4ο Μνημόνιο, δηλαδή επιπρόσθετα μέτρα ύψους 3,5 δις 
καθώς το ΔΝΤ «ανακάλυψε» ότι το πρωτογενές πλεό¬ 
νασμα 3,5% για το 2018 δεν θα επιτευχθεί. Έτσι, πάνω 
στα μέτρα του 3ου Μνημονίου, ύψους 5,4 δις (στην 
πράξη, μαζί με ιδιωτικοποιήσεις, αλλαγή εργασιακών, 
κόκκινα δάνεια κ.ά. θα φτάσουν πάνω από 20 δις) προ¬ 
στίθεται και το 4ο μνημόνιο (άλλα 3,5 δις) και ο «κό¬ 
φτης». 

Στο πολυνομοσχέδιο περιλαμβάνονται: 

α) Μέτρα που αυξάνουν την έμμεση φορολογία, που 
είναι και η πιο άδικη, ύψους 1,8 δις ετησίως. Για το 2016 
θα εισπραχθούν 363 εκ. ευρώ και θα προέλθουν από την 
αύξηση του ΦΠΑ από το 23% στο 24% σε βασικά αγαθά 


και μαυραγορίτες; Όταν εργαζόμενοι και φτωχά λαϊκά 
στρώματα θα χάσουν μισθούς, συντάξεις, εισοδήματα, 
σπίτια, καταθέσεις, παιδεία, υγεία, ασφάλιση, πολιτικά, 
δημοκρατικά και συνδικαλιστικά δικαιώματα και ελευ¬ 
θερίες - όταν δηλαδή αποσυντίθεται η κοινωνία; 

Το 3°/4° Μνημόνιο (και όλα τα «συμπληρωματικά» 
μέτρα) είναι ολέθρια και ταπεινωτικά, μια ακόμα τε¬ 
ράστια προδοσία των ΣΥΡΙΖΑ-ΑΝΕΛ. Αλλά και μια 
«υπηρεσία» που μας προσφέρει ο ΣΥΡΙΖΑ, να συνειδη¬ 
τοποιήσουμε ποιο είναι το μέλλον μας με τον χρεοκο¬ 
πημένο ελληνικό καπιταλισμό, ποιο είναι το καθήκον 
μας. Από τη μια οι παλιές (ΝΔ, ΠΑΣΟΚ, ΠΟΤΑΜΙ, 
ΛΑΟΣ, ΧΡΥΣΗ ΑΥΓΗ κ.ά.) και νέες (ΣΥΡΙΖΑ, ΑΝΕΛ 
κ.ά.) μνημονιακές δυνάμεις, η ξεπουλημένη συνδικαλι¬ 
στική γραφειοκρατία, το κράτος τους, όλος ο συρφετός 
των «Μένουμε Ευρώπη», που ετοιμάζονται μαζί με τους 
ευρωπαίους ιμπεριαλιστές για το μεγάλο φαγοπότι 
(τράπεζες, επιχειρήσεις, καταθέσεις, σπίτια, εισοδήμα¬ 
τα εργαζομένων κ.ά.). Από την άλλη, οι εργαζόμενοι, 
άνεργοι, νέοι, φτωχά λαϊκά στρώματα, που πρέπει να 
ξεμπερδέψουμε μαζί τους μια και καλή._ 


και υπηρεσίες (όπως τρόφιμα, εστίαση, ένδυση και υπό¬ 
δηση, εισιτήρια σε μέσα μαζικής μεταφοράς, κόμιστρα 
ταξί κ.ά.), από την αύξηση του Ειδικού Φόρου Κατα¬ 
νάλωσης στο πετρέλαιο θέρμανσης (από 230 ευρώ το 
χιλιόλιτρο σε 280 ευρώ), υγραέριο, φυσικό αέριο και κη¬ 
ροζίνη, από την αύξηση του φόρου στα τυχερά παίγνια, 
των τελών ταξινόμησης αυτοκινήτων, από την κατάρ¬ 
γηση της έκπτωσης 50% στα αλκοολούχα και στα Δω¬ 
δεκάνησα και την αύξηση του ΕΦΚ στην μπύρα. Για το 
2017, θα εισπραχθούν 1,072 δις, με εφαρμογή επιπλέον 
νέων φόρων στο ηλεκτρονικό τσιγάρο, στον καφέ, στη 
συνδρομητική τηλεόραση, τη σταθερή τηλεφωνία και 
στο Ίντερνετ, με αύξηση του ΕΦΚ σε βενζίνη (8-10 λε¬ 
πτά το λίτρο), στο πετρέλαιο κίνησης και υγραέριο. Τέ¬ 
λος, για το 2018 θα εισπραχθούν 405 εκ. Ευρώ, μεταξύ 
άλλων και από την επιβολή φόρου διανυκτέρευσης. 

β) Αυξάνεται ο ΕΝΦΙΑ (που ο ΣΥΡΙΖΑ θα καταρ¬ 
γούσε), με νέους αυξημένους συντελεστές, με μείωση 
από 300.000 στις 200.000 ευρώ του αφορολόγητου 
ορίου για την επιβολή συμπληρωματικού ΕΝΦΙΑ στα 
ακίνητα. 

γ) Απελευθερώνεται η πώληση «κόκκινων» και 
εξυπηρετούμενων δανείων από τις τράπεζες σε «επεν¬ 
δυτές». Από την πώληση εξαιρούνται, μέχρι τον Δε¬ 
κέμβριο του 2017, τα δάνεια με υποθήκη την πρώτη 
κατοικία, αντικειμενικής αξίας 140.000 ευρώ. Από τον 
Ιανουάριο του 2018, όλα τα δάνεια, και της πρώτης κα¬ 
τοικίας κάτω των 140.000 ευρώ, μπορούν να πωληθούν. 
Τώρα, οι «εταιρείες μεταβίβασης», οι «γύπες» όπως τις 

Ψηφίστηκε το νέο φορομπηχτικό νομοσχέδιο 

Απογειώνεται η ιροροληστείη 


Μ ε τους 153 ψήφους της κυβέρνησης ΣΥ- 
ΡΙΖΑ-ΑΝΕΛ υπερψηφίσθηκε το φορο¬ 
λογικό, ως μέρος του πολυνομοσχεδίου 
του υπουργείου Οικονομικών. 

11 νέοι έμμεσοι φόροι... 

Οι έμμεσοι φόροι είναι κατ’ εξοχήν άδικοι και σε 
βάρος των φτωχών λαϊκών στρωμάτων, γιατί επιβάλ¬ 
λονται ανεξάρτητα από περιουσία και εισόδημα. Μά¬ 
λιστα, ορισμένοι από αυτούς αυξάνουν αυτόματα την 
τιμή άλλων βασικών αγαθών και υπηρεσιών (βλ. αύ¬ 
ξηση καυσίμων). Ο νέος νόμος αυξάνει τους παλιούς 
και επιβάλει και νέους έμμεσους φόρους, 12 συνολι¬ 
κά φόρους ύψους 1,8 δισ. ευρώ, που θα εφαρμοστούν 
σταδιακά από το 2016 έως και το 2018: 

1) ΦΠΑ: Αύξηση του υψηλού συντελεστή από το 
23% στο 24% ήδη από την 1η Ιουνίου, αντί της 1ης Ιου¬ 
λίου που αρχικά ανακοινώθηκε, με στόχο άντληση 450 
εκατ. ευρώ. Η αύξηση θα επιβαρύνει βασικά αγαθά και 
υπηρεσίες: είδη διατροφής, εστίασης, ένδυσης και υπό¬ 
δησης, εισιτήρια μέσων μεταφοράς, κόμιστρα των ταξί 
κ.ά. Πέρυσι η κυβέρνηση ΣΥΡΙΖΑ-ΑΝΕΛ είχε προχω¬ 
ρήσει σε μαζικές μετατάξεις προϊόντων και υπηρεσιών 
από τους χαμηλότερους συντελεστές στους υψηλότε¬ 
ρους. 

2) ΦΠΑ στα νησιά: Καταργείται ο μειωμένος συντε¬ 
λεστής ΦΠΑ στα εξής νησιά: Σύρος, Θάσος, Άνδρος, 
Τήνος, Κάρπαθος, Μήλος, Σκύρος, Αλόννησος και 
Σίφνος. Αποτέλεσμα η αύξηση του συντελεστή ΦΠΑ 
στο 24% από 16%. Ακόμη, προβλέπεται από 1η Ιουνί¬ 
ου, κατάργηση της έκπτωσης 50% που ισχύει στον ει¬ 
δικό φόρο κατανάλωσης των αλκοολούχων ποτών στα 
Δωδεκάνησα. 

3) Καύσιμα: Από την 1η Ιουνίου 2016 αύξηση του 


ιιύτου στους δανειστές & 

ονόμαζε και ο ΣΥΡΙΖΑ, δεν απαιτείται να έχουν έδρα στην 
Ελλάδα, όπως προέβλεπε ο προηγούμενος νόμος, θα μπο¬ 
ρούν να προέρχονται και από τρίτες χώρες. Προβλέπονται 
μια σειρά από φοροαπαλλαγές για τα κέρδη όλων των 
εμπλεκόμενων. Το μόνο σίγουρο είναι ότι θα χάσουν τα 
σπίτια τους πολλοί εργαζόμενοι και φτωχοί. 

δ) Ίδρυση ενός Υπερταμείου, του Ελληνικού Ταμείου 
Ιδιωτικοποιήσεων και Επενδύσεων. Το ταμείο αυτό δεν 
θα ανήκει στο δημόσιο ή στον ευρύτερο δημόσιο τομέα, 
αλλά θα λειτουργεί με κανόνες «ιδιωτικής οικονομίας». 
Στο νέο αυτό ταμείο εκχωρείται όλη η περιουσία του ελ¬ 
ληνικού δημοσίου, για 99 χρόνια! Πιο συγκεκριμένα, θα 
περιληφθούν στην κατοχή του νέου ταμείου το Ταμείο 
Χρηματοπιστωτικής Σταθερότητας (δηλαδή οι τράπεζες), 
η ακίνητη εθνική περιουσία της ΕΤΑΔ (όλα τα ακίνητα, 
οικόπεδα, παραλίες, βουνά κ.ά.), όλες οι ΔΕΚΟ και το 
ΤΑΙΠΕΔ. Το υπερταμείο θα ασχολείται με τη διαχείρι¬ 
ση και πώληση όλης της περιουσίας του και τα έσοδα θα 
πηγαίνουν τα μισά στην εξυπηρέτηση του χρέους και τα 
υπόλοιπα θα «αξιοποιούνται» για να αυξήσουν περαιτέρω 
την αξία των επιχειρήσεων ή ακινήτων που ήδη κατέχει το 
ταμείο. 

Το ΔΣ του υπερταμείου, που θα διοριστεί τον Ιούνιο, 
θα είναι πενταμελές και από τα πέντε μέλη του τα τρία 
θα ορίζονται από τον υπουργό Οικονομικών, μετά από 
έγκριση όμως της Κομισιόν και του Ε8Μ. Τα άλλα δύο, 
ένας εκ των οποίων και ο πρόεδρος του Ταμείου, θα ορί¬ 
ζονται από την Κομισιόν και τον Ε5Μ. Όλες οι αποφάσεις 
θα λαμβάνονται με τη σύμφωνη γνώμη τουλάχιστον των 


ειδικού φόρου κατανάλωσης περίπου κατά 5 λεπτά το 
λίτρο στη βενζίνης, κατά 10 λεπτά στο λίτρο στο πε¬ 
τρέλαιο κίνησης, και κατά 6 λεπτά στο πετρέλαιο θέρ¬ 
μανσης. Μαζί με την αύξηση του ΦΠΑ οι ανατιμήσεις 
στις βενζίνες αναμένονται στο ύψος των 12 λεπτών 
ανά λίτρο. 

4) Τέλη ταξινόμησης αυτοκινήτων: Αναμένεται, από 
1ης Ιουνίου, αύξηση στα τέλη ταξινόμησης από 4% έως 
και 32%, μόνο με βάση τις αγοραίες αξίες τους, χωρίς 
να λαμβάνεται υπόψη ο κυβισμός, όπως ισχύει σήμερα. 

5) Καφές. Επιβολή, από την 1η Ιανουάριου του 
2017, ειδικού φόρου 2 έως 4 ευρώ κατά την εισαγω¬ 
γή του προϊόντος, με αποτέλεσμα αύξηση στη λιανική 
τιμή κατά 20%. 

6) Αλκοολούχα: Διπλασιάζεται από 1η Ιουνίου του 

2016 ο ειδικός φόρος κατανάλωσης στην μπίρα, στα 
1.275 ευρώ το χιλιόλιτρο από 650 ευρώ σήμερα. 

7) Καπνικά προϊόντα: Ο αναλογικός φόρος αυξάνε¬ 
ται από 1ης Ιανουάριου του 2017, στο 26% από 20%, με 
στόχο την «απόδοση» περίπου 100 εκατ. ευρώ. Αυτό 
σημαίνει αύξηση του πακέτου τσιγάρων έως και 50 λε¬ 
πτά και των στριφτών κατά 26 λεπτά ανά 20 γραμμάρια 
καπνού. Επίσης από 1ης Ιανουάριου του 2017, επιβάλ¬ 
λεται ειδικός φόρος κατανάλωσης στο ηλεκτρονικό 
τσιγάρο, που στη λιανική τιμή θα φέρει αύξηση 1 ευρώ. 

8) Συνδρομητική τηλεόραση. Θα επιβληθεί, από 
1ης Ιανουάριου του 2016, ειδικό τέλος 10% σε κάθε 
μηνιαίο λογαριασμό κάθε σύνδεσης σε συνδρομητική 
τηλεόραση και υπολογίζεται ως ποσοστό 10% επί του 
συνολικού μηνιαίου λογαριασμού. 

9) Σταθερή τηλεφωνία. Από την 1η Ιανουάριου 

2017 επιβάλλεται ειδικό τέλος 5% σε κάθε μηνιαίο λο¬ 
γαριασμό κάθε σύνδεσης σταθερής τηλεφωνίας. 


Μνημόνιο Αιαρκείας 

τεσσάρων, ενώ ως ελεγκτής του ταμείου θα ορίζεται από 
τον υπουργό Οικονομικών εταιρεία διεθνούς φήμης. Όλα 
τα μέλη θα έχουν πλήρη ασυλία από κάθε δίωξη, μήνυση 
κ.ά. Το υπερταμείο, μαζί με το ασφυκτικό χρονοδιάγραμμα 
του 3ου Μνημονίου για ιδιωτικοποιήσεις, αποτελεί πλήρη 
παράδοση των πάντων στους δανειστές. Αυτό το πρωτο¬ 
φανές για τα δεδομένα της εποχής μας, εφαρμόζονταν και 
στις παλιότερες χρεοκοπίες της χώρας. 

ε) Νομοθετείται ο «κόφτης» που θα λειτουργήσει από 
το 2018, αν δεν επιτευχθεί το πρωτογενές πλεόνασμα 3,5%! 
Ένα 10% των πιστώσεων του προϋπολογισμού της γενικής 
κυβέρνησης και των ετήσιων προϋπολογισμών όλων των 
φορέων της θα κρατιέται σαν «κάβα», μέχρι τις 30 Ιουνίου 
κάθε έτους. Από αυτό θα «κόβονται» τα απαραίτητα ποσά 
αν υπάρχει απόκλιση, σύμφωνα με την επικύρωση των δη¬ 
μοσιονομικών αποτελεσμάτων του προηγούμενου έτους 
από τη Εατοκΐώ. «Κόβονται» τα πάντα, με απλά Προεδρι¬ 
κά Διατάγματα: μισθοί, συντάξεις, δαπάνες για παιδεία 
κ.ά., εκτός από τις αξιώσεις των ιδιωτών από το κράτος, 
τις δαπάνες της νέας εντελώς ανεξάρτητης Γενικής Γραμ¬ 
ματείας Εσόδων, τις δημόσιες επενδύσεις, τις δαπάνες για 
υγεία και μερικά επιδόματα. Δεν θα χρειάζεται ούτε καν η 
νομοθέτηση από τη Βουλή, οι περικοπές θα γίνονται αυ¬ 
τόματα. Τα υπέρογκα πρωτογενή πλεονάσματα θα προκύ¬ 
πτουν από την σφαγή των δικαιωμάτων των εργαζομένων, 
της νεολαίας και των φτωχών λαϊκών στρωμάτων. Ό,τι κι 
αν λέει η κυβέρνηση, δεν μπορεί να κρύψει το γεγονός ότι 
με αυτόν θεσμοθετείται η άγρια νεοφιλελεύθερη πολιτι¬ 
κή των μνημονίων στον αιώνα τον άπαντα! 





10) Ξενοδοχεία - Ενοικιαζόμενα δωμάτια: Θα επι¬ 
βληθεί, από 1ης Ιανουάριου του 2018, φόρος διαμονής 
ανά διανυκτέρευση και ανά δωμάτιο, από 0,50 ευρώ 
έως 4 ευρώ για τα ξενοδοχεία, και από 0,25 ευρώ έως 1 
ευρώ για τα ενοικιαζόμενα δωμάτια. 

11) Αλλαγές στο φόρο πολυτελείας και επενδύσε¬ 
ων: Επανακαθορίζονται τα είδη στα οποία επιβάλλεται 
φόρος πολυτελείας από την 1η Ιουνίου 2016. Ακόμη, 
αυξάνεται η φορολόγηση ενεργητικού για εταιρείες 
επενδύσεων, αμοιβαία κεφάλαια και ΑΕΕΑΠ. 

... και ο ΕΝΦΙΑ 

Εκτός από τους έμμεσους φόρους επιβάλλεται αύ¬ 
ξηση του ΕΝΦΙΑ (ο ΣΥΡΙΖΑ θα τον καταργούσε!), με 
στόχο την κάλυψη των απωλειών από τη μείωση των 
αντικειμενικών τιμών των ακινήτων. Συγκεκριμένα: 

- Αυξάνονται οι συντελεστές για τον υπολογισμό 
του κύριου φόρου φυσικών και νομικών προσώπων επί 
των οικοπέδων, με διπλασιασμό των υφιστάμενων έως 
τώρα κλιμακίων από 12 σε 25 και αύξηση έως 25% για 
τα ακίνητα μεγάλης αξίας. 

- Ο συμπληρωματικός φόρος στα φυσικά πρόσωπα 
θα αφορά εφεξής ακίνητη περιουσία άνω των 200.000 
ευρώ (από 300.0 ευρώ που ήταν έως τώρα), ενώ ως 
πρώτος συντελεστής θα ισχύει το 0,1% για ακίνητη πε¬ 
ριουσία από 200.001 έως και 250.000 ευρώ (όταν μέχρι 
σήμερα αφορούσε ακίνητη περιουσία από 300.000 έως 
400.000 ευρώ). 

- Στα νομικά πρόσωπα και στις νομικές οντότητες 
αυξάνεται ο συντελεστής του συμπληρωματικού ΕΝ- 
ΦΙΑ από το 5 τοις χιλίοις, στο 5,5 τοις χιλίοις, ενώ για 
τα νομικά πρόσωπα δημοσίου και ιδιωτικού δικαίου μη 
κερδοσκοπικού χαρακτήρα, καθώς και τις Ανώνυμες 
Εταιρείες Επενδύσεων σε Ακίνητη Περιουσία, ο συ¬ 
ντελεστής αυξάνεται σε 3,5 τοις χιλίοις, από 2,5 τοις 
χιλίοις. 

- Έρχεται “χαράτσι” και στα ιδιοχρησιμοποιούμενα 
ακίνητα για την παραγωγή ή την άσκηση κάθε είδους 
επιχειρηματικής δραστηριότητας, τα οποία παύουν να 
απαλλάσσονται από τον συμπληρωματικό ΕΝΦΙΑ και 
πλέονφορολογούνταιμεΐτοιςχιλίοις,ενώστονσυμπλη- 
ρωματικό φόρο εντάσσονται πλέον και τα αγροτεμάχια. 

Αγρια φορομπηξία χωρίς τέλος 

Ο πολιτικός κυνισμός του ΣΥΡΙΖΑ δεν έχει όρια. 
Μέσα στις επόμενες εβδομάδες δυο νέα φορολογικού 
χαρακτήρα νομοσχέδια πρόκειται να πάρουν το δρόμο 
για τη Βουλή. Μόλις ολοκληρωθεί η πρώτη αξιολόγη¬ 
ση, το υπουργείο Οικονομικών πρόκειται να φέρει στη 
Βουλή το νομοσχέδιο για την ενίσχυση της χρήσης του 
πλαστικού χρήματος καθώς και το νομοσχέδιο για τα 
καπνικά προϊόντα. Θέλουν να γονατίσουν τους εργα¬ 
ζόμενους και τα φτωχά λαϊκά στρώματα, να λεηλατή¬ 
σουν το πενιχρό εισόδημά τους, την όποια περιουσία 
τους. Να μας βάλουν να πληρώσουμε όλοι εμείς, οι 
από κάτω, για την κρίση του καπιταλιστικού συστήμα¬ 
τος. Δεν πρέπει να τους αφήσουμε να ολοκληρώσουν 
το έγκλημα των παλιών μνημονιακών. Η κυβέρνηση 
ΣΥΡΙΖΑ-ΑΝΕΛ είναι επικίνδυνη και πρέπει να την ρί¬ 
ξουμε το συντομότερο με τους αγώνες μας. 

■ Σοφία Θεοδωροπούλου 

10 Εργατική Πάλη 


ΠΟΛΙΤΙΚΗ 


Ιούνιος 2016 


ΝΕΟΜΝΗΜΟΝΙΑΚΗ ΤΑΦΟΠΛΑΚΑ 
ατην Κοινωνική Ασφάλιση 


Σ τις 8 Μάΐου 2016, η νεομνη- 
μονιακή συγκυβέρνηση ΣΥ- 
ΡΙΖΑ-ΑΝΕΛ, ψήφισε τον 
ν. 4387/2016, ή αλλιώς τον 
αντιασφαλιστικό νόμο Κα- 
τρούγκαλου (είναι ο αντιασφαλιστικός 
νόμος του 3ου Μνημονίου). Η λεγάμενη 
«κυβέρνηση της Αριστερός», με τη ψήφι¬ 
ση αυτού του νόμου, θα καταγραφεί σαν η 
πρώτη κυβέρνηση που έβαλε ταφόπλακα 
στο σύστημα της Κοινωνικής Ασφάλισης 
(Κ.Α.) που είχε οικοδομηθεί στη χώρα μας. 
Ο ν. 4387 (με τον τίτλο: «Ενιαίο Σύστημα 
Κοινωνικής Ασφάλειας, Μεταρρύθμιση 
ασφαλιστικού-συνταξιοδοτικού συστήμα¬ 
τος»), ολοκληρώνει στα πλαίσια των Μνη¬ 
μονίων, την θεσμική και νομική κατάργηση 
της Κ.Α. στη χώρα μας. Ο αντιασφαλιστι- 
κός ν.3863/2010, των Λοβέρδου - Κουτρου- 
μάνη, θεσμοθετούσε για πρώτη φορά, στα 
πλαίσια του 1ου Μνημονίου, την υποταγή 
της Κ.Α. και της κοινωνικής προστασίας, 
στα δημοσιονομικά κριτήρια ή στα κριτή¬ 
ρια βιωσιμότητας -ο νόμος Κατρούγκαλου 
ολοκληρώνει αυτό το έγκλημα. Με τη δη¬ 
μοσίευση του νόμου αυτού, στις 12/5/2016, 
ημερομηνία έναρξης ισχύος των διαφόρων 
διατάξεών του, η Κ.Α. και η κοινωνική προ¬ 
στασία, χάνουν κάθε έννοια κοινωνικού 
(αλληλέγγυου, συλλογικού κ.α.) χαρακτή¬ 
ρα που είχαν. Δηλαδή, καταργείται κάθε έν¬ 
νοια του κοινωνικού κουμπαρά -του κοινού 
ταμείου- για την κοινωνική προστασία των 
αδυνάτων. Πέρα από τις επιμέρους αλλαγές 
που φέρνει αυτός ο νόμος για τις παροχές 
και τις προϋποθέσεις, για τις εισφορές, για 
τις συντάξεις, την υγεία, την πρόνοια και 
για τα διάφορα ταμεία (μισθωτών ιδιωτι¬ 
κού ή δημόσιου τομέα, αγροτών, ελεύθε¬ 
ρων επαγγελματιών, δικηγόρων, μηχανικών 
κ.α.), τις οποίες έχουμε δει αναλυτικά στα 
τέσσερα προηγούμενα φύλλα της Εργατι¬ 


κής Πάλης, έχει μια τεράστια σημασία να 
κατανοήσουμε τις βαθιές, ριζικές και καθο¬ 
λικές αλλαγές που φέρνει αυτός ο νόμος. 

Το κράτος πλέον δεν θα έχει την υπο¬ 
χρέωση να εξασφαλίζει αξιοπρεπείς πα¬ 
ροχές ή παροχές για αξιοπρεπή διαβίωση, 
αλλά θα έχει την υποχρέωση να εξασφαλί¬ 
ζει τη βιωσιμότητα του συστήματος! Η κύ¬ 
ρια ανταποδοτική σύνταξη αρχικά, και στη 
συνέχεια όλες οι άλλες παροχές σύνταξης, 
υγείας κ.α., θα καθορίζονται μόνο από τις 
ατομικές εισφορές του ασφαλισμένου. Κα- 
ταργείται ο θεσμός των κατώτατων ορίων 
των συντάξεων, ο οποίος προστάτευε τις 
συντάξεις από το να μην πέσουν κάτω από 
ένα στοιχειώδες επίπεδο. Το κράτος δεν θα 
εγγυάται παρά μόνο τις ασφαλιστικές πα¬ 
ροχές, δηλαδή μόνο αυτές που αναλογούν 
σε ασφαλιστικές ατομικές εισφορές (αντα¬ 
ποδοτική κύρια σύνταξη, υγεία) και πάντα 
υπό την προϋπόθεση της βιωσιμότητας 
του συστήματος. Οι προνοιακές παροχές 
(ΕΚΑΣ, επιδόματα φτώχειας, ειδικών ανα¬ 
γκών, η λεγάμενη εθνική σύνταξη κ.λπ.), 
δεν θα είναι εγγυημένες από το κράτος, 
εφόσον δεν θα αντιστοιχούν σε ασφαλιστι¬ 
κές εισφορές. Δηλαδή, δεν θα δίνονται σε 
όλους, ούτε θα δίνεται ολόκληρη η όποια 
παροχή και, το κυριότερο, το κράτος ανά 
πάσα στιγμή θα μπορεί να καθορίζει ή να 
αλλάζει τις προϋποθέσεις χορήγησης (ατο¬ 
μικό ή οικογενειακό εισόδημα, περιουσιακά 
στοιχεία, φορολογητέο εισόδημα κ.λπ.). 
Επίσης, το κράτος θα μπορεί να μειώνει ή 
να καταργεί την όποια παροχή, όπως και με 
το ΕΚΑΣ, το οποίο μετά το 2019 καταργεί- 
ται. 

Τα παραπάνω -οι προϋποθέσεις και οι 
παροχές σε σύνταξη, υγεία και πρόνοια- θα 
προσαρμόζονται και θα αναπροσαρμόζο¬ 
νται συνεχώς, υπό τη δαμόκλειο σπάθη της 


βιωσιμότητας και πολύ σύντομα θα οδηγή¬ 
σουν στις εξής κύριες, δραματικές αλλαγές: 

1) Η κύρια σύνταξη θα ταυτιστεί με την 
ανταποδοτική σύνταξη και θα είναι η μονα¬ 
δική σύνταξη, μιας και όλες οι άλλες παρο¬ 
χές, η εθνική, η επικουρική ή το εφάπαξ, θα 
καταργηθούν. Όσο κι αν φαίνεται απίστευ¬ 
το, αυτή η «ανταποδοτική» κύρια σύνταξη 
θα μπορεί πλέον να ξεπέφτει ακόμη και σε 
μερικές ή και ελάχιστες δεκάδες ευρώ. 

2) Θα γίνει άμεσα επανυπολογισμός όλων 
των συντάξεων (που ήδη χορηγούνται) με 
βάση τους νέους, άθλιους κανόνες και αργά 
ή γρήγορα, θα οδηγηθούμε στην καρατό¬ 
μηση των ήδη χορηγούμενων συντάξεων. 

3) Αυτό το ανταποδοτικό μοντέλο θα το 
γενικεύσουν και στις παροχές για υγεία, 
και μάλιστα αυτό θα το κάνουν με απλές 
υπουργικές αποφάσεις! Έτσι, θα μπει ατο¬ 
μικό πλαφόν (ανάλογα με τις ατομικές ει¬ 
σφορές ή τα έτη ασφάλισης κ.λπ.) στο πόσα 
φάρμακα, πόσες εξετάσεις ή και θεραπείες 
δικαιούσαι, ανά μήνα ή έτος, όπως ακριβώς 
προσπάθησαν με τα πρώτα δύο Μνημόνια 
ή με το προηγούμενο Μεσοπρόθεσμο Πρό¬ 
γραμμα. 

4) Γενικότερα, η πρόνοια, δηλαδή η κοινω¬ 
νική προστασία ανέργων, ανασφάλιστων, 
άστεγων κ.λπ. (κοινωνικό τιμολόγιο, πάσο 
για συγκοινωνίες, φοροαπαλλαγές κ.α.), θα 
καρατομηθούν ή θα καταργηθούν υπό τη 
δαμόκλειο σπάθη της βιωσιμότητας, των 
αέναων Μνημονίων και του αγριάνθρωπου 
νεοφιλελευθερισμού. 

Είναι φανερό ότι αν αυτό το ασφαλι¬ 
στικό τερατούργημα εφαρμοστεί, τότε οι 
εργαζόμενοι, οι άνεργοι, οι συνταξιούχοι, 
οι ασφαλισμένοι και οι ανασφάλιστοι, οι 
νέοι και τα φτωχά λαϊκά στρώματα, δηλαδή 
η συντριπτική πλειοψηφία της κοινωνίας, 

Δ εν μπορεί να υπάρξει αμ¬ 
φιβολία ότι το κίνημα δεν 
κατάφερε να κινητοποιηθεί 
μαζικά ενάντια στη ψήφιση 
του ασφαλιστικού νομοσχεδίου. Οι δια¬ 
δηλώσεις της 48ώρης γενικής απεργίας, 
Παρασκευή 6 και Σάββατο 7 Μάΐου, ήταν 
άμαζες, με πολύ μικρή συμμετοχή. Η πτώ¬ 
ση των αγώνων μετά το 2012 και η μνη- 
μονιακή μετάλλαξη του ΣΥΡΙΖΑ, με την 
ψήφιση του 3 ου μνημονίου, είναι κάποιοι 
λόγοι που λειτούργησαν ανασταλτικά στις 
διαθέσεις των εργαζομένων. Η κυβέρνηση, 
για να μπορέσει να ψηφίσει το νομοσχέδιο, 
έπρεπε να προχωρήσει ουσιαστικά σε ένα 
πραξικόπημα. Δεν πρέπει να παραβλέψου- 
με ορισμένους παράγοντες, για να κατα¬ 
νοήσουμε ορθά το κλίμα των ημερών και 
για να μην οδηγηθούμε σε λάθος συμπε¬ 
ράσματα, που αναπαράγονται στην Άκρα 
Αριστερά. Δηλαδή, αφενός ότι το κίνημα 
έχει τσακιστεί και έχει δεχτεί της μνημονια- 
κές πολιτικές, αφετέρου ότι λόγω κάποιων 
αγώνων, που βρίσκονται σε εξέλιξη, υπάρ¬ 
χει μια συνολική άνοδος του κινήματος! Η 
κατάσταση, που υπήρχε στο τριήμερο των 
κινητοποιήσεων, είναι πιο σύνθετή και θα 
την συνοψίσουμε ως εξής: 

1) Με την ψήφιση του ασφαλιστικού, του 
φορολογικού, του κόφτη των 3,6 δις και του 
ξεπουλήματος των κόκκινων δανείων, η κυ¬ 
βέρνηση έχει γίνει η πιο αντιδραστική από 


όσες έχουν εμφανιστεί στην μεταπολίτευσή 
και μετά. Μπορεί να πήρε μια μικρή παράτα¬ 
ση, αλλά είναι σίγουρο ότι εκπνέει. 

2) Η 48ωρη γενική απεργία οργανώθηκε τέ¬ 
τοιο τρόπο, ώστε να καμφθούν οι αντιστά¬ 
σεις των εργαζομένων. Είναι χαρακτηριστικό 
ότι ανακοινώθηκε τελευταία στιγμή, κατόπιν 
συνεννόησης της κυβέρνησης με τις ηγεσίες 
του Ε.Κ.Α. και της Γ.Σ.Ε.Ε. Το αποτέλεσμα 
είναι να μην είναι δυνατόν να εκφραστούν 
οι διαθέσεις των εργαζομένων, όσον αφορά 
την συμμετοχή τους στην ίδια την απεργία. 
Το Σάββατο, ο δημόσιος τομέας δεν εργάζο¬ 
νταν, ενώ ακόμα και την Παρασκευή τα σχο¬ 
λεία ήταν κλειστά. Πρέπει να επισημάνουμε, 
όμως, ότι η προκήρυξη των απεργιών, έστω 
και με αυτόν τον τρόπο, είναι αποτέλεσμα 
μίας πίεσης από τα κάτω και σημάδι ότι το 
αντί-μνημονιακό αίσθημα διατηρείται. Συ¬ 
μπληρωματικά, λόγω των κινητοποιήσεων 
στα μέσα ενημέρωσης και μεταφοράς, που 
δυσκόλεψαν την μετακίνηση και την ενημέ¬ 
ρωση για την απεργία, δεν μπορούμε από τη 
συμμετοχή των εργατικών μαζών στο τριήμε¬ 
ρο να βγάλουμε ένα καθαρό’, ενδεικτικό, συ¬ 
μπέρασμα. Για όλους αυτούς του λόγους, δεν 
εμφανίστηκαν κάποια σημάδια εξέγερσης, 
που απαιτεί η πολιτική κατάσταση, υπήρχαν, 
όμως, στοιχεία αντίστασης στο τριήμερο, με 
πιο καθαρό δείγμα την συμμετοχή της νεο¬ 
λαίας την Κυριακή (περίπου 10.000 διαδηλω¬ 
τές) και την κατάσταση που δημιουργήθηκε. 


3) Η κατάσταση των οργανωμένων δυνάμε¬ 
ων μέσα στο κίνημα φάνηκε όπως πραγμα¬ 
τικά είναι, το τριήμερο αυτό. Για την αριστε¬ 
ρά (Κ.Κ.Ε. και Λ.Α.Ε.) όλοι απέκτησαν μια 
εικόνα (κινητοποιήσαν ελάχιστο κόσμο) και 
φάνηκαν τα προβλήματα που υπάρχουν. Χει¬ 
ροτερεύει η κατάσταση στην ΑΝΤΑΡΣΥΑ, 
καθώς, από ό, τι φαίνεται, οι δυο κύριες δυ¬ 
νάμεις της (Σ.Ε.Κ-Ν.Α.Ρ.) επιδίωξαν να μην 
βρεθούν πουθενά στο δρόμο. Το οργανωμένο 
κίνημα, παρά τις συνθήκες που έγινε η απερ¬ 
γία, έδειξε ορισμένα μικρά αντανακλαστικά 
(κάποιες ομοσπονδίες, όπως του Ο.Σ.Ε., στα 
λιμάνια και άλλες κήρυξαν απεργία), που 
είχε κάποια συμμετοχή. Από εκεί και πέρα, το 
μισό-οργανωμένο και ανοργάνωτο κομμά¬ 
τι του εργατικού κινήματος δεν είχε μεγάλη 
συμμετοχή, εκτός από το απόγευμα της Κυ¬ 
ριακής, που διέφερε από τις προηγούμενες 
μέρες (περίπου 10.000 διαδηλωτές). 

Η οργάνωση μας είχε σημαντική συμμε¬ 
τοχή στις κινητοποιήσεις (ίσως το μεγαλύτε¬ 
ρο μπλοκ από τις οργανώσεις της Άκρας Αρι¬ 
στερός), με οργανωμένο και δυναμικό μπλοκ 
που δεν έσπασε στην επίθεση της αστυνομίας 
την Κυριακή. Επίσης, στην προγραμματι¬ 
σμένη κινητοποίηση για τον εορτασμό στης 
Πρωτομαγιάς, δηλαδή την Κυριακή το πρωί, 
ίσως ήμασταν η μόνη οργάνωση που ανέδειξε 
την σημασία της. 

Ο Τσίπρας επαναφέρει το Κράτος 
Εκτατής Ανάγκης 

Με αστυνομική καταστολή αντιμετώπισε 
η κυβέρνηση την κορύφωση του απεργιακού 
τριημέρου, το απόγευμα της Κυριακής 8 Μα- 



απειλούνται άμεσα με μια ιστορικής κλί¬ 
μακας ήττα. Στόχος τους είναι από την μια 
μεριά η μετατροπή της εργατικής τάξης σε 
δουλοπάροικο, η οικονομική και κοινωνική 
ερήμωση, το βούλιαγμα ευρύτατων λαϊ¬ 
κών στρωμάτων, της μεγάλης κοινωνικής 
πλειοψηφίας, σε μια θάλασσα φτώχειας και 
εξαθλίωσης, και από την άλλη, η κηδεμονία 
των ιμπεριαλιστών και των διεθνών κερδο¬ 
σκοπίαν, ο πλουτισμός των επιχειρηματιών. 
Όμως όλα αυτά δεν προμηνύουν τίποτε 
άλλο από τεραστίων διαστάσεων κοινωνι¬ 
κές συγκρούσεις, οι οποίες είναι μπροστά 
μας. 

Χρέος δικό μας, του καθενός και της 
καθεμιάς, που καταλαβαίνουμε ή διαισθα¬ 
νόμαστε τα παραπάνω, είναι η ενίσχυση 
των αντιστάσεων και αντιδράσεων, η ανα¬ 
σύνθεση και ανασυγκρότηση του εργα¬ 
τικού και νεολαιίστικου κινήματος, και η 
οικοδόμηση μιας πολιτικής δύναμης ικανής 
να συγκρουστεί ιδεολογικά, πολιτικά και 
πρακτικά με τη σαπίλα, τη παρακμή, τη 
κρίση και τη κοινωνική καταστροφή των 
Μνημονίων, του νεοφιλελευθερισμού και 
της καπιταλιστικής οικονομίας. 


ΐου, έξω από τη Βουλή. Τα ΜΑΤ επιτέθηκαν 
στους συγκεντρωμένους, κάνοντας χρήση 
δακρυγόνων, τα οποία πετούσαν μέσα στο 
πλήθος, χτυπώντας και τραυματίζοντας πολ¬ 
λά άτομα. Τουλάχιστον τρία άτομα πήγαν στο 
νοσοκομείο με τραύματα από τις βολές των 
δακρυγόνων και με αναπνευστικά προβλήμα¬ 
τα, κυρίως από το μπλοκ της ΛΑΕ. 

Αργότερα, με τη λογική των συλλήψεων 
στο σωρό, συνελήφθησαν 14 άτομα, τα οποία 
πέρασαν εισαγγελέα την Δευτέρα 9/5 και ενώ 
αρχικά αντιμετώπιζαν κατηγορίες πλημελη- 
ματικού χαρακτήρα, στη συνέχεια οι κατηγο¬ 
ρίες αναβαθμίστηκαν. Πλέον, οι 7 αντιμετω¬ 
πίζουν κακούργη ματικού τύπου κατηγορίες, 
για κατοχή εκρηκτικών υλικών και επίθεση 
κατά αστυνομικών. Οι υπόλοιποι εφτά για 
πλημμελλήματα. Όλοι κατηγορούνται για 
διατάραξη κοινής ειρήνης, απόπειρα πρόκλη¬ 
σης επικίνδυνης σωματικής βλάβης και άρνη¬ 
ση δακτυλοσκόπησης. Είναι προφάνες ότι η 
κυβέρνηση μαζί με τις ανεξάρτητες 1 δικαστι¬ 
κές αρχές στήνουν μια σκευωρία ενάντια σε 
αγωνιστές του κινήματος. Η κυβέρνηση για 
να παραμείνει στην εξουσία επαναφέρει το 
Κράτος Εκτατής Ανάγκης με μεθόδους που 
θα ζήλευε και ο Σαμαράς, καθώς στήνει σκευ¬ 
ωρίες που μπορούν να καταδικάσουν αγωνι¬ 
στές για 200 τουλάχιστον χρόνια. 

Το κίνημα πρέπει να απαντήσει άμεσα, να 
παραδειγματιστεί από την εργατική εξέγερση 
της Γαλλίας, για να επιβάλλουμε την αθώω- 
ση των αγωνιστών και με μια Κυβέρνηση των 
Εργαζομένων να επιβάλλουμε λύσεις για τις 
ανάγκες του συνόλου και όχι μιας χούφτας 
επιχειρηματιών. 

■ Ευάγγελος Κιτσώνης 

ΛΑΕ - Προγραμματικές θέσεις: Εμπρός στον δρόμο του ΣΥΡΙΖΑ 


Δ ημοσιεύτηκαν οι θέσεις και προ¬ 
γραμματικές κατευθύνσεις της Λα¬ 
ϊκής Ενότητας ενόψει του ιδρυτι¬ 
κού συνεδρίου της (24-26 Ιουνίου). 

Η ταυτότητα της ΛΑΕ 

Η ΛΑΕ επιχειρεί να εμφανιστεί ως «νέος, 
μετωπικός πολιτικός φορέας, γεννημένος [...] 
αμέσως μετά τη μεγάλη νίκη του ΟΧΙ στη 
μάχη του δημοψηφίσματος [...] με τη σύμπρα¬ 
ξη ανυπότακτων δυνάμεων της ριζοσπαστικής 
Αριστεράς» ( Προοίμιο , σ. 2). Έτσι, τα πρώην 
στελέχη του ΣΥΡΙΖΑ επιχειρούν να συγκα- 
λύψουν την πολιτική τους καταγωγή, την επί 
σειρά ετών υποστήριξη του αδιέξοδου προ¬ 
γράμματος του ΣΥΡΙΖΑ, τη συνευθύνη τους 
για την αποτυχία-προδοσία του, το ότι ως 
την ύστατη στιγμή (ακόμη και μετά την επαί- 
σχυντη-προδοτική συμφωνία στο Ευτο^τοαρ 
στις 20 Φλεβάρη 2015) παρέμεναν στην κυ¬ 
βέρνηση, κάποιοι ως υπουργοί, ελπίζοντας... 
να την μεταρρυθμίσουν. Καμία αυτοκριτική - 
αντίθετα: «η ισχυρή αντίσταση της Αριστερής 
Πλατφόρμας [...] κρατούσε ανοιχτό [...] το εν¬ 
δεχόμενο της αλλαγής πορείας και της ρήξης 
με το ευρωσύστημα» ( θέση 2.18). 

Η αποτυχία της ΛΑΕ στις εκλογές του 
Σεπτεμβρίου 2015 θεωρείται «συγκυριακή» 

(θέση 2.24), ενώ στην πραγματικότητα οφεί¬ 
λεται στο μετριοπαθέστατο πολιτικό προφίλ 
της καμπάνιας της, ίδιας λογικής με του «πα¬ 
λιού» ΣΥΡΙΖΑ. 

Το ιδεολογικό-προγραμματικό κομφού¬ 
ζιο της ΛΑΕ αποτυπώνεται στις αναφορές 
που περιλαμβάνουν, μεταξύ άλλων, τη γαλλι¬ 
κή επανάσταση του 1789, το 1821, την Παρι¬ 
σινή Κομμούνα, την Οκτωβριανή Επανάστα¬ 
ση, το ΕΑΜ και την «Αντιφασιστική Νίκη»(!), 
την Κινέζικη Επανάσταση αλλά και το Πολυ¬ 
τεχνείο! ( θέση 3.3). Είναι φυσικά αδύνατο να 
βρεθεί σ’ αυτά κάποιος κοινός παρονομαστής, 
ενώ πολλά από αυτά τα γεγονότα-επαναστά- 
σεις ήταν αποτέλεσμα εκ διαμέτρου αντίθε¬ 
των πολιτικών (π.χ. επαναστατικός μπολσεβι- 
κισμός - ταξική συνεργασία ΕΑΜ). 

Η κριτική της ΛΑΕ στον ΣΥΡΙΖΑ 

Η μετάλλαξη του ΣΥΡΙΖΑ αποδίδεται 
στην «στρατηγική αποφυγής της σύγκρουσης 
με τις ντόπιες καθεστωτικές δυνάμεις και της 

Σ τις 22 Μαΐου πραγματοποιήθηκε ο 
β’ γύρος των προεδρικών εκλογών 
στην Αυστρία. Νικητής και πρόε¬ 
δρος της Αυστρίας για τα επόμενα 
6 χρόνια, αναδείχθηκε ο πρώην ηγέτης των 
Πράσινων, Αλεξάντερ βαν ντερ Μπέλεν, με 
50,3%. Δεύτερος, με ελάχιστη διαφορά, ο 
ακροδεξιάς εθνικιστής Νόρμπερτ Χόφερ, με 
49,65%. Οι εκλογές πόλωσαν το κλίμα και συ¬ 
γκέντρωσαν διεθνές ενδιαφέρον, καθώς για 
πρώτη φορά μετά τον Β' Παγκόσμιο Πόλεμο 
ενδέχονταν να εκλεγεί στην ηγεσία δυτικοευ¬ 
ρωπαϊκής χώρας ένας ακροδεξιάς φασίστας. 

Από το 1945, το Σοσιαλδημοκρατικό 
Κόμμα (5ΡΟ) και το Λαϊκό Κόμμα (ΟνΡ) 
κυριαρχούσαν εναλλασσόμενα στην εξουσία, 
ενώ από το 2006 συγκροτούσαν κυβερνήσεις 
συνασπισμού. Αν και η Αυστρία παρουσιάζε¬ 
ται σαν οικονομικά σταθερή και εργασιακός 
παράδεισος σε σχέση με άλλες χώρες της ΕΕ, 
η οικονομία της βρίσκεται σε βαθιά κρίση. Το 
χρέος αυξάνεται σταθερά και η ανάπτυξη εί¬ 
ναι ασθενική, πολύ κάτω από τον μέσο όρο 
της Ευρωζώνης. Η οικονομία στηρίζεται στις 
εξαγωγές, που όμως παρουσιάζουν συνεχόμε¬ 
νη πτώση. 

Τα δύο κόμματα, για να διασφαλίσουν 
τα συμφέροντα και κέρδη των καπιταλιστών, 
εφάρμοσαν σκληρή νεοφιλελεύθερη πολιτική 
και εξαπέλυσαν μετωπική επίθεση στα δικαι¬ 
ώματα και κατακτήσεις των εργαζομένων και 
της νεολαίας, που εντάθηκε με το ξέσπασμα 
της παγκόσμιας κρίσης το 2009. Κατηγόρησαν 


παραμονής πάση θυσία σε ΟΝΕ/ΕΕ» ( θέση 
2.19). Αυτό είναι σωστό - αλλά με τη σειρά 
της αυτή η στρατηγική οφείλεται στην επι¬ 
λογή του ΣΥΡΙΖΑ να μην συγκρουστεί με το 
καπιταλιστικό σύστημα και το αστικό κράτος. 
Τα ίδια ισχύουν δυστυχώς για τη ΛΑΕ, που 
αλλού ( θέση 2.23) παραδέχεται ότι δεν θέτει 
ως «άμεσο στόχο την επαναστατική ανατρο¬ 
πή του καπιταλισμού». Όπως και για τον ΣΥ- 
ΡΙΖΑ, για τη ΛΑΕ ο σοσιαλισμός παραμένει 
απροσδιόριστο όνειρο, που τοποθετείται κά¬ 
που μεταξύ σταλινισμού και σοσιαλδημοκρα¬ 
τίας (θέση 3.16). 

Διαταξικό «Αντιμνημονιακό 
Μέτωπο» και «Αριστερή Κυβέρνηση» 

Στόχος της ΛΑΕ παραμένει ένα αντιμνη- 
μονιακό κοινωνικό μέτωπο και μια αριστερή 
κυβέρνηση, που θα έρθει στην εξουσία με τη 
βοήθεια κινητοποιήσεων. Χαρακτηριστικά 
αναφέρεται η «κλιμάκωση των κοινωνικών 
αγώνων στο όριο [!] ενός πραγματικού λα¬ 
ϊκού ξεσηκωμού [...] που θα δημιουργήσει 
προϋποθέσεις για την ανάδειξη μιας αριστε¬ 
ρής κυβέρνησης [...] κρίσιμο βήμα σε μια 
συνολική διαδικασία ανατροπής» ( θέση 3.7). 
Ελλείψει επαναστατικής/σοσιαλιστικής προ¬ 
οπτικής, η «αριστερή κυβέρνηση» είναι στην 
πραγματικότητα ο τελικός στόχος της ΛΑΕ. 

Η κοινωνική συμμαχία που θα υποστηρίξει 
την «αριστερή κυβέρνηση» είναι ένα «μέτωπο 
κοινωνικών και πολιτικών δυνάμεων της ερ¬ 
γατικής τάξης και συνολικά των εργαζομένων 
με τους φτωχούς και μεσαίους αγρότες, τα μι- 
κρομεσαία [;] στρώματα της πόλης, ιδίως αυτά 
που επλήγησαν από τα μνημόνια» και κομμά¬ 
τια της διανόησης ( θέση 3.9). Επί της ουσίας 
επαναλαμβάνεται η ΣΥΡΙΖΑϊκή αντίληψη: 
μια διαταξική συμμαχίας εργατών και μικρών 
αστών, με βασικό κριτήριο όχι τα συμφέροντα 
της εργατικής τάξης αλλά τον αντιμνημονι- 
ακό αυτοπροσδιορισμό. Το ύπουλο κριτήριο 
του «πλήγματος από τα μνημόνια» θεωρητικά 
μπορεί να συμπεριλάβει έως και το 95% της 
αστικής τάξης (μικρές επιχειρήσεις που κλεί¬ 
νουν, παρουσιάζουν ζημιές κ.ο.κ.). Οι φανφά¬ 
ρες περί «ηγεμονικού ρόλου» των εργαζομέ¬ 
νων (θέση 3.12) είναι άνευ ουσίας, αφού το 
πρόγραμμα της ΛΑΕ δεν περιλαμβάνει, όπως 
θα δούμε, αντικαπιταλιστικά μέτρα. Ακόμη 


τα συνδικάτα ότι κρατούν υψηλό το εργατικό 
κόστος, με αποτέλεσμα... να μην είναι αντα¬ 
γωνιστικά τα αυστριακά προϊόντα. Υπέδειξαν 
ως αιτία του αυξανόμενου χρέους τις υψηλές 
κοινωνικές δαπάνες, τα επιδόματα και την 
χρηματοδότηση των ασφαλιστικών ταμείων 
από το κράτος. Εφάρμοσαν σειρά μέτρων λι¬ 
τότητας, περικόπτοντας μισθούς, συντάξεις, 
κοινωνικές παροχές, οδηγώντας κομμάτια 
των εργαζομένων και λαϊκών στρωμάτων στη 
φτώχεια και εξαθλίωση. Περιέκοψαν τις δαπά¬ 
νες για υγεία και εκπαίδευση, αύξησαν σημα¬ 
ντικά τη φορολογία σε καταναλωτικά είδη και 
ακίνητη περιουσία. Επιπλέον, η πολιτική τους 
πήρε ακροδεξιά χαρακτηριστικά, εγκρίνοντας 
νόμο για την επιβολή «Κράτους Έκτακτης 
Ανάγκης» κατά περίσταση, ενώ έκλεισαν τα 
σύνορα για τους μετανάστες και σήκωσαν 
φράχτη στα σύνορα με Ιταλία και Σλοβενία. 

Όπως ήταν αναμενόμενο, όχι μόνο δεν 
λύθηκε η κρίση, αλλά επιδεινώθηκε σε βά¬ 
ρος των εργαζομένων και των φτωχών, που 
γύρισαν την πλάτη τους στα δύο κόμματα, 
αηδιασμένοι και απογοητευμένοι. Τόσο οι 
Σοσιαλδημοκράτες όσο και το Λαϊκό Κόμμα 
δεν κατόρθωσαν να πάρουν πάνω από 11% 
ο καθένας στον α' γύρο και για πρώτη φορά 
αποκλείστηκαν από τον β' γύρο! 

Στην αρχή της προεκλογικής καμπάνιας, 


και η «Συντακτική Εθνοσυνέλευση» (θέση 
3.13) δεν θα αλλάξει το οικονομικο-πολιτικό 
καθεστώς αλλά θα εισάγει «νέες μορφές [;] 
περιορισμού της καπιταλιστικής ασυδοσίας 
και νέες δυνατότητες εργατικού ελέγχου» - 
κυρίως όμως απλή αναλογική, ενδυνάμωση 
των δημοψηφισμάτων, αναβάθμιση της Βου¬ 
λής [!] και άλλες «φιλολαϊκές» καπιταλιστικές 
αυταπάτες (θέση 4.20). 

Απατηλή «φιλολαϊκή διέξοδος» από 
Ευρώ και Κρίση 

Ο «οδικός χάρτης» της «μεγάλης λαϊκής 
ανατροπής» (θέση 4.1) περιλαμβάνει ανατρο¬ 
πή των μνημονίων, έξοδο από την ευρωζώνη 
(όχι απαραίτητα από την ΕΕ - γι’ αυτό θα γίνει 
δημοψήφισμα εφόσον υπάρξουν εκβιασμοί - 
θέση 4.10) και διαγραφή του χρέους. Η ΛΑΕ 
ζητά την απαγόρευση μόνο των ομαδικών και 
«αναιτιολόγητων» απολύσεων (θέση 4.3) - και 
κανείς αναρωτιέται σε τι θα συνίσταται ο «ερ¬ 
γατικός έλεγχος» που ευαγγελίζεται, όταν οι 
εργαζόμενοι θα μπορούν να απολύονται κατά 
βούληση, «ατομικά» και «αιτιολογημένα», 
όπως συμβαίνει σήμερα. Στο ίδιο σημείο, η 
«ταχεία απονομή δικαιοσύνης στις εργατικές 
διαφορές» προκαλεί γέλια, όταν είναι γνωστή 
η μεροληψία της αστικής δικαιοσύνης υπέρ 
των εργοδοτών και οι μυριάδες καταδίκες ερ¬ 
γατών και συνδικαλιστών. 

Στο χρέος (όπου ο ΣΥΡΙΖΑ έσπασε τα 
μούτρα του), η ΛΑΕ τολμά ακόμη και σήμε¬ 
ρα να μιλάει για «διεκδίκηση διαγραφής του 
χρέους» (θέση 4.6, έμφαση δική μας), επικα¬ 
λούμενη... το σύνταγμα, το διεθνές δίκαιο, 
τον ΟΗΕ! Η δοκιμασμένη, αποτυχημένη αυτή 
συνταγή γαρνίρεται με ολίγες... γερμανικές 
αποζημιώσεις για να τονωθεί το πατριωτικό 
αίσθημα του αντιμνημονιακού μετώπου. 

Η έξοδος από την ευρωζώνη και η εθνι¬ 
κοποίηση των τραπεζών (θέσεις 4.8-4.9), δί¬ 
χως άλλα αντικαπιταλιστικά μέτρα (πέραν 
των ακυρώσεων των ιδιωτικοποιήσεων) θα 
βάλουν σύμφωνα με τη ΛΑΕ την ελληνική 
οικονομία σε τροχιά ανάπτυξης. Εδώ ακολου¬ 
θεί, έξω από το ευρώ, τη ΣΥΡΙΖΑϊκή λογική 
της «φιλολαϊκής» καπιταλιστικής ανάπτυξης, 
βασισμένης σε μια «μικτή» οικονομία, με ορι¬ 
σμένες εθνικοποιημένες επιχειρήσεις περικυ¬ 
κλωμένες από μια θάλασσα καπιταλιστικών 


ο Χόφερ ήταν σχετικά άγνωστος, ενώ το 
πολιτικό πρόγραμμα που παρουσίασε ήταν 
ακροδεξιό και νεοφιλελεύθερο. Αν και είχε 
μια αντιΕΕ ρητορική, στήριζε τις περικοπές 
των κοινωνικών δαπανών και τις ιδιωτικοποι¬ 
ήσεις. Το ακροδεξιό, εθνικιστικό «Κόμμα των 
Ελευθέρων» που τον στηρίζει, έχει ναζιστικές 
καταβολές. Είναι ρατσιστικό και ισλαμοφοβι- 
κό, εκφράζει εξτρεμιστικές ιδέες (Αρια φυλή), 
έχει σχέσεις με ναζιστικά μορφώματα (όπως η 
Γερμανική Εθνικιστική Σπουδαστική Ένωση) 
και συγκεντρώνει στους κόλπους του ακόμα 
και ναζί του ΒΉΠ. Κατάφερε όμως να ανέβει 
γρήγορα στις δημοσκοπήσεις, εκμεταλλευό¬ 
μενος την οικονομική κρίση, την άνοδο της 
ανεργίας, τον φόβο για μεγάλη εισροή μετα¬ 
ναστών και την απογοήτευση των εργαζομέ¬ 
νων για το πολιτικό κατεστημένο - και την 
αμφισβήτηση για την ΕΕ. Στον α' γύρο βγήκε 
πρώτος, με 36,4%, ανατρέποντας το σκηνικό 
όπως ήταν διαμορφωμένο από το 1945. 

Ο Μπέλλεν κατόρθωσε, κυριολεκτικά στο 
νήμα, να πάρει την προεδρία, με μια μικρή δι¬ 
αφορά 30.000 ψήφων (μετά την καταμέτρηση 
και των επιστολικών ψήφων). Συγκέντρωσε 
τις ψήφους όλων εκείνων που απέναντι στην 
ακροδεξιά προτίμησαν το «μικρότερο κακό». 
Αν και προσπάθησε να παρουσιαστεί προε¬ 
κλογικά σαν εναλλακτική λύση, στη ρητορική 


επιχειρήσεων, τις οποίες μάλιστα το κράτος 
θα πρέπει να στηρίζει. Αυτό βαφτίζεται «πα¬ 
ραγωγικός μετασχηματισμός» (θέση 4.12) και 
κανείς αναρωτιέται πού θα βρεθούν τα κε¬ 
φάλαια για τη «διαμόρφωση νέων δημοσίων 
επιχειρήσεων» χωρίς να πειραχθεί ούτε μια... 
δραχμή από τις επιχειρήσεις και καταθέσεις 
των αστών. 

Στο κομβικό ζήτη μα του αστικού κράτους/ 
στρατού/αστυνομίας, η ΛΑΕ (στα χνάρια του 
ΣΥΡΙΖΑ) προτείνει -μεταξύ άλλων- τη διά¬ 
λυση μόνο των ειδικών κατασταλτικών δυνά¬ 
μεων και «κάθαρση από φασιστικούς/νεονα- 
ζιστικούς θύλακες». Αυτά θα γίνουν από την 
«αριστερή κυβέρνηση», όχι από την εργατική 
τάξη, δίχως συγκρούσεις. Η γνωστή ρεφορμι¬ 
στική αυταπάτη ότι η ανάληψη της διακυβέρ¬ 
νησης μέσω εκλογών μεταφράζεται σε έλεγχο 
του κρατικού μηχανισμού - που έχει στοιχίσει 
ποτάμια αίματος και αμέτρητες δικτατορίες. 

Από τις κύριες αιτίες αποτυχίας του ΣΥ- 
ΡΙΖΑ ήταν η απουσία ενός σχεδίου αγώνων. 
Η ΛΑΕ, παρά τις μεγαλόστομες διακηρύξεις 
(«αποτελεσματικές αγωνιστικές κινητοποιή¬ 
σεις», «συγκρότηση αντιστάσεων και οικοδό¬ 
μηση κινημάτων» κ.λπ. - θέση 5.3) δεν παρου¬ 
σιάζει κι εδώ συγκεκριμένες προτάσεις. Έχει 
άλλωστε δώσει δείγματα γραφής: πολιτική 
«αγάπης» προς το ΚΚΕ, ακολουθητισμός (με 
ή χωρίς αποστάσεις) απέναντι στη γραφειο¬ 
κρατία των ΓΣΕΕ-ΑΔΕΔΥ, απλή παρουσία 
στα γεγονότα χωρίς σχέδιο μαχητικών αγώ¬ 
νων. 

Η ΛΑΕ δείχνει ανίκανη να διδαχθεί κάτι 
από τα αδιέξοδα/μετάλλαξη του ΣΥΡΙΖΑ. Η 
πρότασή της είναι ο γνωστός «τρίτος δρόμος» 
προς τον σοσιαλισμό - που έχει ιστορικά απο- 
δειχθεί αδύνατος, οδηγώντας σε προδοσίες 
και ολέθριες ήττες το εργατικό κίνημα. Η σω¬ 
στή θέση για έξοδο από το ευρώ δεν αποτελέ- 
σει λύση αφεαυτή, αν δεν αποτελέσει κομμάτι 
ενός αντικαπιταλιστικού προγράμματος, με 
στόχο την εργατική εξουσία. Ενώ η προσχώ¬ 
ρηση στη ΛΑΕ σημαντικών δυνάμεων της 
ΑΝΤΑΡΣΥΑ δεν αλλάζει τη φύση της - αλλά 
αποδεικνύει πόσο ευάλωτα είναι κομμάτια 
της «άκρας αριστεράς» στον κοινοβουλευτικό 
κρετινισμό/ρεφορμισμό. 

■ Στέφανος Ιωαννίδης 

του δεν απέφυγε τις αοριστολογίες και γενι- 
κολογίες. Δεν τοποθετήθηκε ξεκάθαρα σε σει¬ 
ρά ζητημάτων, αλλά τόνισε ότι η εκλογή του 
θα εξασφαλίσει την «ευρωπαϊκή πορεία της 
χώρας». Δεν κατάφερε να πείσει ότι αποτελεί 
μια πραγματική εναλλακτική για τα εργατικά 
στρώματα, που ψήφισαν σε μεγάλο βαθμό τον 
Χόφερ. 

Η άνοδος της ακροδεξιάς στην Αυστρία, 
όπως και σε όλη την Ευρώπη, είναι αποτέλε¬ 
σμα αφενός της φασίζουσας νεοφιλελεύθερης 
πολιτικής της ΕΕ ενάντια στους εργαζόμενους 
και τους φτωχούς, με αποτέλεσμα οι ακροδε- 
ξιοί και οι φασίστες να μην φαντάζουν σαν ένα 
απόλυτο κακό. Αφετέρου, και κυρίως, είναι 
αποτέλεσμα της μετατροπής της σοσιαλδη¬ 
μοκρατίας σε νεοφιλελεύθερο κανίβαλο, της 
νεοφιλελεύθερης προσαρμογής της υπόλοι¬ 
πης ρεφορμιστικής αριστεράς, της διάλυσης 
της επαναστατικής αριστεράς και, ακόμη χει¬ 
ρότερα, της πεισματικής επιμονής τους στη 
διατήρηση της ΕΕ. Η άνοδος της ακροδεξιάς 
έχει όμως και όρια, καθώς είναι πολύ δύσκολο 
ακόμα να ανέβει στην εξουσία στις σημαντι¬ 
κές χώρες και πολύ περισσότερο να μείνει εκεί. 
Αυτό προϋποθέτει την ολοκληρωτική ήττα 
της εργατικής τάξης - και όχι μόνο απέχουμε 
πολύ απ’ αυτό, αλλά μάλλον είμαστε σε μια 
συγκυρία που εύκολα μπορούν να αλλάξουν 
οι αγωνιστικές διαθέσεις των μαζών, ακόμη 
και στην Αυστρία. 

■ Μαρία Δραγούτα 


Εκλογές στην Αυστρία 

ΓΑΛΛΙΑ 

Σκληρή ταξική αναμέτρηση 
με πανευρωπαϊκό ενδιαφέρον 


Η άθλια κυβέρνηση Σοσιαλιστών (ΣΚ) του 
Ολάντ προσπαθεί με κάθε μέσο να λυγίσει 
την αντίσταση νεολαίας και εργαζομένων στη 
Γαλλία, να επιβάλλει δια της βίας τον «νόμο 
Κομρί», που αλλάζει/καταργεί τον πυρήνα των εργατικών 
δικαιωμάτων. Οι μικροαλλαγές, που έκανε στον νόμο, ήταν 
προσχηματικές και απλώς μια προσπάθεια διαίρεσης του 
κινήματος. Η ουσία παραμένει: παράκαμψη του Κώδικα 
Εργασίας (καθορίζει τον βασικό κατώτατο μισθό και βασι¬ 
κά εργατικά δικαιώματα) και των Συλλογικών Συμβάσεων 
Εργασίας. Δίνει τη δυνατότητα στις επιχειρήσεις για ατομι¬ 
κές συμβάσεις εργασίας, ατομική συμφωνία για μισθό και 
ωράριο ως 12 ώρες τη μέρα, ως 44 ώρες τη βδομάδα για 
12 εβδομάδες. Καταργεί την πληρωμή των υπερωριών και 
τις «ανταμείβει» με ρεπό! Απελευθερώνει τις μαζικές απο¬ 
λύσεις και τις εξαρτά από τον... τζίρο και τις παραγγελίες 
της Επιχείρησης! Δίνει τη δυνατότητα στις επιχειρήσεις να 
προσλάβουν νέους, με όποιες ελαστικές εργασιακές σχέ¬ 
σεις επιθυμούν. 

Η εξέγερση της μαθητικής και φοιτητικής νεολαίας πυ¬ 
ροδότησε αγώνες της εργατικής τάξης, που αντιλήφθηκε 
πως ο νόμος δεν είναι μόνο για τους νέους (τα παιδιά της) 
αλλά κερκόπορτα για την «κινεζοποίησή» της. Η κατανό¬ 
ηση της κατάστασης, η συσσωρευμένη οργή από τα αντερ- 
γατικά μέτρα των τελευταίων 4 χρόνων, άρχισε να εκφρά¬ 
ζεται με σκληρές απεργίες, για την ώρα στον πυρήνα των 
συνδικαλιστικά οργανωμένων. 

Κυβερνητικός αντιδημοκρατικός κατήφορος 

Η γαλλική κοινωνία απορρίπτει τον νόμο σε ποσοστό 
70%. 8 στους 10 πιστεύουν πως επίκειται κοινωνική έκρηξη. 
Ο Ολάντ παίρνει ένα εξευτελιστικό 12% στις δημοσκοπή¬ 
σεις (ο λιγότερο δημοφιλής πρόεδρος στα χρονικά). Η κοι¬ 
νωνική απόρριψη και η αναμονή για προεδρικές και βου¬ 
λευτικές εκλογές το 2017, οδήγησε 28 βουλευτές του ΣΚ 
να δηλώσουν την αντίθεσή τους στον νόμο. Αυτό σήμαινε 
πως δεν περνούσε στο Κοινοβούλιο, αφού οι Δεξιοί δεν τον 
ψηφίζουν (για να πέσει η κυβέρνηση, όχι γιατί διαφωνούν). 
Αντίθετα, κατηγορούν την κυβέρνηση για... μεταρρυθμι- 
στική ατολμία! Έτσι, ο Ολάντ κατέφυγε πάλι σε άρθρο του 
Συντάγματος για να περάσει τον νόμο με έκτακτη διαδι¬ 
κασία, με «πραξικοπηματικό» προεδρικό διάταγμα. Αυτή 
η διαδικασία παρακάμπτει τη συζήτηση/ψηφοφορία στη 
Βουλή. Δίνει τη δυνατότητα μόνο για πρόταση μομφής. 
Αυτή όντως έγινε από την Αντιπολίτευση, αλλά δεν πήρε 
τις απαιτούμενες ψήφους, μιας και οι 28 «διαφωνούντες» 
του ΣΚ δεν ήθελαν να ρίξουν την κυβέρνηση.Έτσι ο νόμος 
πέρασε απ’ τη Βουλή και πάει προς έγκριση στη Γερουσία 
(μέσα Ιούνη). 

Η κυβέρνηση παρουσίασε κάποιες ανούσιες αλλαγές, 
που όμως έδωσαν την ευκαιρία στη ΟΡϋΤ (συνδικαλιστι¬ 
κή συνομοσπονδία που πρόσκειται στο ΣΚ) να αποσυρθεί 
απ’ το συντονιστικό των συνδικαλιστικών ενώσεων, φανε¬ 
ρά αντίθετη πλέον στις κινητοποιήσεις. Όπου ελέγχει πε¬ 
ρισσότερο (π.χ. τραίνα) κάνει ό,τι μπορεί για να διαιρέσει/ 
απογοητεύσει τους εργαζόμενους, να απομαζικοποιήσει 
τον αγώνα. Σημαντικό τμήμα της βάσης διαφωνεί μ’ αυτή 
την στάση. 

Παρόμοια διάσπαση επιχειρήθηκε στη νεολαία. Όλες 
όμως οι συνδικαλιστικές οργανώσεις φοιτητών και μαθη¬ 
τών αρνήθηκαν το «καρότο» και δήλωσαν πως συνεχίζουν 
με μόνο αίτημα την πλήρη απόσυρση του νόμου. Αυτό 
ήταν πολύ σημαντικό, φέρνοντας πιο αποφασιστική είσοδο 
στον αγώνα των εργατικών συνομοσπονδιών. 

Επίσης, η κυβέρνηση επιτίθεται με λύσσα μέσω των 
ΜΜΕ, των εκπρόσωπων της αστικής τάξης και βέβαια 
των δυνάμεων καταστολής. Ισχυροί υποστηρικτές της κυ¬ 
βέρνησης έχουν κάνει «κατάληψη» στα κανάλια, όπως ο 
γάλλος κεντρικός τραπεζίτης Γκολό (πρώην στέλεχος του 
χρηματοπιστωτικού κολοσσού ΒΝΡ Ρατίόαε), που καλεί 
τον Ολάντ να μην κάνει καμία υποχώρηση.Ή ο εκπρόσω¬ 
πος της πολυεθνικής πετρελαϊκής ΤΟΤΑΕ, που απειλεί με 
απόσυρση επενδύσεων απ’ τη Γαλλία, αν δεν σταματήσουν 
τα απεργιακά μπλόκα. Πάνω απ’ όλα χρησιμοποιείται η 
απειλή της τρομοκρατίας ενόψει του ΕΌΚΟ 2016 (Ευρω¬ 
παϊκό Κύπελλο Ποδοσφαίρου) που ξεκινά στη Γαλλία στα 
μέσα Ιούνη. Με αυτό αφορμή, συνεχίζεται και βαθαίνει το 
καθεστώς έκτακτης ανάγκης, όχι μόνο με βίαιο σπάσιμο 



των απεργιακών φρουρών (διυλιστήρια, λιμάνια) αλλά και 
με πρωτοφανείς εντολές (στα μέσα Μάη) για απαγόρευση 
της κυκλοφορίας στη πόλη Ρεν και απαγόρευση κάθε κι¬ 
νητοποίησης στη Ναντ. Με ανοιχτή χρήση εξωκοινοβου¬ 
λευτικών διαδικασιών και τη βία αστυνομίας/στρατού, ο 
Ολάντ και η γαλλική αστική τάξη επιχειρούν να περάσουν 
τη δουλοποίηση του γαλλικού προλεταριάτου. Η «αντι- 
τρομοκρατική εκστρατεία» ήταν πρόβα τζενεράλε για το 
χτύπημα της εργατικής τάξης και της νεολαίας. Η «δημο¬ 
κρατική» Γαλλία και η ΕΕ, το κεφάλαιο πανευρωπαϊκά, θα 
χρησιμοποιήσει κάθε μέσο για να περάσει την αντεργατική 
πολιτική του, μην υπολογίζοντας το πολιτικό κόστος και 
ψάχνοντας μορφές διακυβέρνησης μακριά από τις ψευ¬ 
δεπίγραφες «δημοκρατίες» που γνωρίσαμε τις τελευταίες 
δεκαετίες. 

Το Κίνημα 

Το προεδρικό διάταγμα αναζωπύρωσε τις κινητοποιή¬ 
σεις, τις έκανε πιο συγκρουσιακές. Σε πολλές πόλεις οι δια¬ 
δηλώσεις είναι μεγάλες και μαχητικές. Όμως δεν κορυφώ- 
νονται, μια και στο Παρίσι οι διαδηλώσεις δεν ξεπερνούν 
τις τελευταίες εβδομάδες τις 70 χιλιάδες. Αυτό που έκανε τη 
διαφορά είναι οι περιφρουρημένες απεργίες μεγάλων εργα¬ 
τικών ομοσπονδιών. Λιμάνια, ενέργεια (διυλιστήρια, εργο¬ 
στάσια πυρηνικής ενέργειας), σιδηρόδρομοι -μεταφορές. 
Το συντονιστικό των συνδικαλιστικών οργανώσεων (ΟΟΤ 
(ΚΚΓ), ΡΟ, δοΐίάαίτεδ, ΡδΟ) συνεχίζει να καλεί σε κινητο¬ 
ποιήσεις. Έδειξε τα δόντια του με τον αποκλεισμό σε 5 από 
τα 8 διυλιστήρια της Γαλλίας, δημιουργώντας ελλείψεις σε 
καύσιμα και ανάγκη για χρήση των στρατηγικών κρατικών 
αποθεμάτων. Με την απεργία στους πυρηνικούς σταθμούς. 
Με το κλείσιμο μεγάλων λιμανιών (Χάβρη, Μασσαλία). 
Όμως δεν αποφασίζει Γενική Απεργία ή απεργίες διάρκειας 
σ’ αυτούς τους κλάδους, που θα συμπαρασύρουν το σύνο¬ 
λο των εργαζομένων. Οι προϋποθέσεις υπάρχουν, μιας κι η 
βάση των εργαζομένων στις συνελεύσεις ψηφίζει απεργία. 
Όμως, είναι αμφίβολο αν η ηγεσία κυρίως της ΟΟΤ (ΚΚΓ) 
θα τολμήσει μια κεντρική σύγκρουση. Η αστυνομική βία, 
η κυβερνητική ωμότητα, η επίκληση της τρομοκρατίας και 
της «τάξης» πιέζουν τις συνδικαλιστικές ηγεσίες. Όμως, 
αποτελούν και αδυναμίες μιας πολιτικά απαξιωμένης κυ¬ 
βέρνησης, χωρίς κοινωνική αποδοχή, που δύσκολα θα δια¬ 
χειριστεί ένα κίνημα ταυτόχρονα με το ΕΌΚΟ 2016 και δεν 
έχει άλλο στήριγμα πέρα απ’ τη Δεξιά και την αστυνομία. 
Είναι φανερό πως μια Γενική Απεργία είναι εφικτή, με πολ¬ 
λές πιθανότητες νίκης. Είναι θέμα αποφασιστικότητας και 
καθαρής γραμμής αγώνα. Και μάλλον επαφίεται στη βάση 
των εργαζομένων να την επιβάλουν. Η συνέχιση και νίκη 
του αγώνα στη Γαλλία, θα είναι κομβική για όλη την Ευρώ¬ 
πη, όπως το ΟΡΕ (σύμφωνο πρώτης απασχόλησης) και η 
καταψήφιση του Ευρωσυντάγματος. 

Σ’ αυτή την προοπτική, αγωνιστές της βάσης ενισχύουν 
τους «Ξάγρυπνους» στις πλατείες, ομάδες αντικαπιταλιστι- 
κών συνδικαλιστών καλλιεργούν και εκεί την πρόταση της 
Γενικής Απεργίας. Έτσι, στη νεολαία, στους εργαζόμενους, 
στις πλατείες υπάρχουν φωτιές αναμμένες, που πρέπει να 
ενωθούν και να συγχρονιστούν για να φωτίσουν ξανά τον 
δρόμο του εργατικού κινήματος σε όλη την Ευρώπη και 
στην Ελλάδα, του ανυποχώρητου αγώνα ενάντια σε νέους 
και παλιούς μνημονιακούς. 

Α.Φ. 


στον κόσμο... 


ΧΙΛΗ 

Στις 21 Μάη, και κατά την διάρκεια της ετήσιας ομιλί¬ 
ας της προέδρου της χώρας Μισέλ Μπατσελέτ στο Εθνικό 
Κογκρέσο στην πρωτεύουσα Σαντιάγκο, πραγματοποιήθη¬ 
κε στο Βαλπαραΐσο (μεγάλη πόλη μερικά χιλιόμετρα βόρεια 
της πρωτεύουσας) αντικυβερνητική διαδήλωση. Οι διαδη¬ 
λωτές διαμαρτυρήθηκαν για την διαφθορά, την αστυνομική 
βία και τη μη ικανοποίηση του πάγιου αιτήματος τους για 
δημόσια και δωρεάν παιδεία, ενώ συγκρούστηκαν με την 
αστυνομία και έστησαν οδοφράγματα. Στις 24 Μάη, στο 
Σαντιάγκο, φοιτητές μεταμφιεσμένοι σε τουρίστες κατάφε- 
ραν να εισέλθουν στο προεδρικό μέγαρο, όπου ξεδίπλωσαν 
ένα πανό με το σύνθημα: «Μάθετέ το, η επίθεσή μας ξεκινάει 
σήμερα». Η πρόεδρος της χώρας, η οποία εξελέγη με υπο¬ 
σχέσεις για δημόσια δωρεάν ανώτατη εκπαίδευση για όλους 
και αυξήσεις στους μισθούς των εκπαιδευτικών, προχωράει 
με αργούς ρυθμούς ορισμένες μεταρρυθμίσεις που δεν ικα¬ 
νοποιούν το κίνημα, το οποίο δίνει σκληρές μάχες από το 
2011. Η ιδιωτική ανώτατη εκπαίδευση είναι κληρονομιά της 
στυγνής δικτατορίας του Πινοσέτ και το φοιτητικό κίνημα 
επανεμφανίζεται δυναμικά, καθώς έχουν προαναγγελθεί 
κινητοποιήσεις από τις ενώσεις μαθητών-φοιτητών για τις 
επόμενες μέρες. 

ΒΕΛΓΙΟ 

Την ώρα που διεξάγονταν το Ειιτο§τοιιρ, την Τρίτη 24 
Μάη, και νέα σκληρά μέτρα αποφασίζονταν ενάντια στους 
εργαζόμενους της Ελλάδας και της Ευρώπης, περισσότε¬ 
ροι από 60.000 διαδηλωτές πραγματοποιούσαν πορεία στις 
Βρυξέλλες ενάντια στην λιτότητα. Τα συνδικάτα με κεντρι¬ 
κό σύνθημα «Φτάνει Πια», εναντιώνονται στην κατάργηση 
της κοινωνικής πρόνοιας, τις περικοπές του προϋπολογι¬ 
σμού, το πάγωμα των μισθών, την αύξηση του ορίου συντα- 
ξιοδότησης στα 67 χρόνια και το ξεχαρβάλωμα των εργα¬ 
σιακών σχέσεων. Οι παραπάνω άξονες πάλης αρχίζουν να 
προσλαμβάνουν πανευρωπαϊκό χαρακτήρα, όσο βαθαίνει η 
κρίση και προχωρά η νεοφιλελεύθερη επίθεση στο σύνολο 
της Ε.Ε., ενώ μεγάλη σημασία έχει ότι σπάει το καθεστώς 
έκτακτης ανάγκης και στο Βέλγιο, μετά την Γαλλία. Η δι¬ 
αδήλωση συγκρούστηκε με τις δυνάμεις καταστολής και 
έγιναν συλλήψεις ενώ υπήρξαν τραυματίες και από τις δύο 
πλευρές. Μάλιστα, στο νοσοκομείο μεταφέρθηκε ο ανώτα¬ 
τος διοικητής της αστυνομίας καθώς σωριάστηκε από γρο¬ 
θιά εργαζόμενου, την ώρα που προσπαθούσε να ψεκάσει με 
σπρέι πιπεριού τους διαδηλωτές. 

ΒΡΕΤΑΝΙΑ 

Εκατοντάδες πολίτες διαδήλωσαν στο Γιόρκσαϊρ της 
Μεγάλης Βρετανίας, στις 23 Μάη, ενάντια στην απόφαση 
του δημοτικού συμβουλίου να επιτρέψει την εξαγωγή σχι- 
στολιθικού φυσικού αερίου και πετρελαίου μέσω της διαδι¬ 
κασίας Γταο1άη§. Η διαδικασία αυτή περιλαμβάνει την έγχυ¬ 
ση μεγάλων ποσοτήτων νερού και χημικών προκειμένου να 
σπάσει ο βράχος και να απελευθερωθεί το πετρέλαιο και το 
φυσικό αέριο, καταστρέφοντας τεράστιες ποσότητες υδά- 
των, προκαλώντας ζημιά στον υδροφόρο ορίζοντα, πλημ¬ 
μύρες και μικρής κλίμακας σεισμούς. Οι αρχές της περιοχής 
αψήφησαν την θέληση των κατοίκων, αν και σε επίσημη δια- 
βούλευση το 92,2% τάχθηκε ενάντια στην εξόρυξη. 

ΙΑΠΩΝΙΑ 

Στο Τόκιο, στις 3 Μάη, διαδήλωσαν 50.000 ενάντια στον 
μιλιταρισμό του προέδρου Άμπε και τα σχέδιά του για αλ¬ 
λαγή του άρθρου 9 του συντάγματος, που επιτρέπει την 
διενέργεια πολέμου μόνο για λόγους αυτοάμυνας. Ο Άμπε 
επιθυμεί η χρήση της γιαπωνέζικης στρατιωτικής δύναμης 
να επιτρέπεται, ακόμη κι όταν πραγματοποιείται επίθεση σε 
έναν εταίρο της Ιαπωνίας, κι αυτό γιατί θέλει να προσδέ¬ 
σει τον ασθμαίνοντα ιαπωνική καπιταλισμό στο άρμα του 
αμερικάνικου ιμπεριαλισμού. Οι διαδηλωτές φώναζαν «Τέρ¬ 
μα οι πόλεμοι» και «Κάτω ο Άμπε». Διαδηλώσεις πραγμα¬ 
τοποιήθηκαν και στην Οκινάουα, με αίτημα να φύγουν οι 
αμερικανικές βάσεις από το νησί, με αφορμή τον βιασμό και 
την δολοφονία νεαρής γυναίκας από αμερικανό πρώην πε¬ 
ζοναύτη. Διαδηλώσεις έχουν προγραμματιστεί και για την 
ημέρα επίσκεψης του Ομπάμα στην Ιαπωνία στα τέλη του 
Μαΐου. 

ΒΡΕΤΑΝΙΑ 

Δημοψήφισμα για ιην παραμονή στην ΕΕ 


Μ ετά τις δημοτικές εκλογές 
στις 5 Μάη, φούντωσε από¬ 
τομα η διαμάχη για την πα¬ 
ραμονή ή όχι της Βρετανίας 
στην ΕΕ, που πρόκειται να αποφασιστεί στο 
δημοψήφισμα της 23ης Ιούνη. Πάντως, αν 
κρίνει κανείς από τις μέχρι τώρα δημοσκο¬ 
πήσεις που δίνουν εδώ και μήνες ισοπαλία, 
το σχέδιο του Κάμερον να τιθασεύσει μια και 
καλή τις αντιευρωπαϊκές φωνές στο κόμμα 
του και γενικότερα στη Βρετανία, πραγμα¬ 
τοποιώντας μια ανέφελη πορεία προς ένα 
δημοψήφισμα με σίγουρη γι’ αυτόν έκβαση, 
φαίνεται ότι δεν ευοδώνεται. Τα πράγματα 
είναι δύσκολα για όσους υποστηρίζουν την 
παραμονή και ήδη όλοι οι υποστηρικτές της 
παραμονής έχουν αρχίσει να ανησυχούν και 
να εκβιάζουν απροκάλυπτα. 

Στο εσωτερικό της βρετανικής αστικής 
τάξης φαίνεται ότι κυριαρχεί η παραμονή 
στη ΕΕ. Οι βιομήχανοι υποστηρίζουν σε γενι¬ 
κές γραμμές το ΝΑΙ και την παραμονή στην 
ΕΕ. Είναι χαρακτηριστικό ότι οι διευθυντές 
των 50 μεγάλων πολυεθνικών της Ευρώπης, 
η αυτοαποκαλούμενη Στρογγυλή Τράπεζα 
των Βιομηχάνων της Ευρώπης (όπου συ- 
μπεριλαμβάνονται και αρκετές μεγάλες πο¬ 
λυεθνικές της Βρετανίας: νοάαίόηε, όμιλος 
ΒοΙΒ-Βογεε, Αίτόιΐδ, Βίο Τίηΐο (Αοιιρ, ΒηΰδΗ 
ΡεΐΓοΙεαηι, δΐιείΐ, ΙΑΟ) όχι μόνο τάσσονται 
υπέρ της παραμονής αλλά έχουν συντάξει και 
μια επιστολή προς τους εργαζόμενούς τους, 
καλώντας τους να ψηφίσουν υπέρ του ΝΑΙ. 
Οι χρηματιστές του Σίτι, οι κατεξοχήν πολέ¬ 
μιοι της ΕΕ, έχοντας εξασφαλίσει την αυτονο¬ 
μία τους απέναντι στην ολοκλήρωση της ΕΕ, 


δεν φαίνεται να υποστηρίζουν παθιασμένα 
την έξοδο, αλλά μάλλον στέκονται ουδέτεροι 
ή ευμενώς διακείμενοι προς το ΟΧΙ. Μόνο 
ατομικές περιπτώσεις «εθνικών» επιχειρημα¬ 
τιών που θίγονται από τον ανταγωνισμό της 
ΕΕ, ή οι αγορές τους είναι εκτός ΕΕ, φαίνεται 
να επιθυμούν την έξοδο. 

Αυτό έχει σαν αποτέλεσμα τα πέντε μεγά¬ 
λα κόμματα να υποστη ρίζουν το ΝΑΙ, δηλαδή 
την παραμονή στην ΕΕ. Βέβαια, το πιο διχα¬ 
σμένο κόμμα είναι το Συντηρητικό του Κάμε¬ 
ρον. Εκατό βουλευτές και μερικοί υπουργοί 
της κυβέρνησης είναι φανατικοί υποστηρι- 
κτές της εξόδου ενώ ο πρώην δήμαρχος του 
Λονδίνου, ο Μπόρις Τζόνσον, είναι επικεφα¬ 
λής του αντι-ΕΕ μετώπου, προφανώς και για 
λόγους προσωπικών φιλοδοξιών. Το Εργατι¬ 
κό Κόμμα, και παρά την παλαιότερη αντι-ΕΕ 
στάση του νεοεκλεγέντα ηγέτη του Γκόρμπιν, 
είναι στην συντριπτική του πλειοψηφία υπέρ 
της παραμονής της ΕΕ. Το τρίτο κόμμα, το 
Εθνικό Κόμμα Σκωτίας (που ήταν υπέρ της 
ανεξαρτησίας της Σκωτίας στο περσινό δη¬ 
μοψήφισμα) είναι κι αυτό υπέρ της ΕΕ, όπως 
και το Φιλελεύθερο Κόμμα και το κόμμα των 
Πρασίνων. 

Πέρα από την μειοψηφία του Συντηρητι¬ 
κού κόμματος και τον Μπόρις Τζόνσον, κατά 
της παραμονής στην ΕΕ τάσσεται επίσης και 
ο ξενοφοβικός Φάρατζ του ΙΙΚΙΡ. 

Όσον αναφορά την λεγάμενη αριστερά 
της Βρετανίας, είναι κι αυτή με την σειρά της 
διχασμένη. Από τη μια, υπέρ της παραμονής 
τάσσεται η πλατφόρμα Αηοώετ Εατορε Β 
ροδδίόΐε, η οποία αποτελείται από την Αριστε¬ 
ρή Ενότητα (ΕεΒ ΙΜΐγ), την Σοσιαλιστική 


Αντίσταση (δοάαΐΒΐ Κεδίδΐαηεε — «τμήμα» 
της 4ης Διεθνούς) και τους Πράσινους. Από 
την άλλη, υπέρ της εξόδου, δηλαδή υπέρ του 
ΟΧΙ, τάσσεται η καμπάνια “Εεχίΐ” —από τον 
συνδυασμό των λέξεων «αριστερά» (Εείί) και 
«έξοδος» (εχίΐ)— όπου συμμετέχουν το Κομ¬ 
μουνιστικό Κόμμα Βρετανίας, το Σοσιαλιστι¬ 
κό Εργατικό Κόμμα (5λΥΡ — το αντίστοιχο 
του ΣΕΚ στην χώρα μας), ο γνωστός αγωνι¬ 
στής Ταρίκ Αλί, κ.α. Υπέρ της εξόδου τάσσε¬ 
ται και το 0\νΐ (η αντίστοιχη οργάνωση του 
ελληνικού «Ξεκινήματος»). 

Οι υποστηρικτές της παραμονής στην ΕΕ 
έχουν αρχίσει να χρησιμοποιούν πλέον και 
τις γνωστές εκφοβιστικές τακτικές αλλά και 
τους ξένους συμμάχους, όπως ακριβώς και 
στην περίπτωση του πρόσφατου ελληνικού 
δημοψηφίσματος του Ιουνίου. Ήδη ο Ομπά- 
μα, ο Σόιμπλε, η Μέρκελ, ο Γιούνγκερ, η Λα- 
γκάρντ, κ.α., υποστήριξαν σθεναρά την πα¬ 
ραμονή στην ΕΕ, ενώ ο Κάμερον δεν δίστασε 
να ισχυριστεί ότι αν η Βρετανία φύγει από την 
ΕΕ, τότε θα... ξεσπάσει ο 3ος Παγκόσμιος 
Πόλεμος. 

Όσοι από την αριστερά είναι υπέρ της 
παραμονής χρησιμοποιούν επιχειρήματα που 
βρίσκονται στα όρια της παλαβομάρας — 
από τη μια αναγνωρίζουν ότι η ΕΕ είναι νε¬ 
οφιλελεύθερη (μάλιστα ορισμένοι φθάνουν 
στο σημείο να υποστηρίζουν γενικά και μια 
έξοδο) αλλά από την άλλη θέλουν την πα¬ 
ραμονή (ή τουλάχιστον όχι την έξοδο τώρα) 
γιατί η ΕΕ προστατεύει τα εργατικά δικαιώ¬ 
ματα των βρετανών εργατών και κυρίως τους 
μετανάστες στην Βρετανία! 

Το αριστερό μέτωπο υπέρ της εξόδου εί¬ 



ναι αρκετά αδύναμο και μάλλον δεν χρησιμο¬ 
ποιεί και τα πιο σωστά επιχειρήματα. 

Λόγω όλων αυτών η βρετανική εργατι¬ 
κή τάξη φαίνεται να βρίσκεται σε σύγχυση. 
Από την μια γνωρίζει ή διαισθάνεται ότι η ΕΕ 
αποτελεί μια καταστροφή για τα δικαιώματά 
της, κι αυτό το είδε επανειλημμένα στην πε¬ 
ρίπτωση της Ελλάδας, Πορτογαλίας, κ.α., ότι 
δεν εξασφαλίζει την ειρήνη αλλά πυροδοτεί 
πολέμους και επεμβάσεις, ότι ούτε μια φορά 
δεν προστάτεψε τα συμφέροντά της, κ.α., και 
γι’ αυτό έχει μια αποστροφή, ή τουλάχιστον 
αποστασιοποίηση από την ΕΕ. Από την άλλη, 
υπέρ της εξόδου τάσσεται ουσιαστικά μόνο ο 
Συντηρητικός Μπόρις Τζόνσον και ο Φάρατζ, 
ενώ το αριστερό μέτωπο υπέρ της εξόδου εί¬ 
ναι αρκετά μικρό. Το αποτέλεσμα είναι στις 
δημοσκοπήσεις να εμφανίζεται διχασμένη. 
Όπως και να χει πάντως, η ίδια η διενέργεια 
του δημοψηφίσματος, το ήδη υψηλό ποσο¬ 
στό υπέρ της εξόδου (ακόμη κι αν δεν υπερι- 
σχύσει) θα αποτελέσουν ένα ισχυρό πλήγμα 
στην ευρωπαϊκή ολοκλήρωση αλλά και στην 
ίδια την βρετανική πολιτική σκηνή. 

■ Ηρακλής Χρίστοφορίδης 


ιςπανια: Ενωμένοι μπορούμε; 


Σ τις εκλογές του Δεκεμβρίου του 
2015, το Λαϊκό Κόμμα (Ρ.Ρ.) του 
πρωθυπουργού Μαριάνο Ραχόι 
είχε καταλάβει την πρώτη θέση 
με ποσοστό 28,72% και 123 έδρες, το Σο¬ 
σιαλιστικό Κόμμα (Σ.Κ.) (Ρ.δ.Ο.Ε.) την δεύ¬ 
τερη θέση με ποσοστό 22,01% και 90 έδρες, 
οι Ποδέμος (Ροάειποκ) την τρίτη θέση με 
ποσοστό 20,66% και 69 έδρες, οι Πολίτες 
(Οιιάαάαηοε) την τέταρτη θέση με 13,93% 
και 40 έδρες και η Ενωμένη Αριστερά (Ε.Α.) 
(Ιζηυίετιία ΙΙηκΉ) τη πέμπτη θέση με πο¬ 
σοστό 3,67% και 2 έδρες. Παρά τον μα¬ 
ραθώνιο διαπραγματεύσεων, δεν κατέστη 
εφικτός ο σχηματισμός κυβέρνησης πλειο- 
ψηφίας. Κανένας δεν ήθελε να στηρίξει το 
Λαϊκό Κόμμα, ενώ η συμφωνία του Σ.Κ. με 
τους δεξιούς Πολίτες δεν συγκέντρωσε την 
απαιτούμενη πλειοψηφία των 176 εδρών. 
Έτσι, προκηρύχθηκαν νέες γενικές εκλογές 
για τις 26 Ιουνίου. 

Με κεντρικό ερώτημα τον σχηματισμό 
κυβέρνησης, αναμένεται αυξημένη εκλογι¬ 
κή πίεση στα μικρότερα ψηφοδέλτια. Και 
αν στο στρατόπεδο της δεξιάς την ηγε¬ 
μονία την έχει ξεκάθαρα το Λαϊκό Κόμμα 
(παρά την μεγάλη μείωση των δυνάμε- 
ών του), στο στρατόπεδο της αριστερός 
(εντός και εκτός εισαγωγικών) η τράπουλα 
έχει ανακατευτεί με την πτώση του Σ.Κ. και 
την εμφάνιση του Ποδέμος. Στην προσπά¬ 
θεια, λοιπόν, να διεκδικήσουν την ηγεμονία 
σε αυτό το χώρο η Ε.Α. της Ισπανίας και 
οι Ποδέμος προχώρησαν σε μια εκλογική 
συμμαχία κάτω από τον τίτλο Ενωμένοι 
Μπορούμε (ΙΜόα Ροάειηοδ). «Ενωμένοι 


μπορούμε!» φώναξαν μπροστά στις κάμε¬ 
ρες στην Πουέρτα δελ Σολ στη Μαδρίτη, 
ο Πάμπλο Ιγκλέσιας (επικεφαλής του Πο¬ 
δέμος) και ο Αλμπέρτο Γκαρθόν (συντονι¬ 
στής της Ε.Α.), επιχειρώντας μια συμβολική 
αναφορά στο κίνημα των πλατειών, μέσα 
από το οποίο συγκροτήθηκε το Ποδέμος. 

Σύμφωνα με το έγγραφο που δημο¬ 
σιεύτηκε, τα δύο κόμματα συμφώνησαν 
να κατέλθουν στις εκλογές ως εκλογικός 
συνασπισμός, να διεξαγάγουν κοινή προ¬ 
εκλογική εκστρατεία, στην οποία, όμως, 
κάθε πολιτικός σχηματισμός θα μπορεί να 
οργανώσει τις δικές του εκδηλώσεις, και 
να διατηρήσει τα σύμβολά του. Επιπλέον, 
η συμφωνία εξασφαλίζει στην Ε.Α. έναν 
από κάθε έξι βουλευτές που θα κερδίσει ο 
συνασπισμός και τουλάχιστον τέσσερις εκ¬ 
προσώπους στη Γερουσία. 

Τόσο ο Γκαρθόν, όσο και ο Ιγκλέσι¬ 
ας θέτουν κύριο στόχο να υπερκεράσουν 
εκλογικά το Σ.Κ., το οποίο χαρακτηρίζουν 
«σύμμαχο», έχοντας κατά νου μια μελλο¬ 
ντική κυβερνητική συμφωνία, αλλά με την 
πρωτοκαθεδρία της συμμαχίας Ποδέμος 
και Ε.Α. 

Η συμμαχία παρουσίασε και ένα πρό¬ 
γραμμα, με τίτλο «Αλλάζουμε την Ισπα¬ 
νία: 50 βήματα για να κυβερνήσουμε μαζί». 
Θυμίζει κάτι από το πρόγραμμα της Θεσ¬ 
σαλονίκης του ΣΥΡΙΖΑ και προβλέπει: 
τερματισμό της λιτότητας και αύξηση των 
δημοσίων δαπανών κατά 15 δισ. ευρώ κατ’ 
έτος, ελάχιστο κοινωνικό εισόδημα προς 
όλους τους πολίτες, τη δημιουργία μια δη¬ 
μόσιας τράπεζας, την κατάργηση των κα¬ 


τασχέσεων και εξώσεων πρώτης κατοικίας, 
την αύξηση των δημοσίων δαπανών για 
Υγεία και Παιδεία στα προ κρίσης επίπεδα. 
Υπάρχει, επίσης, πρόταση για τη διεξαγωγή 
δημοψηφίσματος, σχετικά με την ανεξαρ¬ 
τησία ή μη της Καταλονίας. Δεσμεύεται, 
επιπλέον, ότι θα διατηρήσει τα επίπεδα του 
δημόσιου ελλείμματος στα σημερινά χαμη¬ 
λά επίπεδα. Για να συμβεί αυτό, στοιχημα¬ 
τίζει στην αύξηση των δημόσιων εσόδων 
κατά 30 δις ευρώ κατ’ έτος. Από που θα 
βρεθούν αυτά τα λεφτά; Τίποτα πρωτότυπο 
δεν υπάρχει ούτε εδώ: από την καταπολέ¬ 
μηση της διαφθοράς και της φοροδιαφυγής 
και τη διεύρυνση της φορολογικής βάσης, 
όσους, δηλαδή, δεν πλήρωσαν ακόμη για 
τη κρίση, από την ανάπτυξη της οικονομίας 
κ.λπ. Δηλαδή, η γνωστή αερολογία. 

Στο πρόγραμμα δεν γίνεται καμία ανα¬ 
φορά σε διεξαγωγή δημοψηφίσματος για 
την κατάργηση της μοναρχίας, όπως και 
καμία αναφορά για έξοδο από το ΝΑΤΟ, 
τα οποία παραμένουν θέσεις της Ε.Α. Όπως 
γίνεται κατανοητό, ο τίτλος του προγράμ¬ 
ματος είναι ψευδεπίγραφος, αφού ελάχιστη 
σχέση έχει το πρόγραμμα με την αλλαγή 
της Ισπανίας και μάλλον εξαντλείται στο 
«βήματα για να κυβερνήσουμε μαζί». 

Η συμφωνία εγκρίθηκε εύκολα και 
από τα δύο κόμματα. Στην Ε.Α., η οποία 
αποτελεί μετωπικό σχήμα, οι μεγαλύτερες 
αντιδράσεις προήλθαν από τον πρώην συ¬ 
ντονιστή και βουλευτή Γιμαράεθ. Ο Γιμα- 
ράεθ δήλωσε ότι η συμφωνία «υποτιμά και 
υποβαθμίζει» την Ε.Α. Ωστόσο, ο Γιμαράεθ 
δεν είχε τη στήριξη ούτε του κόμματός του 



Ανοικτή Αριστερά (συνιστώσα της Ε.Α.), η 
οποία σε ανακοίνωσή της υποστηρίζει ότι 
«είναι καλύτερη μια κακή συμφωνία από 
το διαζύγιο των αριστερών δυνάμεων». Τε¬ 
λικά, στα δύο εσωτερικά δημοψηφίσματα 
που οργανώθηκαν στην Ε.Α. η συμφωνία 
υπερψηφίστηκε με συντριπτικά ποσοστά, 
85,3% και 87,8%, αν και η συμμετοχή των 
μελών, μάλλον, δεν ήταν ιδιαίτερα μεγάλη. 
Στο Ποδέμος επίσης υπήρχαν διαφωνίες. Ο 
νούμερο δύο των Ποδέμος, Ερεχόν, θεωρεί 
ότι η προσέγγιση «με τους κομμουνιστές» 
απομακρύνει τους Ποδέμος από ευρύτερα 
εκλογικά ακροατήρια. Ένα άλλο κομμάτι 
των Ποδέμος διαφώνησε με τις διαδικασίες 
κορυφής, μέσα από τις οποίες κλείσθηκε η 
συμφωνία, και με την απουσία συζήτησης 
και συμμετοχής της βάσης. Ωστόσο, η συμ¬ 
φωνία εγκρίθηκε συντριπτικά, κατά 98%, 
από τα μέλη του κόμματος, με συμμετοχή 
ρεκόρ 150.000 μελών. 

■ Χρήστος Νομίδης 

Βενεζουέλα 

Η «ΜποΑιβαριανή Επηνήσταση» σε θανάσιμο κίνδυνο 


Α πό το 1998, σε μια διαδικασία 
που ονομάστηκε «Μπολιβα- 
ριανή Επανάσταση» (από τον 
Μπολίβαρ, ηγέτη του αγώνα 
της Λατινικής Αμερικής για ανεξαρτησία από 
την ισπανική αποικιοκρατία), οι κυβερνή¬ 
σεις του Ούγκο Τσάβες χρησιμοποίησαν τον 
πλούτο της Βενεζουέλας, που επί αιώνες λεη¬ 
λατούνταν από τους ιμπεριαλιστές και το ντό¬ 
πιο κεφάλαιο, για τη χρηματοδότηση του κοι¬ 
νωνικού κράτους και την καταπολέμηση της 
φτώχειας, βελτιώνοντας δραστικά το βιοτικό 
επίπεδο των εργαζομένων και των φτωχών 
λαϊκών στρωμάτων. Η κρατική εταιρία πετρε¬ 
λαίων και άλλοι σημαντικοί τομείς εθνικοποι¬ 
ήθηκαν και υπήρξαν εμπειρίες λειτουργίας 
εργοστασίων με εργατικό έλεγχο. 

Παράλληλα, ο Τσάβες προχώρησε σε επι¬ 
δότηση της ισοτιμίας του εθνικού νομίσματος 
με το δολάριο και άλλα ισχυρά νομίσματα 
(ώστε να περιορίζεται η φυγή κεφαλαίων 
αλλά και να εισάγονται σε λογικές τιμές τρό¬ 
φιμα, φάρμακα, πρώτες ύλες και μηχανήματα) 
και σε επιβολή ελέγχου στις τιμές, ιδιαίτερα 
των ειδών πλατιάς λαϊκής κατανάλωσης, που 
πωλούνταν μάλιστα σε επιδοτούμενες, χαμη¬ 
λές τιμές από κρατικά σούπερ μάρκετ. Εδώ 
όμως άρχισαν να φαίνονται οι αντιφάσεις και 
τα όρια μιας πολιτικής που απέφευγε ή δίστα¬ 
ζε να πάρει ακόμα πιο ριζοσπαστικά μέτρα, 
που να θίγουν τα «ιερά και όσια» του καπιτα¬ 
λισμού. Καθώς δεν επιβλήθηκε κρατικό μονο¬ 
πώλιο στο εξωτερικό εμπόριο, οι καπιταλιστές 
που το έλεγχαν χρησιμοποιούσαν το επιδο¬ 
τούμενο από το κράτος συνάλλαγμα, αφενός 
τροφοδοτώντας μια μαύρη αγορά, αφετέρου 
εκτοξεύοντας την αξία των εισαγωγών. Επι¬ 
πλέον, παρά τις εκτεταμένες κρατικές πα¬ 
ρεμβάσεις, το γεγονός ότι η παραγωγή αλλά 


και το χονδρικό εμπόριο βρίσκονται υπό τον 
έλεγχο των καπιταλιστών τούς επιτρέπει να 
προκαλούν τεχνητές ελλείψεις στα προϊόντα 
με ελεγχόμενη από το κράτος τιμή, αναγκά¬ 
ζοντας τις φτωχές λαϊκές μάζες να στήνονται 
στις ουρές για ώρες ή να αγοράζουν είδη πρώ¬ 
της ανάγκης σε εξωφρενικές τιμές στη μαύρη 
αγορά. 

Όσο οι διεθνείς τιμές του πετρελαίου (που 
αποφέρει το μεγαλύτερο μέρος του εθνικού 
εισοδήματος της Βενεζουέλας) παρέμεναν 
σε υψηλά επίπεδα, τα προβλήματα διατηρού¬ 
νταν σε ανεκτά επίπεδα και οι κυβερνήσεις 
του Τσάβες (και του Νικολάς Μαδούρο, που 
τον διαδέχτηκε μετά το θάνατό του το 2013) 
μπορούσαν να συνεχίσουν τη φιλολαϊκή πολι¬ 
τική τους. Αυτή τους εξασφάλιζε πλατιά λαϊ¬ 
κή υποστήριξη, χάρη στην οποία μπόρεσαν να 
επικρατήσουν σε όλες ανεξαιρέτως τις εκλογι¬ 
κές αναμετρήσεις μέσα σε διάστη μα 17 χρόνων 
και κυρίως να αποκρούσουν τις λυσσασμένες 
προσπάθειες υπονόμευσης από τους ιμπερια¬ 
λιστές και τη ντόπια ολιγαρχία - με αποκορύ¬ 
φωμα το πραξικόπημα του 2002. Ωστόσο, ήδη 
πριν τον θάνατο του Τσάβες υπήρχε στα ηγε¬ 
τικά κλιμάκια απαράδεκτη επανάπαυση και 
ουσιαστικό σταμάτημα της «μπολιβαριανής» 
επαναστατικής διαδικασίας, καθώς (παρά 
τους βερμπαλισμούς για τον «σοσιαλισμό του 
21ου αιώνα») όλα τα κρίσιμα ζητήματα, κυρί¬ 
ως βέβαια τα θέματα ιδιοκτησίας των μέσων 
παραγωγής και της πολιτικής εξουσίας, είχαν 
βγει εκτός ατζέντας. Έτσι, η όξυνση της καπι¬ 
ταλιστικής κρίσης και κυρίως η κάθετη πτώση 
των τιμών του πετρελαίου επέφεραν σκληρά 
πλήγματα στην οικονομία της Βενεζουέλας. 
Η παραγωγή και το ΑΕΠ μειώνονται με γρή¬ 
γορους ρυθμούς, το δημόσιο έλλειμμα και 
χρέος αυξάνονται κατακόρυφα, ο πληθωρι¬ 



σμός (έχει φτά¬ 
σει στο 700%!), 
η μαύρη αγορά 
και οι ελλείψεις 
βασικών αγα¬ 
θών «χτυπάνε 
κόκκινο». Τη 
χαριστική βολή 
ήρθε να δώ¬ 
σει η ξηρασία 
που πλήττει 

τη χώρα για πολλούς μήνες, με αποτέλεσμα 
τη διακοπή της λειτουργίας υδροηλεκτρικών 
εργοστασίων και τραγική ανεπάρκεια ενερ¬ 
γειακών πόρων, που ανάγκασε τον Μαδούρο 
να διακόπτει τη λειτουργία παραγωγικών μο¬ 
νάδων, δημόσιων υπηρεσιών, ακόμα και των 
σχολείων, για αρκετές μέρες κάθε εβδομάδα! 

Όπως είναι φυσικό, όλα αυτά, σε συνδυα¬ 
σμό με την ανεπάρκεια του Μαδούρο, έχουν 
κλονίσει το ηθικό και την εμπιστοσύνη των 
μαζών, οδηγώντας μεταξύ άλλων στη συ¬ 
ντριπτική ήττα του «μπολιβαριανού» συνα¬ 
σπισμού από τις αντιδραστικές δυνάμεις της 
αντιπολίτευσης στις βουλευτικές εκλογές του 
περασμένου Δεκέμβρη. Ενθαρρυμένο το ντό¬ 
πιο και ξένο κεφάλαιο, επιδιώκει την άμεση 
ανατροπή του Μαδούρο, έχοντας συλλέξει 
εκατομμύρια υπογραφές ώστε να πραγματο¬ 
ποιηθεί δημοψήφισμα για την απομάκρυνσή 
του από την προεδρία. Φυσικά, δεν περιορί¬ 
ζονται σε «ειρηνικές» και «συνταγματικές» με¬ 
θόδους, αλλά παράλληλα εξαπολύουν βίαιες 
ταραχές, εντείνουν το οικονομικό σαμποτάζ, 
καλούν τον στρατό να επέμβει, ενώ οι ιμπε¬ 
ριαλιστές, πέρα από την ωμή προπαγάνδα 
των ελεγχόμενων ΜΜΕ, προετοιμάζονται για 
επέμβαση (ειδικές δυνάμεις των ΗΠΑ έχουν 
μεταφερθεί σε βάση στην Ονδούρα, ενώ συ¬ 


Βραζιλία 

Από τον “πραγμιπισμό” στο “λευκό πραξικόπημα 


Σ τη Λατινική Αμερική, η μια χώρα 
μετά την άλλη γνωρίζει τις συνέ¬ 
πειες αφενός της παγκόσμιας οι¬ 
κονομικής κρίσης αφετέρου ενός 
κύματος λιγότερο ή περισσότερο επιτυχη¬ 
μένων «λευκών πραξικοπημάτων» με στό¬ 
χο το ξήλωμα των λεγάμενων «προοδευτι¬ 
κών κυβερνήσεων». Μετά τις περιπτώσεις 
της Ονδούρας και της Παραγουάης, έρχε¬ 
ται η στιγμή της Βραζιλίας να αντιμετωπί¬ 
σει μια τέτοια κατάσταση. Ο «πραγματι¬ 
σμός» του Εργατικού Κόμματος απέναντι 
στην αστική τάξη και το μεγάλο κεφάλαιο 
και το ξεθώριασμα του προοδευτικού προ¬ 
φίλ των πρώτων διακυβερνήσεών του στα 
μάτια των λαϊκών μαζών, δημιουργεί ευνο¬ 
ϊκές προϋποθέσεις για μια αντεπίθεση της 
φιλοαμερικάνικης Δεξιάς και των νεοφιλε¬ 
λεύθερων οικονομικών ελίτ. 

Βγαίνοντας νικήτρια με μικρή διαφο¬ 
ρά από τις εκλογές του 2014, η πρόεδρος 
Ρούσεφ υιοθέτησε προγραμματικές επι¬ 
λογές της Δεξιάς, με σκοπό να αμβλύνει 
την επιθετικότητά της. Όμως όχι μόνο δεν 
κατάφερε να καθησυχάσει τη Δεξιά και 
τους υποστηρικτές της στην Ουάσιγκτον 
με κάποια νεοφιλελεύθερα μέτρα, αλλά 
βρέθηκε κάτω από τα πυρά μιας θεσμι¬ 
κής και δικαστικής αντεπίθεσης ενάντια 
στο Εργατικό Κόμμα. Η αντεπίθεση αυτή 
ενορχηστρώθηκε με αφορμή υπόθεση δι¬ 
αφθοράς στην οποία κατηγορείται πως 
εμπλέκεται ο πρώην πρόεδρος Λούλα ντα 
Σίλβα μαζί με δύο γιους του. Ο Λούλα προ- 
σήχθη για ανάκριση στα πλαίσια έρευνας 
για σκάνδαλα διαφθοράς του πετρελαϊκού 


κολοσσού ΡεΐτοΒτακ, κατηγορούμενος για 
αποδοχή δωροδοκιών από μεγαλοεργο- 
λάβους κατασκευαστικών εταιρειών σε 
αντάλλαγμα συμβόλαια με την κρατική 
πετρελαϊκή εταιρεία. Η επιχείρηση με το 
όνομα «Πλυντήριο Αυτοκινήτου» εκτέλε- 
σε 44 εντάλματα έρευνας και προσαγωγής 
για ανάκριση, μεταξύ των οποίων και του 
Λούλα, παρότι αφέθηκε ελεύθερος χωρίς 
να του απαγγελθούν κατηγορίες. Τα σκάν¬ 
δαλα αυτά φυσικά δεν είναι καινούργια, 
αφού είχαν ξεσπάσει όταν ο Λούλα ήταν 
ήδη πρόεδρος και εμπλέκουν (πέρα από τη 
διοίκησης της εταιρείας και ηγετικά στελέ¬ 
χη του Εργατικού Κόμματος) και στελέχη 
της αντιπολίτευσης. 

Στην υπόθεση προστέθηκε και η κα¬ 
ταγγελία της αντιπολίτευσης περί παρα- 
ποίησης δημοσιονομικών στοιχείων του 
2014 από την Ρούσεφ, κατηγορώντας την 
πώς με βάση αυτή την παραποίηση κέρ¬ 
δισε τις εκλογές το 2015. Ταυτόχρονα η 
αντιπολίτευση άρχισε να οργανώνει μα¬ 
ζικές κινητοποιήσεις, εκμεταλλευόμενη 
τα σκάνδαλα και τη γενική δυσαρέσκεια 
από τη σοβαρή κάμψη της βραζιλιάνικης 
οικονομίας, ζητώντας την παραίτηση της 
κυβέρνησης. Κινητοποιήσεις που παρόλο 
τον μαζικό τους χαρακτήρα κυριαρχούσε 
το «λευκό» νεοφιλελεύθερο στοιχείο και 
μικροαστικές μάζες, παρά φτωχές λαϊκές 
μάζες και εργαζόμενοι. 

Αντιδρώντας η Ρούσεφ αποφάσισε 
να διορίσει προσωπάρχη της κυβέρνησης 
τον Λούλα, με σκοπό να συσπειρώσει τον 
παραπαίοντα κυβερνητικό συνασπισμό 


και τις συμμαχίες με την εργατική 
τάξη (συνδικάτα, ομοσπονδίες, ερ¬ 
γατικές οργανώσεις κ.λπ.). Η εμπι¬ 
στοσύνη στο πρόσωπό του (απα¬ 
ραίτητο στοιχείο για τη διατήρηση 
της ενότητας του Εργατικού Κόμ¬ 
ματος) εν μέσω αυτής της μεγάλης 
κρίσης όπως ήταν αναμενόμενο 
όξυνε περαιτέρω την αντιπαράθε¬ 
ση. Ομοσπονδιακό δικαστήριο της 
Μπραζίλια αποφάσισε την προσω¬ 
ρινή αναστολή του διορισμού του 
Λούλα, με την αιτιολογία πως ο 
διορισμός «θέτει σε κίνδυνο εκτροχιασμού 
τη δικαστική έρευνα σε βάρος του». Μάλι¬ 
στα, με πρωταγωνιστές πρόσωπα του κρα¬ 
τικού και δικαστικού μηχανισμού, έξω από 
κάθε συνταγματικό όριο, εμφανίστηκαν 
στη δημοσιότητα υποκλοπές από πρόσφα¬ 
τες συνομιλίες της Ρούσεφ και του Λούλα 
και ένα όργιο «ερμηνειών» τους. Έχουν ξε¬ 
κινήσει διαδηλώσεις και αντιδιαδηλώσεις, 
υπέρ και εναντίον τους, όπου υπήρξαν και 
συγκρούσεις ανάμεσα στα δύο μπλοκ. 

Στις 29 Μαρτίου ήρθε άλλο ένα χτύ¬ 
πημα στην κυβέρνηση. Ο μεγαλύτερος 
εταίρος της, το Βραζιλιάνικο Δημοκρατι¬ 
κό Κίνημα, ανακοίνωσε πως αποσύρει την 
υποστήριξή του. Πρόκειται για κόμμα με 
θέσεις—κλειδιά στην κυβέρνηση (έχει την 
αντιπροεδρία, 6 υπουργεία και πολυάριθ¬ 
μες θέσεις σε Βουλή και Κογκρέσο), που 
η αποχώρησή του διευκολύνει την δεξιά 
αντιπολίτευση στο «ξήλωμα» που επιχει¬ 
ρεί. 

Οι εργατικές οργανώσεις και το κίνη¬ 


γκεντρώνεται στόλος στα ανοιχτά των ακτών 
της Βενεζουέλας). 

Ο Μαδούρο προσπάθησε να αντιδράσει 
κηρύσσοντας τη χώρα σε κατάσταση έκτα¬ 
κτης ανάγκης και συγκεντρώνοντας έκτακτες 
εξουσίες στο πρόσωπό του. Στα πλαίσια αυτά, 
εκτοξεύει συχνά-πυκνά απειλές για εκτεταμέ¬ 
νες εθνικοποιήσεις και απαλλοτριώσεις, ενά¬ 
ντια στο σαμποτάζ των καπιταλιστών, ιστορία 
όμως που έχει αρχίσει να θυμίζει το παραμύθι 
του βοσκού με τον λύκο. Στην πραγματικότη¬ 
τα, ο Μαδούρο προσπαθεί να διαπραγματευ¬ 
τεί με τους ισχυρότερους καπιταλιστές της 
Βενεζουέλας ώστε να εξασφαλίσει την ανοχή 
τους, έστω για κάποιο διάστημα, κάνοντας 
μεγάλες υποχωρήσεις σε θέματα άρσης κάθε 
περιορισμού για την «ελεύθερη αγορά». Η 
πιο χαρακτηριστική κίνηση για τις προθέσεις 
του Μαδούρο ήταν η αντικατάσταση του 
υπουργού Οικονομικών Σάλας, που θεωρεί¬ 
ται «ριζοσπαστικός» από τους καπιταλιστές, 
με τον νεοφιλελεύθερο επιχειρηματία Πέρες 
Άμπαντ. Ο Άμπαντ έσπευσε να καθησυχάσει 
το ντόπιο και ξένο κεφάλαιο ότι δεν υπάρχει 
περίπτωση εθνικοποιήσεων, ακόμα και για 
επιχειρήσεις που κλείνουν ή σταματούν την 
παραγωγή, και ότι η Βενεζουέλα θα είναι από¬ 
λυτα «συνεπής» στην αποπληρωμή του χρέ¬ 
ους της. 



μα έχουν καταλάβει σε μεγάλο βαθμό τον 
κίνδυνο που διατρέχουν οι κατακτήσεις 
που έχουν κερδίσει με τους αγώνες των 
τελευταίων 20 χρόνων. Παρόλο που σε με¬ 
γάλο βαθμό έχουν διαψευστεί από τις πο¬ 
λιτικές του Εργατικού Κόμματος και παρά 
τη μεγάλη διαφθορά σε όλους τους τομείς 
της οικονομικής ζωής, ξέρουν πώς μια 
επικράτηση του «λευκού πραξικοπήμα¬ 
τος» θα σημάνει μεγαλύτερες ανισότητες, 
περισσότερη φτώχεια και εκμετάλλευση, 
κανένας έλεγχος για το κεφάλαιο και τους 
υπηρέτες του, μεγαλύτερη ένταση της κα¬ 
ταστολής για τους «από κάτω». Στην υπε¬ 
ράσπιση αυτών των κατακτήσεων, στις 31 
Μαρτίου, 52 χρόνια από το πραξικόπημα 
του 1964, οργανώθηκαν μεγάλες διαδη¬ 
λώσεις σε όλη τη χώρα - ενώ εργατικές 
οργανώσεις από όλη τη Λατινική Αμερική 
τοποθετούνται όλο και περισσότερο ενά¬ 
ντια σε άλλο ένα «λευκό πραξικόπημα» με 
ανυπολόγιστες συνέπειες για την εργατική 
τάξη. 

Ρ. Β. 

Παντελής Πουλιόπουλος: μια μεγάλη μορφή του επαναστατικού μαρξισμού 



Ε παναστάτης, διανοούμενος και 
κύριος θεμελιωτής του ελληνι¬ 
κού τροτσκισμού, ο Παντελής 
Πουλιόπουλος υπήρξε ο σημα¬ 
ντικότερος έλληνας θεωρητικός του μαρξι¬ 
σμού και άφησε την πολιτική και θεωρητική 
του σφραγίδα στο ελληνικό εργατικό και 
κομμουνιστικό κίνημα. 

Γεννήθηκε στη Θήβα στις 10 Μαρτίου 
1900. Το 1919 εγγράφηκε στη Νομική Σχο¬ 
λή του Πανεπιστημίου Αθηνών και τον ίδιο 
χρόνο έγινε μέλος του Σοσιαλιστικού Εργα¬ 
τικού Κόμματος Ελλάδος (ΣΕΚΕ). Τον επό¬ 
μενο χρόνο στρατεύτηκε και στάλθηκε στο 
μικρασιατικό μέτωπο. Εκεί στρατολογήθηκε 
σε πυρήνα του ΣΕΚΕ και ανέπτυξε αντιπο¬ 
λεμική δράση. Συνελήφθη από τη στρατο¬ 
νομία και αντιμετώπισε την κατηγορία της 
εσχάτης προδοσίας. Δραπέτευσε από τις 
φυλακές όταν έγινε η Μικρασιατική Κατα¬ 
στροφή, ξεφεύγοντας έτσι από το εκτελεστι¬ 
κό απόσπασμα. Όταν γύρισε στην Αθήνα, 
μαζί με άλλους συντρόφους του συγκρότη¬ 
σαν την αντιπολεμική κίνηση των Παλαιών 
Πολεμιστών και το 1924 εκλέχθηκε πρόε¬ 
δρος της Πανελλήνιας Ομοσπονδίας τους. 
Την ίδια χρονιά, εκλέχθηκε από το 3ο έκτα¬ 
κτο Συνέδριο του ΣΕΚΕ μέλος της Κ.Ε., από 
την οποία εκλέχθηκε Γενικός Γραμματέας 
του κόμματος σε ηλικία μόλις 24 χρονών. 
Το Συνέδριο αποδέχτηκε πλήρως τους «21 
όρους» της Κομμουνιστικής Διεθνούς (ΚΔ), 
για να γίνει μέλος της, και το κόμμα μετονο¬ 
μάστηκε από ΣΕΚΕ σε ΚΚΕ. Ο Πουλιόπου¬ 
λος εκπροσώπησε το κόμμα στο 5ο Συνέδριο 
της ΚΔ, όπου ελήφθη και η απόφαση για 
την περίφημη γραμμή της Βαλκανικής Κομ¬ 
μουνιστικής Ομοσπονδίας και της ΚΔ περί 
«ανεξάρτητης Μακεδονίας και Θράκης». 
Στις 25 Αυγούστου 1925, μαζί με άλλους 23 
συντρόφους του, δικάστηκε με την κατηγο¬ 
ρία ότι προωθούσε την αυτονομία της Μα¬ 


κεδονίας και της Θράκης. Ο Πουλιόπουλος 
υπερασπίστηκε τις διεθνιστικές θέσεις του, 
για την υπεράσπιση των εθνικών μειονοτή¬ 
των και την αυτοδιάθεση των λαών, μιλώ¬ 
ντας επί πέντε ώρες σε μια απολογία που 
προκάλεσε αίσθηση και η δίκη διακόπηκε. 
Στις 22 Φεβρουάριου 1926 η δίκη συνεχί¬ 
στηκε. Οι κατηγορίες απορρίφθηκαν, αλλά 
οι κατηγορούμενοι εξορίστηκαν. Ο Πουλι¬ 
όπουλος εξορίστηκε στη Φολέγανδρο και 
αφέθηκε ελεύθερος στα τέλη Αυγούστου 
του 1926. 

Τον Σεπτέμβριο του 1926 παραιτήθηκε 
από την ηγεσία του ΚΚΕ, καθώς το πάνω 
χέρι αποκτούσε πλέον η σταλινική φράξια 
των Χαϊτά, Ζαχαρώδη, Σιάντου και επειδή 
πίστευε ότι η ποιοτική στάθμη των μελών 
είναι τόσο χαμηλή που δεν μπορεί να αντα- 
ποκριθεί στα καθήκοντα της εποχής. Τον 
Μάρτιο του 1927 τέθηκε εκτός της Κ.Ε. 
του ΚΚΕ και αργότερα τον ίδιο χρόνο εκτός 
κόμματος. Η Αριστερή Αντιπολίτευση των 
Πουλιόπουλου-Γιατσόπουλου και η λεγά¬ 
μενη Ομάδα των Κεντριστών ενώνονται και 
παίρνουν το όνομα «Ενωμένη Αντιπολίτευ¬ 
ση», η οποία διαγράφεται τον Δεκέμβριο του 
1928. Ο Πουλιόπουλος είναι από τους πρώ¬ 
τους μέσα στο ΚΚΕ που συνειδητά υιοθετεί 
τις θέσεις της Αριστερής Αντιπολίτευσης του 
ΚΚΣΕ και της ΚΔ γύρω από τον Τρότσκι. 

Παράλληλα με όλα αυτά, ο Πουλιόπου¬ 
λος τελειώνει τη Νομική, μαθαίνει δέκα ξένες 
γλώσσες και διαβάζει νομικά και μαρξιστικά 
κείμενα από το πρωτότυπο. Την περίοδο 
1927-29 εκπαιδεύει μια ομάδα νεαρών δικη¬ 
γόρων στις δραστηριότητες της Εργατικής 
Βοήθειας Ελλάδας, της οργάνωσης αλλη¬ 
λεγγύης των εργαζομένων, με σκοπό να τους 
κάνει ικανούς να υποστηρίζουν αγωνιστές 
της εργατικής τάξης όταν καταδιώκονται. 
Ως δικηγόρος υπερασπίζεται καθημερινά 
εργάτες απέναντι στους εργοδότες τους, δι¬ 
αδηλωτές που συλλαμβάνονται, σωματεία 


που διαλύονται 
αυθαίρετα, δι¬ 
ανοούμενους 
και φοιτητές 
που οδηγούνται 
στα αστυνομι¬ 
κά τμήματα και 
σέρνονται στα 
δικαστήρια με 
βαριές κατηγο¬ 
ρίες. 

Έπειτα, 
συγκροτεί μια 
ενιαία ομάδα 
με το όνομα 
«Σπάρτακος», που εξέδιδε από τον Ιανου¬ 
άριο του 1928 το ομώνυμο περιοδικό. Τον 
Μάρτιο του 1928, η Ολομέλεια της Αντιπο¬ 
λίτευσης τάχθηκε αλληλέγγυα με τη ρώσικη 
Αριστερή Αντιπολίτευση και αργότερα με τη 
Διεθνή Αριστερή Αντιπολίτευση (Δ.Α.Α.). Ο 
«Σπάρτακος», με πρωταγωνιστή τον Που- 
λιόπουλο, ευθυγραμμίστηκε με τον Τρότσκι 
και τη Δ.Α.Α. για την ανάγκη νέων κομμά¬ 
των και νέας Διεθνούς (της 4ης Διεθνούς), 
η οποία θα ιδρυθεί τελικά το 1938. Το 1934 
ο Παντελής Πουλιόπουλος και ο Μιχάλης 
«Πάμπλο» Ράπτης δημιούργησαν την Οργά¬ 
νωση Κομμουνιστών Διεθνιστών Ελλάδας 
(ΟΚΔΕ) και το 1937, κατόπιν ενοποίησης με 
την ομάδα του «Νέου Δρόμου», η οργάνωση 
μετονομάστηκε σε Ενιαία ΟΚΔΕ (ΕΟΚΔΕ). 

Με την επιβολή της δικτατορίας Μετα- 
ξά στις 4 Αυγούστου 1936, ο Πουλιόπουλος 
πέρασε στην παρανομία. Το 1938 συνελή¬ 
φθη και, ύστερα από αρκετούς μήνες φυλα¬ 
κή στην Αίγινα, στάλθηκε στο στρατόπεδο 
της Ακροναυπλίας, όπου και απομονώθηκε 
στο θάλαμο των ιδιαίτερα επικίνδυνων. Στη 
φυλακή, έγραψε τα «Τετράδια της Ακροναυ¬ 
πλίας», που περιλαμβάνουν τις συζητήσεις 
- διαφωνίες των δύο τεταρτοδιεθνιστικών 
οργανώσεων (ΕΟΚΔΕ - ΚΔΕΕ) για τα ζητή¬ 


ματα του χαρακτήρα της ΕΣΣΔ, για τη στά¬ 
ση τους έναντι του επερχόμενου πολέμου, 
για τα προβλήματα του εργατικού κινήματος 
κ.ά. Από την Ακροναυπλία μεταφέρεται, το 
1942, στο στρατόπεδο της Λάρισας. Το ηρω¬ 
ικό του τέλος ήρθε στις 6 Ιουνίου του 1943, 
όταν μαζί με άλλους 105 αγωνιστές εκτελέ- 
στηκε από τους ιταλούς φασίστες στο Νεζε- 
ρό της Λάρισας, ως αντίποινα για την ανα- 
τίναξη από τον ΕΛΑΣ της σιδηροδρομικής 
γέφυρας του Κούρνοβου. 

Ο Π. Πουλιόπουλος έζησε και πέθανε 
αφοσιωμένος στον αγώνα για τη χειραφέ¬ 
τηση της εργατικής τάξης. Μετέφρασε στα 
ελληνικά το Κεφάλαιο, την Κριτική της Πο¬ 
λιτικής Οικονομίας του Μαρξ, την Προδο¬ 
μένη Επανάσταση του Τρότσκι, την Ιστορία 
του Ιστορικού Υλισμού του Μπουχάριν και 
διάφορα άλλα έργα. Έγραψε το εξαιρετικής 
σημασίας θεωρητικό έργο Δημοκρατική ή 
Σοσιαλιστική Επανάσταση στην Ελλάδα. 
Συνοψίζοντας, ο Παντελής Πουλιόπουλος 
δεν είναι μονάχα μια ελληνική επαναστατική 
φυσιογνωμία. Ξεπερνά τα όρια της Ελλάδας, 
κατέχοντας μια θέση μεταξύ των μεγάλων 
μορφών του διεθνούς επαναστατικού κινή¬ 
ματος. 

■ Γρηγόρης Καρβούνης 


20 χρόνια από ιον θάνατο ιοα Μιχάλη Ράπτη ΙΠάμπλοΙ 



Ο Μιχάλης Ράπτης γεννήθηκε 
στην Αλεξάνδρεια το 1911 και 
στην ηλικία των 17 ετών ήλθε 
στην Ελλάδα, ως φοιτητής 
Πολυτεχνείου. Αμέσως εντάσσεται στους 
Αρχειομαρξιστές, των οποίων η φοιτητική 
παράταξη ηγήθηκε στους φοιτητικούς αγώ¬ 
νες του 1929-30, φτάνοντας τα 200 μέλη. 
Αποχωρεί επικεφαλής της Κομμουνιστικής 
Ενωτικής Ομάδας, που συγκροτεί λίγο αργό¬ 
τερα (μαζί με την ομάδα του Στίνα) την Λενι- 
νιστική Αντιπολίτευση στο ΚΚΕ (ΛΑΚΚΕ). 
Εν τέλει, ΛΑΚΚΕ και Σπάρτακος ιδρύουν 
την ΟΚΔΕ το 1934. Η δικτατορία του Μετα- 
ξά τον συλλαμβάνει και τον εξορίζει, αλλά το 
1937 απελευθερώνεται με τον όρο να φύγει 
από τη χώρα. 

Καταφεύγει στην Ελβετία και τελικά στο 
Παρίσι. Το 1938 συμμετέχει στο ιδρυτικό 
συνέδριο της 4 ης Διεθνούς ως εκπρόσωπος 
της ΕΟΚΔΕ (Ενιαία ΟΚΔΕ). Στη διάρκεια 
του Β'ΠΠ θα παραμείνει στο Παρίσι, όπου 


θα ηγηθεί των γάλλων τροτσκιστών και θα 
αναδειχθεί επικεφαλής της Προσωρινής Ευ¬ 
ρωπαϊκής Γραμματείας της Διεθνούς. 

Από το 1946 έως το 1960 θα διατελέσει 
γραμματέας της Διεθνούς Γραμματείας της 
4 ης Διεθνούς. Στο 2° παγκόσμιο συνέδριό της 
(1948) εισηγείται το ντοκουμέντο σχετικά 
με την παγκόσμια κατάσταση, στο 4° (1954) 
το ντοκουμέντο σχετικά με την παρέμβαση 
των τροτσκιστών στο μαζικό κίνημα, στο 5° 
(1957) το ντοκουμέντο για την παγκόσμια 
κατάσταση. Στα συνέδρια αυτά, η 4 η Διεθνής 
κατοχύρωσε τις θέσεις, που χαρακτήριζαν 
την ΕΣΣΔ και το «ανατολικό μπλοκ» ως 
γραφειοκρατικά εκφυλισμένα και παραμορ¬ 
φωμένα κράτη, αντιλήφθηκε την αναπτυσ¬ 
σόμενη κρίση του σταλινισμού (ήδη από την 
ρήξη Τίτο-Στάλιν το 1948) και συνέλαβε τη 
σημασία της ανερχόμενης αποικιακής επα¬ 
νάστασης, αρχής γενομένης με τη νίκη της 
Κινεζικής Επανάστασης. Τέλος, γενικεύτηκε 
η τακτική του εισοδισμού για την οικοδό¬ 
μηση επαναστατικών κομμάτων και άρχισε 
η προσπάθεια εξήγησης της μεταπολεμικής 
ανάπτυξης του καπιταλισμού. 

Το 1960 καταδικάστηκε σε 15 μήνες φυ¬ 
λάκιση στην Ολλανδία, κατηγορούμενος 
για πλαστογράφηση εγγράφων, χαρτονομι¬ 
σμάτων και λαθρεμπόριο όπλων, μέρος της 
ενεργού του εμπλοκής στον εθνικοαπελευ- 
θερωτικό αγώνα της Αλγερίας. Η Διεθνής 
διεξήγαγε μια πλατιά καμπάνια για την στή¬ 
ριξη και απελευθέρωσή του. 


Μετά την αποφυλάκισή του, το 1961 θα 
πάει στο Μαρόκο και μετά τη νίκη της αλ- 
γερίνικης επανάστασης, το 1962 θα εγκα¬ 
τασταθεί στην Αλγερία, όπου θα διατελέσει 
σύμβουλος της κυβέρνησης του Μπεν Μπε¬ 
λά, υπολογίζοντας ότι η αλγερίνικη επανά¬ 
σταση θα εξελιχθεί σε σοσιαλιστική κατεύ¬ 
θυνση, όπως η κουβανέζικη. Εκεί, θα θέσει 
σε εφαρμογή ένα φιλόδοξο σχέδιο αυτοδια¬ 
χείρισης διαφόρων τομέων της οικονομικής 
ζωής, το οποίο διακόπηκε όταν ο Μπεν Μπέ- 
λα ανατράπηκε από πραξικόπημα το 1965. 

Από το 6° παγκόσμιο Συνέδριο (1960), 
ο Πάμπλο αρχίζει να απομακρύνεται από τη 
Διεθνή. Στο 7° Συνέδριο (1963) ηγείται τάσης 
που παρουσιάζει δικά της ντοκουμέντα, που 
μειοψηφούν, εκπροσωπείται όμως στα εκλεγ¬ 
μένα όργανα. Το 1964, ήλθε η οριστική ρήξη 
μεταξύ της Ενιαίας Γραμματείας και του Πά¬ 
μπλο, καθώς δημοσίευε περιοδικό στο όνομα 
ενός ανύπαρκτου Αφρικανικού Γραφείου της 
4 ης Διεθνούς. Έκτοτε, ηγούνταν μιας μικρής 
διεθνούς τάσης, που άλλαξε πολλές φορές 
τίτλο και αυτοδιαλύθηκε στα τέλη του ’80. 
Κυρίως δραστηριοποιούταν ατομικά, συνδε¬ 
όμενος ως σύμβουλος ή αποκτώντας στενές 
σχέσεις με τον Φιντέλ Κάστρο, τον Τσε Γκε- 
βάρα, τον Οτέλο ντε Καβάλιο, τον Αλιέντε, 
τον Καντάφι και τον Μακάριο. Το 1974 εγκα¬ 
ταστάθηκε στην Ελλάδα, όπου και έζησε έως 
το τέλος της ζωής του. Συνέχισε την πολι¬ 
τική του δραστηριότητα, με τη συγγραφή 
άρθρων σε διάφορα έντυπα και εφημερίδες. 


Συνδέθηκε με το ΠΑΣΟΚ, κυρίως μέσω του 
Α. Παπανδρέου, με τον οποίον γνωρίζονταν 
από τον μεσοπόλεμο. 

Παρά την απομάκρυνσή του από την 4 η 
Διεθνή και εν μέρει από το οργανωμένο ερ¬ 
γατικό κίνημα, παρά τις άστοχες επιλογές 
και τον προσωποκεντρικό χαρακτήρα της 
δράσης του, παρά τις τυχοδιωκτικές φιλί¬ 
ες και σχέσεις του με αμφιβόλου ποιότητας 
προσωπικότητες και κυβερνήσεις, παραμένει 
μια από τις μεγάλες και σπουδαίες προσωπι¬ 
κότητες που γέννησε το ελληνικό εργατικό 
κίνημα και ιδιαίτερα ο μεσοπολεμικός τρο¬ 
τσκισμός. Εξάλλου, μέχρι το τέλος της ζωής 
του, στις 17 Φεβρουάριου 1996, συνέχισε να 
εμπνέεται και να διακηρύσσει το σοσιαλιστι¬ 
κό όραμα και την επαναστατική προοπτική, 
γνωρίζοντας ότι ζει σε έναν κόσμο, που «συ¬ 
νολικά κρινόμενος παραμένει προϊστορικός 
και βάρβαρος». 

Στα ελληνικά κυκλοφορούν η Πολιτική 
μου Αυτοβιογραφία (πρώτη έκδοση 1985), Η 
αυτοδιαχείριση στην Αλγερία (πρώτη έκδοση 
1967), μια συλλογή κειμένων με τίτλο Αυτο- 
διαχείριση-Σοσιαλισμός, μια συλλογή κειμέ¬ 
νων με τίτλο Ο Τρότσκι και οι επίγονοι - και 
η αλληλογραφία του με τον ποιητή Νικόλα 
Κάλα. Τέλος, εκατοντάδες, είναι τα άρθρα 
στα γαλλικά και αγγλικά, που έγραψε όσο 
ήταν γραμματέας της 4 ης Διεθνούς, πολλά 
εκ των οποίων είναι διαθέσιμα στο διαδίκτυο 

■ Κωνσταντίνος Σηφάκης 

Το ΝΑΤΟ σφίγγει τη θηλιά γύρω απ’ τη Ρωσία 

■ Κώστας Δίκαιος 


Σ τα τέλη Απριλίου έγινε στο Ανό- 
βερο πολεμικό συμβούλιο των 
ΗΠΑ με τους τέσσερεις ισχυρό¬ 
τερους ευρωπαίους συμμάχους 
τους, όπου επιβεβαίωσαν την τακτική της 
περικύκλωσης της Ρωσίας, με την ενίσχυ¬ 
ση των νατοϊκών δυνάμεων στην ανα¬ 
τολική Ευρώπη, περιλαμβανομένων των 
βαλτικών χωρών. Επιπλέον, συζητήθηκαν 
τα μέτωπα σε Συρία, Αφγανιστάν και Ιράκ. 
Η Γερμανία δήλωσε ότι εξοπλίζει και εκ¬ 
παιδεύει τους Κούρδους Πεσμεργκά, ενώ 
θα κατασκευάσει βάση στο Ιντσιρλίκ της 
Τουρκίας, για να επιχειρούν τα γερμανικά 
αεροπλάνα Τοτηαάο. Διευθέτησαν επίσης 
την «εκκρεμότητα» της Λιβύης, προετοι¬ 
μάζοντας νέα επέμβαση, με πρωταγωνι¬ 
στές τους Ιταλούς και Βρετανούς. 

Γενικά, ασκήθηκε πίεση από τις ΗΠΑ 
να σταλούν περισσότερα στρατεύματα 
στα ανοιχτά μέτωπα και ιδιαίτερα στα σύ¬ 
νορα με τη Ρωσία. Η αλήθεια είναι ότι οι 
ευρωπαίοι ιμπεριαλιστές προετοιμάζουν 
τη δική τους στρατιωτική ενίσχυση, τόσο 
με τη δημιουργία ευρωπαϊκού στρατού, 
αφού το ΝΑΤΟ δεν επαρκεί όπως δήλωσε 
ο Γιουνκερ, όσο και με τον επανεξοπλισμό 
της Γερμανίας (βλέπε συγχώνευση του ολ¬ 
λανδικού στρατού με τον γερμανικό υπό 
τη διοίκηση των τελευταίων, παρόμοιες 
προσπάθειες με Πολωνία και Τσεχία, αύ¬ 
ξηση του αμυντικού προϋπολογισμού και 
προσπάθεια υπερκέρασης συνταγματικών 
και νομικών κωλυμάτων). Παρόλα αυτά, οι 
ευρωπαίοι ιμπεριαλιστές δεν έχουν κατα- 
λήξει, όσον αφορά τη μορφή ενός ευρωπα¬ 
ϊκού στρατού, αφού Γάλλοι και Βρετανοί 
είναι διατακτικοί στη δημιουργία μιας κοι¬ 
νής στρατιωτικής δύναμης υπό τον έλεγχο 
των Γερμανών, προτιμώντας την ενίσχυση 
του ΝΑΤΟ! Επιπλέον, είναι πιο συγκροτη¬ 
μένοι σε ό,τι αφορά τη ρήξη με την Ρωσία, 
αναλογιζόμενοι τα οικονομικά μειονεκτή¬ 
ματα (είναι ενεργειακά εξαρτημένοι από το 
ρωσικό φυσικό αέριο) και το τεράστιο κό¬ 
στος μιας κούρσας εξοπλισμών. Βέβαια, η 
υποβόσκουσα ουκρανική κρίση δεν αφήνει 
περιθώρια για άλλη τακτική. 

Στα τέλη Μαΐου έγινε η σύνοδος των 
Υπουργών Εξωτερικών του ΝΑΤΟ που 
είχε σκοπό να προετοιμάσει τα τελικά σχέ¬ 
δια της Συμμαχίας, πριν την σύνοδο κο¬ 
ρυφής του Ιουλίου, που θα διεξαχθεί στη 
Βαρσοβία, αποκτώντας έτσι συμβολικό 
χαρακτήρα, αφού την Πολωνία κυβερνάει 
πλέον η συντηρητική και ρωσόφοβη δεξιά. 
Η σύνοδος επικύρωσε μια σειρά από εξελί¬ 
ξεις, που όλες έχουν σχέση με τη σύγκρου¬ 
ση με τη Ρωσία. 

Πρώτον, επιβεβαίωσε τη δημιουργία 
νέας, τρίτης, επίλεκτης ταξιαρχίας ταχείας 
επέμβασης, εξοπλισμένης με βαριά και μο¬ 
ντέρνα οπλικά συστήματα, τον τετραπλα- 


σιασμό της στρατιωτικής βοήθειας των 
ΗΠΑ προς την Ευρώπη, την διεξαγωγή 
στρατιωτικών γυμνασίων κ.ά. Δεύτερον, 
επικύρωσε την προσχώρηση του Μαυρο¬ 
βούνιου στο ΝΑΤΟ ως 29ο μέλος. Μετά 
την Κροατία και την Σλοβενία, το ΝΑΤΟ 
συνεχίζει την επέκταση στα Βαλκάνια, πε¬ 
ριοχή που η Ρωσία θεωρεί (για ιστορικούς, 
πολιτισμικούς, αλλά κατά βάση γεωπολι¬ 
τικούς και οικονομικούς λόγους) δική της 
σφαίρα επιρροής. Τρίτον, χαιρέτησε την 
έναρξη λειτουργίας μέρους του αμερικα¬ 
νικού συστήματος αντιπυραυλικής «ασπί¬ 
δας» (ΚΡΟ) στην βάση Ντεσεβέλου της 
Ρουμανίας. Πρόκειται για βασικό τμήμα 
του συστήματος ανάσχεσης πυραύλων, 
έπειτα από την εγκατάσταση ραντάρ στην 
Τουρκία και την ανάπτυξη τεσσάρων αντι- 
τορπιλικών Αε§ί5 στην ανατολική Μεσό¬ 
γειο, ενώ ετοιμάζεται άλλη μια βάση στην 
Πολωνία, δίπλα στη Βαλτική Θάλασσα. 
Στόχος του ΚΡΟ είναι να ανατρέψει την 
ισορροπία τρόμου μεταξύ των δυο ιμπερι¬ 
αλισμών, φέρνοντας σε μειονεκτική θέση 
την Ρωσία και παραβιάζοντας την συνθή¬ 
κη ΙΝΡ του 1987, σχετικά με την εξάλειψη 
των πυρηνικών όπλων μέσου βεληνεκούς. 
Τέταρτον, συζήτησε την επέκταση της επι¬ 
χείρησης του ΝΑΤΟ στο Αιγαίο, με πρό¬ 
σχημα την ανάσχεση των προσφύγων, 
μέχρι τα παράλια της Λιβύης. Ζητούμενο 
είναι η εγκαθίδρυση μιας νατοϊκής δύνα¬ 
μης στο Αιγαίο και στις ακτές της Λιβύης, 
για τον έλεγχο των κινήσεων του ρωσικού 
στόλου από και προς τα Δαρδανέλια, για 
την στήριξη της επέμβασης στη Λιβύη και 
την εξάλειψη της απειλής του Ισλαμικού 
Κράτους. Παρά την προσπάθεια εξεύρε¬ 
σης μιας σχετικής και μάλλον προσωρινής 
ισορροπίας στο Συριακό, οι δυτικοί ιμπε¬ 
ριαλιστές δεν παύουν να εποφθαλμιούν 
τη θέση της Ρωσίας στην Μέση Ανατολή. 
Την ίδια στιγμή, η Τουρκία εξακολουθεί 
να ζητά την εφαρμογή του άρθρου 5 του 
ΝΑΤΟ, που υποχρεώνει όλους τους συμ¬ 
μάχους να βοηθήσουν τη χώρα που δέ¬ 
χεται επίθεση, θέλοντας να εξωθήσει το 
ΝΑΤΟ σε σύγκρουση με την Ρωσία, ώστε 
να εφαρμοστούν τα σχέδια της για έλεγ¬ 
χο της Συρίας και αποτροπή δημιουργίας 
κουρδικού κράτους. 

Στα παραπάνω πρέπει να συνυπολο¬ 
γιστούν μερικά ακόμα γεγονότα, ώστε να 
γίνει αντιληπτή η συνολική προσπάθεια 
περικύκλωσης. Κατά πρώτον, η προσπά¬ 
θεια δημιουργίας στόλου Μαύρης θάλασ¬ 
σας του ΝΑΤΟ από τις Ρουμανία, Ουκρα¬ 
νία (δεν έχει στόλο), Βουλγαρία, Τουρκία, 
ΗΠΑ, Γερμανία και Ιταλία, παραβιάζοντας 
τη συνθήκη του Μοντρέ του 1936 (καθο¬ 
ρίζει το καθεστώς των Δαρδανελίων και 
θέτει όρια στη χωρητικότητα πολεμικών 
πλοίων ξένων χωρών και στη διάρκεια 

παραμονής τους στη Μαύρη θάλασσα). 
Κατά δεύτερον, η εμφάνιση αντιτορπιλι- 
κού με τηλεκατευθυνόμενους πυραύλους 
στο Καλίνινγκραντ της Βαλτικής (παλιά 
Κενιξβέργη, που έχει περιέλθει στην Ρωσία 
μετά τον Β'ΠΠ). Κατά τρίτον, η αναζω¬ 
πύρωση της σύγκρουσης στο Ναγκόρνο 
Καραμπάχ και η προσπάθεια να προσεται¬ 
ριστούν οι δυτικοί ιμπεριαλιστές το Αζερ¬ 
μπαϊτζάν, ώστε να φτιαχτούν αγωγοί που 
θα παρακάμπτουν τη Ρωσία μέσω Γεωργί¬ 
ας (υποψήφια για ένταξη στο ΝΑΤΟ) και 
Τουρκίας. Δηλαδή, ένα συνολικό τείχος 
από την Βαλτική μέχρι την Κασπία! 

Η απάντηση του ρωσικού ιμπεριαλι¬ 
σμού είναι η επέμβαση στη Συρία (η μη 
εμπλοκή του σε Βαλκάνια και Λιβύη οδή¬ 
γησε στην απώλεια αυτών των επιρροών), 
η στρατιωτική ενίσχυση της νότιας στρα¬ 


τιωτικής περιοχής (από τη Μαύρη θάλασ¬ 
σα και την Κριμαία μέχρι τη Σιβηρία), η 
στήριξη του θύλακα των εξεγερμένων στο 
Ντομπάς ενάντια στους φασίστες του Κιέ- 
βου - και ακόμα η αμφισβήτηση επαχθών 
συμφωνιών, όπως αυτή του Καρς το 1921, 
με την οποία οι Μπολσεβίκοι παραχώρη¬ 
σαν τμήμα της Αρμενίας στην Τουρκία 
(αντιστοιχεί στο 30% του εδάφους της τε¬ 
λευταίας). Η συμφωνία πρέπει να ανανε¬ 
ώνεται κάθε 25 χρόνια και καθώς αυτό το 
διάστημα ολοκληρώνεται μέσα στο 2016, 
απειλείται σαφώς η Τουρκία! 

Συνοπτικά, μια κολοσσιαίων διαστάσε¬ 
ων σύγκρουση προετοιμάζεται σε βάρος 
των λαών της Ευρώπης και της Ασίας, την 
οποία πρέπει να αποτρέψουμε, παλεύο¬ 
ντας ενάντια σε ΝΑΤΟ, ΕΕ και ιμπεριαλι¬ 
στές. 


Εκδηλώσεις της Ο.Κ.Δ.Ε. για τα 80 Χρόνια 
από την Εργατική Εξέγερση του Μάη του 1936 



Η ΟΚΔΕ, με αφορμή την συμπλήρωση 80 χρόνων από την εργατική εξέγερση 
του Μάη του 1936, οργάνωσε εκδηλώσεις μνήμης στις οποίες συμμετείχαν 
εκατοντάδες αγωνιστές. 

Πιο συγκεκριμένα, στις εκδηλώσεις που πραγματοποιήθηκαν σε τέσσερεις πόλεις 
(12-5 σε Αθήνα και Θεσσαλονίκη, 13-5 στην Αλεξανδρούπολη, 21-5 στα Ιωάννινα) 
παρουσιάστηκαν και συζητήθηκαν: 

- Οι συνθήκες και τα γεγονότα της εργατικής εξέγερσης της Θεσσαλονίκης. 

- Η φύση της εξέγερσης του Μάη, που ήταν η πρώτη ανοιχτή αμφισβήτηση της αστι¬ 
κής εξουσίας από το προλεταριάτο στην Ελλάδα. 

- Η ορθότητα της τακτικής του Ενιαίου Μετώπου και της επαναστατικής πολιτικής 
που προσπάθησαν να εφαρμόσουν οι τροτσκιστές, καθώς και η συμβολή τους στην 
εξέγερση, σε αντιπαράθεση με τον προδοτικό και καταστροφικό ρόλο του ΚΚΕ, της 
«θεωρίας των σταδίων» και της τακτικής των «Λαϊκών Μετώπων». 

- Οι μεγάλες ομοιότητες που παρουσιάζουν οι συνθήκες εκείνης της περιόδου με τις 
σημερινές (παγκόσμια οικονομική κρίση, χρεοκοπία του ελληνικού καπιταλισμού, 
πολιτική κρίση, όξυνση της ταξικής πάλης, αναζήτηση πραξικοπηματικών λύσεων 
από την άρχουσα τάξη). 

- Η μεγάλη έλλειψη της εξέγερσης του ’ 36, που ήταν η απουσία μαζικού επαναστατι¬ 
κού κόμματος, πράγμα που επίσης ισχύει και στις μέρες μας. 

Οι εκδηλώσεις κορυφώθηκαν στις 14-5 στη Θεσσαλονίκη, όπου πραγματοποιήθη¬ 
κε διαδήλωση, με την συμμετοχή δεκάδων συντρόφων από όλη την Ελλάδα, με τα 
μπλοκ της ΟΚΔΕ, της Αντεπίθεσης των Εργαζομένων και της Σοσιαλιστικής Σπου¬ 
δαστικής Πάλης. Η διαδήλωση και τα συνθήματα που ακούστηκαν σ’ αυτήν είχαν 
πολύ καλή αποδοχή από τους περαστικούς και τους κατοίκους του κέντρου της Θεσ¬ 
σαλονίκης. Η πορεία κατέληξε στο μνημείο του καπνεργάτη όπου κατατέθηκε στε¬ 
φάνι της ΟΚΔΕ στη μνήμη των δολοφονημένων εργατών και συντρόφων μας, και 
τραγουδήθηκε το «Επέσατε Θύματα» και η «Διεθνής». Το απόγευμα της ίδιας ημέρας 
πραγματοποιήθηκε ιστορικός περίπατος, με συμμετοχή δεκάδων συντρόφων, κυρίως 
νέων. 

Δεν έλειψε το ενδιαφέρον και για την διήμερη έκθεση φωτογραφίας στη Θεσσα¬ 
λονίκη, στις 12-5 και 13-5, όπως και για την προβολή ντοκιμαντέρ που πραγματο¬ 
ποιήθηκε στις 15-5 στο στέκι ΙΣΚΡΑ, η οποία ακολουθήθηκε από πλούσια συζήτηση. 

Στην επιτυχία των εκδηλώσεων συνετέλεσαν και ο σ. Δημήτρης Κατσορίδας, με 
την εισήγησή του, καθώς και ο σ. Γιάννης Κλαρινέτατζης με την «Πρωτοβουλία για 
ένα Κέντρο Μελετών Θεσσαλονίκης», με την οποία συνδιοργανώθηκε ο ιστορικός 
περίπατος. 

Βιντεοσκοπημένο υλικό από τις εκδηλώσεις θα αναρτηθεί σύντομα στον 
ιστότοπο \ν\ν\ν.ολάβ.ξτ. 


































